ועדת הכספים, כנסת 20, פרוטוקול מספר 82, 2015-09-21 11:20

משה גפני: אני מקדם בברכה את שר האוצר, שמופיע בוועדה כדי להציג את המדיניות הכלכלית ואת התקציב לשנת 2015-2016.

משה גפני: השר היה אמור להגיע קודם.

משה גפני: עקב שינויים שהיו, כי חששו מכך שישתנה יעד הגירעון ודברים שנוגעים לעניין, זה נדחה והוא מגיע לאחר השינוי שנעשה בעניין הזה.

משה גפני: אני מבקש שיהיה שקט.

משה גפני: יש דברים שאני לא יכול לסבול.

משה גפני: אני פשוט אוציא אנשים.

משה גפני: עם כל הכבוד, השר מגיע לראשונה לוועדת הכספים.

משה גפני: יש לנו קדנציה, אני רוצה שהוא ירגיש כאן

משה גפני: בנוח, אני רוצה שהוא יוכל לבוא ושכל אחד יוכל- - -

אורלי לוי אבקסיס: זה מטרת הדיון?

אורלי לוי אבקסיס: שהשר ירגיש בנוח?

משה גפני: כל אחד יוכל לקבל רשות דיבור, להגיד את הדברים באופן מתורבת.

משה גפני: יכולים להגיד את הדברים הנוקבים ביותר אבל זה צריך להיעשות באופן מתורבת, עם וויכוח נכון ואידיאולוגי ותרבותי שהוועדה תקיים ושלא יהיו דברים מעבר לכך.

משה גפני: על כל פנים, אני מבקש לומר, המשק הישראלי הוא משק חזק.

משה גפני: אנחנו נמצאים במצב שבו גם שיעור האבטלה נמוך, גם הצמיחה עד היום – לאחרונה זה באמת הולך ומשתנה – היתה גבוהה.

משה גפני: בכל אופן, עברנו שנתיים שהיו קשות מבחינת המשק הישראלי.

משה גפני: התוצאות של הצמיחה, שנמצאת בירידה, נובעות כתוצאה ממדיניות כלכלית שאני התרעתי עליה כל הזמן בקדנציה הקודמת.

משה גפני: אבל הוצג בפנינו, וראינו את זה כבר בשלהי הקדנציה הקודמת – המצב שבו מפעלים עוזבים את הארץ ועוברים לסין, לאירופה ולארצות-הברית, המשמעות של העניין, שבתוך זמן לא ארוך ניקלע למצוקה, גם מבחינת התעשייה בארץ, גם מבחינת האבטלה מכיוון שלעובדים לא יהיה מקום עבודה.

משה גפני: ראינו את זה בקדנציה הקודמת, ואני אומר את זה לא בגלל שאני רוצה לדבר על פוליטיקה אלא בגלל שזאת היתה המציאות, שלא היתה קיימת בעבר.

משה גפני: מפעלים נסגרו – נסגר "נעלי בריל", נסגר "נגב טקסטיל", נסגר "מגבות ערד".

משה גפני: יש מפעלים שנסגרו במהלך הקדנציה הקודמת, שלא ניתן להם פתרון והתוצאה מכך אנחנו סובלים ממנה היום.

משה גפני: הממשלה הנוכחית לא תוכל להגיד שזה היה בקדנציה הקודמת.

איתן ברושי: אדוני היושב-ראש, גם סוגרים משקים חקלאיים וגם רפתות.

משה גפני: היום אנחנו צריכים להתמודד עם התופעה הזאת.

משה גפני: לכן אנחנו מביאים תקציב, שהוא בעצם תקציב דו-שנתי.

משה גפני: אגב, שנדע, אין תקציב דו-שנתי.

משה גפני: יש שני תקציבים שמביאים אותם בהצבעה אחת, אבל היות ואנחנו נסיים את הדיון ואת ההצבעה רק בחודש נובמבר אנחנו בעצם דנים בעיקר על תקציב 2016.

משה גפני: אדוני שר האוצר, אני מברך אותך.

משה גפני: פעם ראשונה שאתה בוועדה.

משה גפני: אני מאחל לך הצלחה.

משה גפני: ההצלחה שלך היא ההצלחה שלנו.

משה כחלון: פעם ראשונה בקדנציה הזאת.

משה גפני: בקדנציה הזאת, כמובן.

משה כחלון: טיילתי במסדרונות הללו כ-12 שנים.

משה גפני: נכון.

משה גפני: פעם ראשונה כשר אוצר בקדנציה הזאת.

משה גפני: אני מברך אותך על כך.

משה גפני: אני מאפשר לך את רשות הדיבור.

משה גפני: אדוני השר, הבמה לרשותך.

משה כחלון: בוקר טוב.

משה כחלון: אדוני היושב-ראש, תודה רבה על ההזמנה, חברות הכנסת, חברי הכנסת, עיתונאים, אנשי משרד האוצר, כל מי שמתעניין בתקציב.

משה כחלון: כפי שאמר יושב-ראש הוועדה, היינו אמורים להגיע לכאן קודם.

משה כחלון: הגענו קצת באיחור.

משה כחלון: כל עוד לא וידאנו שכל הנתונים סופיים ומעודכנים לא הגענו לכאן, אבל עכשיו אנחנו פה ואני שמח להיות פה.

משה כחלון: אני מכיר בחשיבות של הכנסת.

משה כחלון: אני נבחרתי לכנסת בשנת 2003 והייתי חבר בוועדות עד שנת 2009, וגם כשר עבדתי הרבה עם הכנסת ולכן אני חושב שאני מכיר בחשיבות של הבית הזה, מכיר בחשיבות של הביקורת של הבית הזה, זה התפקיד שלו.

משה כחלון: התפקיד של הכנסת לבקר את הממשלה, וטוב שכך, והתפקיד של האופוזיציה לבקר, וטוב שכך, ואוי ואבוי אם לא, והתפקיד שלנו כממשלה לשמוע את הביקורת, והיכן שאתם צודקים להתייחס ואיפה שפחות צודקים אז פחות צודקים.

משה גפני: אני מבקש מהסדרנים לעשות סדר.

משה גפני: השר מדבר.

משה גפני: אני מבקש שאנשים יישבו.

משה כחלון: לכן אני מרגיש נוח מאוד להיות פה, גם מבחינה אישית וגם מבחינת חשיבות העניין.

משה כחלון: כמובן שאני וכל החברים שנמצאים פה מצד משרד האוצר – שרים, חברי כנסת – פתוחים לביקורת, לא נעלבים ממנה, לא נפגעים.

משה כחלון: אם היא נכונה – היא נכונה, אנחנו נדע להגיד שאנחנו נתקן, ומה שלא נכון – אנחנו נגיד שהוא לא נכון.

משה כחלון: לי ממש אין שום רגשות אישיים בעניין הזה, תרגישו בנוח.

משה כחלון: על כל פנים, התקציב שמוגש היום שונה משמעותית מהתקציב הקודם, מה שהתגבש בממשלה הקודמת.

משה כחלון: התקציב הזה הוא ללא גזירות וללא הכבדות.

משה כחלון: נכון, יש עשירון עליון שקצת נפגע בכמה מאות שקלים בחודש, אבל אלה אנשים שמשתכרים 4 פעמים השכר הממוצע, אני חושב שזה בסדר.

אורלי לוי אבקסיס: אז אין קיצוץ רוחבי במשרדי הממשלה?

משה גפני: נא לא לשאול באמצע.

משה גפני: הוא יציג עד הסוף.

משה כחלון: התקציב שאנחנו מציגים היום מביא בשורה אמיתית לכל אחת ואחד מאזרחי ישראל.

משה כחלון: התקציב הוא לא רק חשבונאות, הוא קודם כול ערכים.

משה כחלון: אני מאמין שהכלכלה נועדה לשרת אנשים, ולא להיפך.

משה כחלון: מאחורי המספרים שאנחנו מציגים היום עומדים אנשים ולאנשים האלה יש מטרות.

משה כחלון: אנחנו צריכים לעזור להם להתגבר על הקשיים ולהשיג את המטרות.

משה כחלון: האחריות שלנו היא שהאדם העובד יתפרנס בכבוד ויוכל "לסגור את החודש".

משה כחלון: התקציב הזה רואה את החלש, רואה את הקשיש, רואה את חיילי החובה שלנו, ובהמשך יראה גם את חיילי הקבע עם המשכורות הנמוכות.

משה כחלון: הוא רואה את העצמאיים שעד היום לא זכו להתייחסות, לא בדמי אבטלה לעצמאיים, לא בפנסיה ולא בכל הזכויות המינימליות שמגיעות להם.

משה כחלון: התקציב הזה, לפי תפיסתי, הוא לא תקציב של ימין ושמאל, הוא לא תקציב של קואליציה ואופוזיציה.

משה כחלון: אין לי ספק, ובאמת אני מכיר את רוב האנשים שיושבים כאן וגם את תפיסות העולם שלהם, שהם לא יכלו לצפות לתקציב טוב יותר מזה.

משה כחלון: אני מדבר על האגף החברתי שנמצא פה בכנסת.

משה כחלון: יכול להיות עוד שיפור פה, עוד שיפור שם, הרי אף אחד מאתנו לא מושלם ובטח עשינו טעויות, ואני גם יכול להתחייב בפניכם שנעשה עוד טעויות, אבל כשאנחנו מסתכלים בגדול, זה תקציב שכל אדם בחלק החברתי של מדינת ישראל היה שמח להיות חלק ממנו.

אורלי לוי אבקסיס: רק שאין בו שיקום שכונות חברתי.

משה כחלון: תוואי הגירעון עומד היום על 2.9.

משה כחלון: הוא נמוך משמעותית מן התוואי שנקבע ל-2015, חצי אחוז.

משה כחלון: זה בגבולות ה-6-7 מיליארד שקלים.

משה גפני: בתקציב לשנה הזאת, רק שהוא אושר בקדנציה הקודמת.

משה כחלון: בתקציב הקודם, רק שאנחנו הורדנו את זה ב-0.5, שזה קצת מעל 6 מיליארד שקלים.

משה כחלון: יכול להיות שנסיים עם קצת פחות אבל בואו נהיה בצד הבטוח של העניין.

משה כחלון: בתקופה האחרונה, לצערי, כפי שאמר יושב-ראש הוועדה, אנחנו עדים להאטה בשיעורי הצמיחה בעולם, וכך גם בישראל.

משה כחלון: ישראל היא כלכלה יציבה אבל היא כלכלה קטנה.

משה כחלון: היא תלויה במה שקורה בעולם.

משה כחלון: למרות שיכולתי לומר היום שהפירות הם של שנת 2015, הרי העצים הללו ניטעו בשנת 2014.

משה כחלון: אנחנו ניבחן בשנת 2016 כי אנחנו עושים את התקציב היום.

משה כחלון: אנחנו באים להגיש בפניכם את התקציב ואתם תחליטו אם אתם מעבירים אותו, אם אתם מאשרים אותו, אבל את הפירות שלו ואת התוצאות שלו נראה בשנת 2016 כי עדיין אין לנו תקציב, רק ב-19 בנובמבר בעזרת-השם נעביר את התקציב.

משה כחלון: לכן אני לא מתחשבן פה לגבי הצמיחה באשמת מי היא, מי אשם ומי לא אשם, זה ממש לא חשוב.

משה כחלון: התפקיד שלנו להכין חבילת צעדים כדי להצמיח את המשק.

משה כחלון: ישראל היא כלכלה קטנה אבל היא תלויה במה שקורה בעולם.

משה כחלון: מי שמגיע לסליחות יודע שאנחנו קוראים "אלוהינו שבשמים, תן שלום בארץ ותן שובע בעולם".

משה כחלון: "שלום בארץ" זה הפוליטיקה, אנחנו מחליטים, אבל הכלכלה- - -

יצחק וקנין: "תן שלום בארץ ותן שלום במלכות".

משה כחלון: "תן שלום בארץ ותן שובע בעולם".

משה כחלון: בלילה קראנו סליחות.

משה כחלון: רמת האבטלה נמצאת בשפל.

משה גפני: אמרו פעם לספיר שיש בצורת.

משה גפני: הוא שאל: איפה בצורת?

משה גפני: אם בארצות-הברית אז אני מודאג, אבל אם פה – לא נורא.

משה כחלון: לא סתם כתבו לנו: "אלוהים שבשמים, תן שובע בעולם".

משה כחלון: מה שקורה בעולם משפיע עלינו.

משה כחלון: באמת עם כל הכבוד לנו שאנחנו מדינה חזקה, עם יוזמה, עם חדשנות, עם היי-טק, יש השפעה גלובלית על מה שקורה ולא שר אוצר כזה ולא אחר לפעמים יכול לעזור.

משה כחלון: לכן אנחנו לא מחפשים אשמים ולא מעניקים פרסים לאף אחד.

משה כחלון: השכר הריאלי עלה הרבה מעבר לתחזיות.

משה כחלון: נתוני הגבייה ממסים גבוהים בהרבה מן ההערכות הקודמות.

משה כחלון: זה דבר שאִפשר לנו להוריד מסים, ואין לי ספק שנישאל על זה ואני כמובן גם אשיב.

משה כחלון: העובדה שיש האטה בצמיחה לא נעלמה מעינינו, מעיני כל צוות המשרד.

משה כחלון: גם חברי אופוזיציה שלפעמים אני מתייעץ איתם, שיש להם מה להגיד, אנחנו שומעים את כולם.

משה כחלון: יש לנו חבילת צעדים שגובשה ותוצג היום לראשונה מולכם.

משה כחלון: היא הוצגה טיפין-טיפין, אבל היום לראשונה בצורה מרוכזת היא מוצגת כאן.

משה כחלון: אני מבקש למנות חלק מן הצעדים.

משה כחלון: הרחבת ערבויות המדינה ליצואנים בסך 800 מיליון דולר; הקמת קרן ערבויות לחקלאים בעידוד המדינה; תוקם קרן אשראי חדשה לעידוד ביצוע ערבויות שנדרשות מחברות ישראליות קטנות ובינוניות על-ידי קניינים בחוץ לארץ.

משה כחלון: אפרט פה רק בשניים-שלושה משפטים.

משה כחלון: יש חברות בינוניות, לא ענקיות, שצריכות לספק סחורה לחו"ל או לייצר עבור חו"ל והן צריכות לספק ערבויות.

משה כחלון: לחברות קטנות לפעמים הערבות הזאת היא כל הכסף שיש להן וקשה להן.

משה כחלון: אם מספקים ערבות אז כל ההון העצמי שלהן מתכלה.

אורלי לוי אבקסיס: כמו בדירה הראשונה, ההון העצמי של המשפחה מתכלה, ושם אף אחד לא נותן סיוע.

בצלאל סמוטריץ': אדוני היושב-ראש, זה מה שמחכה לנו?

בצלאל סמוטריץ': אי אפשר לנהל כך דיון.

משה כחלון: עזוב, זה בסדר.

אורלי לוי אבקסיס: זה תורה מסיני, "כזה ראה וקדש"?

בצלאל סמוטריץ': ידבר אחר-כך כל אחד בתורו.

משה גפני: כאשר השר מדבר לא מפריעים.

משה גפני: זה גם לא מכובד.

משה גפני: זה לא משיג אפקט.

אורלי לוי אבקסיס: "הכלבים נובחים והשיירה עוברת".

משה כחלון: על הרקע הזה, המדינה פה צריכה לעזור לקבוצות האלה, למפעלים הקטנים והבינוניים כדי שיוכלו לספק את הסחורה, לייצר, לשווק אותה ואנחנו נעזור להם בערבויות.

משה כחלון: תוקם קרן הלוואה חדשה לעסקים קטנים ובינוניים בסכום ערבות של 600 מיליון ש"ח.

משה כחלון: לדעתי היא כבר הוקמה.

משה כחלון: החשבת הכללית, הקרן כבר הוקמה או שהיא תוקם?

<מיכל עבאדי-בויאנג'ו: המכרז יצא.

<מיכל עבאדי-בויאנג'ו: עד סוף השנה זה יסתיים.

משה כחלון: הקרן תוקם.

משה כחלון: אז אנחנו בסדר, דייקנו; יש לנו עידוד פעילות של IP, של קניין רוחני.

משה כחלון: אנחנו רואים חשיבות גדולה מאוד לכך שהחברות האלה יירשמו בארץ.

משה כחלון: כרגע רבות נרשמות בחוץ לארץ וזה סוג נוסף של תמריץ; קרנות הון צמיחה שינוהלו על-ידי שותף כללי במגזר העסקי וישקיעו בחברות מטרה, בתקציב של 225 מיליון שקל, שימונף להלוואות בסך עד מיליארד שקל; חיבור מפעלים קטנים לגז.

משה כחלון: הצעדים הבאים יצטרכו להיות צעדים שכבר נקטנו:

משה כחלון: הפחתת מע"מ והפחתת מס חברות, שאנחנו רואים בהם מחוללי צמיחה.

בצלאל סמוטריץ': לאילו מפעלים בדיוק אם אין מתווה גז?

משה כחלון: מה זה קשור?

משה כחלון: אתה יודע כמה גז זורם כרגע מ"תמר"?

משה גפני: הדיון רציני.

משה גפני: בחיבור לגז הלוואי והיו עושים את מה שצריך לעשות, מפני שגז יש.

נורית קורן: לא היו סוגרים את "מגבות ערד".

משה גפני: מה השאלה, אחרת המפעל לא היה נסגר.

נורית קורן: שיאשרו אותו רק.

משה גפני: המתווה הוא עוד דבר.

נורית קורן: אם היה מגיע גז ל"מגבות ערד" המפעל לא היה נסגר.

משה כחלון: תפיסת העולם שלי, וכרגע של משרד האוצר, היא שיש שני סוסים שצריכים לסחוב את העגלה שנקראת צמיחה.

משה כחלון: דבר אחד זה מסים נמוכים, דבר שני זה רפורמות ושינויים מבניים במשק, וכמובן השקעות וכל מה שבא מסביב.

משה כחלון: זו תפיסת העולם.

משה כחלון: חוק יסודות התקציב קובע ששר האוצר אחראי על תקציב המדינה.

משה כחלון: אף אחד אחר לא, זה שר האוצר.

מיקי רוזנטל: מלבד תקציב הביטחון.

משה כחלון: תקציב המדינה וגם תקציב הביטחון.

יצחק כהן: כולל, הכול כלול.

עליזה לביא: מה הצפי במיסים?

מיקי רוזנטל: בואו נראה אתכם.

משה כחלון: אנחנו נגיע הרבה.

משה כחלון: נמצאים פה באמת כל בכירי משרד האוצר.

משה כחלון: אף אחד לא יכול להגיד: "אני אבדוק".

משה כחלון: את כל התשובות תקבלו.

משה כחלון: לא אתן לאף אחד להגיד: "אנחנו נבדוק ונחזור אליכם".

משה כחלון: בסדר?

משה כחלון: ברפורמות יש פה צעדים חסרי תקדים בתחום הדיור הכוללים ויתור על הכנסות של מיליארדי שקלים.

משה כחלון: חברי הכנסת, אני רוצה לומר לכם, זו הפעם הראשונה ששינינו את שיטת המכרזים.

משה כחלון: אין יותר ספסרות בקרקע.

משה כחלון: מדינת ישראל לא מספסרת בקרקע.

משה כחלון: כל קרקעות המדינה שנמכרות או משווקות הן רק לזוגות צעירים חסרי דיור.

משה כחלון: זה חסר תקדים, זה לא היה קודם.

משה כחלון: אין זה סוד שהקרקע היתה מקור הכנסה משמעותי במכירה.

משה כחלון: כרגע זה בוטל, אין יותר, אין ספסרות בקרקע, אין שקבלן נותן 100 והשני נותן 120 או 150 או 160 ואותו זוג צעיר בסוף לא מצליח להגיע לדירה.

משה כחלון: נקטנו צעדים שמרסנים משקיעים.

משה כחלון: גם פה, אני יודע, "חטפתי" על זה ביקורת אבל, חברים, לא יכול להיות שאנשים שמשקיעים – ואין לי טענה: אין אפיק השקעה אחר, הריביות נמוכות, הכול אנחנו יודעים.

משה כחלון: אני אומר את מה שאני מאמין בו ואני גם מוכן "לחטוף" על זה, אבל זה מה שאני מאמין.

משה כחלון: אני מאמין שצריכים להסתכל על עוד אחרים בצדדים, לא: "אם יש לי אני אוכֵל הכול ולא אכפת לי מה קורה עם אחרים".

משה כחלון: לכן גם בעניין של המשקיעים העלינו את מס הרכישה.

משה כחלון: כן, העלינו את מס הרכישה ו"חטפתי" על זה, אבל לא יכול להיות שאנשים עומדים עם כל ההכנסות שיש להם, ולא חשוב כרגע מאיפה, וזוג צעיר לעולם לא יוכל לעמוד מולם.

משה כחלון: תחשבו על זה, הזוג הצעיר נאבק על 10,000 ומולו בא אדם עם הדירה השנייה והשלישית ואחרי 30-40 שנות עבודה, פנסיות, הכול בסדר, הוא מסודר, אלוהים אהב אותו, אז הוא מעלה את המחיר ב-100,000 שקלים.

משה כחלון: מה יעשה הזוג הצעיר?

משה כחלון: ההוא בשביל להילחם על 5,000 שקל יורד לו דם מן האצבעות.

משה כחלון: לכן העלינו עוד טיפה את מס הרכישה, הכבדנו קצת על המשקיעים כדי לפנות מקום לזוגות הצעירים.

משה כחלון: נכון, זה מהלך לא קל, מהלך לא פופולרי, אבל "מי שמאמין לא מפחד".

אורלי לוי אבקסיס: למה?

אורלי לוי אבקסיס: הכול פופולרי כאן בוועדת הכספים.

משה כחלון: על הרקע הזה אני חוזר אל האמרה: "מי שמאמין לא מפחד".

משה כחלון: זה מה שאנחנו מאמינים.

משה כחלון: זה מה שאנחנו עושים.

משה כחלון: אנחנו הולכים לצעדים מרחיקי-לכת בתחום הבנקאות, וזו הזדמנות פה באמת לברך את בנק ישראל על כך שהוא הצטרף אלינו.

משה כחלון: לא אכפת לי להגיד שהצטרפתי אליו.

משה כחלון: במשך עשרות שנים מדברים על הפרדת כרטיסי האשראי מהבנקים וזה לא קרה, וחבר הכנסת קיש גם שותף לעניין.

משה כחלון: אני שמח שזה שם.

משה כחלון: זאת רפורמה משמעותית בשוק הפיננסים.

משה כחלון: זה עשרות מיליארדי שקלים בשנה.

משה כחלון: רפורמה בפנסיה – חברי הכנסת, חשוב שמי שפחות מכיר את זה יידע, לכל אחד מאתנו יש קרנות פה, קרנות שם, פנסיה פה, פנסיה שם.

משה כחלון: עד היום רק חברות הביטוח נהנו מזה כי אלה כספים שהיו רדומים, שנעלמו.

משה כחלון: היום משרד האוצר בנה מנגנון- -

משה גפני: שינינו את זה כאן.

משה גפני: את החוק העברנו כבר.

משה כחלון: - -שזה יישאר.

משה כחלון: אני חושב שזה דבר צרכני, הוגן, צודק, שאין עליו בכלל ויכוח.

מיקי לוי: תגיד שזה התחיל עוד מהכנסת הקודמת.

מיקי לוי: שיהיה פייר.

משה גפני: חבר הכנסת מיקי לוי, באת רק עכשיו.

משה גפני: השר הגן עליכם.

אורלי לוי אבקסיס: נכון, הוא גם לא הכניס את הדיור הציבורי לפרויקט "דירה להשכיר".

אורלי לוי אבקסיס: הוא באמת הגן על התוכנית שלכם ב"דירה להשכיר".

משה כחלון: ראשית, מיקי לוי, קודם כול מגיע לך מזל טוב על נישואי הבת.

משה כחלון: באמת תודה, אבל אמרתי את זה.

משה כחלון: אני הולך להגיד עכשיו, ואמרתי את זה מעל בימת הכנסת, אתה שמעת את זה ואני חוזר על זה כאן, רפורמת הקורנפלקס הולכת להוזיל את מחירי המזון היבש בעשרות אחוזים.

משה כחלון: בעזרת-השם נעביר אותה.

משה כחלון: קשה לי לבקש מכם לתמוך בה, למרות שאתם בניתם אותה, אבל יש קואליציה ואופוזיציה.

מיקי לוי: תשאל את המנכ"ל שלך כמה פעמים אני תומך, בניגוד לאחרים, כולל בדיור.

נורית קורן: נכון, מיקי לוי לגמרי ענייני.

אורלי לוי אבקסיס: רק בקואליציה לא ענייניים.

אורלי לוי אבקסיס: באופוזיציה אנחנו ענייניים.

אורלי לוי אבקסיס: בקואליציה לא ענייניים.

משה כחלון: סגן שר האוצר לשעבר, רפורמת הקורנפלקס היא שלכם.

משה כחלון: אנחנו מצאנו לנכון להעביר אותה, כי היא חשובה והיא תוזיל את יוקר המחיה.

משה כחלון: אני רוצה לומר לך, קשה לתפוס אותי במילת ביקורת על משרד האוצר, על שר האוצר או סגן שר האוצר הקודמים, זה לא נכון.

משה כחלון: היו דברים שעשיתם שאני חושב שהם מצוינים והיו דברים שחשבתי שלא אז הזזתי אותם, וזה בסדר.

משה כחלון: אני גם מצפה משר האוצר הבא להגיד: הכחלון הזה אני לא יודע מה הוא חשב ואז להעיף דברים ואילו דברים שהוא יחשוב כנכונים להעביר אותם.

משה כחלון: זה לא קואליציה ואופוזיציה.

משה כחלון: יש לנו מספיק מאבקים באולם ובמליאה כקואליציה ואופוזיציה.

משה כחלון: יש פה גידול משמעותי בהוצאות האזרחיות.

משה כחלון: יש פה תוספות משמעותיות – שוב, שחלקן התחילו אצלכם, אצל שר האוצר הקודם, לא הכול שלנו, אבל כפי שאמרתי, מה שיכולנו הוספנו.

משה כחלון: בשנתיים הבאות – אני רוצה לדייק, לא רק בשנה הבאה – 6.5 מיליארד שקלים לחינוך, 5.9 מיליארד שקלים לבריאות, 800 מיליון שקלים לרווחה, כ-600 מיליון שקלים לטובת השלמת הכנסה לקשישים.

אורלי לוי אבקסיס: כאן זה "הטייס האוטומטי"?

משה כחלון: לא, ביחד עם "הטייס האוטומטי".

אורלי לוי אבקסיס: אז כמה נטו?

אורלי לוי אבקסיס: אתם בניתם את התקציב.

אורלי לוי אבקסיס: כמה נטו?

<שי באב"ד: נטו כל ההוצאות גדלו.

אורלי לוי אבקסיס: בכמה הגדלתם את תקציב משרד הרווחה?

משה כחלון: היא שואלת כמה כסף חדש, מה שנקרא.

מיקי לוי: חוץ מן "הטייס האוטומטי".

אורלי לוי אבקסיס: חוץ מן "הטייס האוטומטי".

משה כחלון: ברור, זאת השאלה.

<אמיר לוי: תיכף נברר.

אורלי לוי אבקסיס: אתם לא יודעים?

<אמיר לוי: אבל "טייס אוטומטי" זה גידול.

אורלי לוי אבקסיס: תגידו לי כמה נטו.

אורלי לוי אבקסיס: יכול להיות שאנחנו במינוס.

<אמיר לוי: יש פלוס משמעותי ואתם תראו את זה במצגת.

אורלי לוי אבקסיס: אז תגידו.

משה כחלון: תיכף תקבלי תשובה.

משה כחלון: כפי שאמרתי- - -

יעל גרמן: אני מבקשת לדעת, 5.9 מיליארד שקל לבריאות זה ב-2015 או ב-2015-2016?

משה כחלון: אמרתי: שנתיים.

יעל גרמן: למעשה לשנת 2015 זה הרבה פחות מהתקציב שאנחנו אישרנו.

משה גפני: למה לא השאירו אתכם בשלטון?

<קריאה: בגלל שהייתם כל-כך מוצלחים.

<קריאה: ..

משה גפני: היה כל-כך טוב.

משה גפני: ..

איתן ברושי: אגיד לך למה, בגלל המס על העובדים הזרים.

איתן ברושי: הם הטילו את המס וביקשו סליחה.

איתן ברושי: אבל שר האוצר ביטל את המס על האלכוהול.

אורלי לוי אבקסיס: אני שאלתי את זה קודם ולא אמרת.

אורלי לוי אבקסיס: ולא הכניסו דיור ציבורי ל"דירה להשכיר".

משה גפני: אגב, אני רוצה לתקן טעות.

משה גפני: באמת הממשלה הקודמת עשתה את הרפורמה של הקורנפלקס, אבל למען האמת ההיסטורית צריך לזכור שזה התחיל עם ועדת קדמי בכנסת השמונה-עשרה, זאת האמת.

מיקי רוזנטל: את המסקנה הכי חשובה של ועדת קדמי גם הם לא אימצו, לפרק את המונופולים.

מיקי רוזנטל: שר האוצר הבטיח לפרק את המונופולים במזון.

מיקי רוזנטל: אל תחוקק חוק של 150 עמודים שזה לא כלול בו.

מיקי רוזנטל: אין לזה שום משמעות, זה לא יוריד את המחירים.

מיקי רוזנטל: גם החקיקה לגבי רשתות המזון בכנסת הקודמת אמרו שתוריד את המחירים, אבל היא לא הורידה.

יעל גרמן: רפורמת הקורנפלקס, כדאי שתפנים- - -

משה גפני: היא התחילה בוועדת קדמי.

יעל גרמן: אבל היא שונתה.

משה גפני: בסדר.

משה כחלון: חבר הכנסת לוי, אני חייב לומר לך שמה שאתה אומר בסדר, אבל השרה לשעבר גרמן צודקת כי התפנית הגיעה במשרד הבריאות, ואגיד לך גם למה.

משה כחלון: כל הזמן הרגולציה הכבידה בנושא הבריאות ובאה השרה גרמן ופתחה את זה, כי אחרת לעולם לא היתה רפורמת הקורנפלקס, לא עם יאיר לפיד, לא עם משה כחלון ולא עם אף אחד אחר, לא היתה.

משה כחלון: זה נכון, מה שנכון נכון.

משה כחלון: זה מה שאנחנו מצפים מן המשרדים, לעזור לנו, איפה שיש רגולציה לפתוח אותה, איפה שיש הכבדה לפתוח אותה.

משה כחלון: ותראו במהלך פשוט מה קרה פה, איך השוק נפתח.

משה כחלון: אנחנו שמחים שאנחנו יכולים לעזור לחיילים, אנחנו שמחים שאנחנו יכולים לעזור לקשישים.

משה גפני: ולילדים.

מיקי רוזנטל: לילדים, לחרדים.

מנחם אליעזר מוזס: בעוד 18 שנים.

משה כחלון: החרדים הם חלק מן החברה, ואני גדלתי בבית שבו ילדים היו ברכה, ילדים הם לא נטל, ואנחנו בעד ילדים, שיהיו כמה שיותר ילדים בעם ישראל.

אורלי לוי אבקסיס: רק שאפשר יהיה לגדל אותם.

משה כחלון: אנחנו פה כדי לעשות את הדברים וזה לא מספיק.

אורלי לוי אבקסיס: תן להם קורת גג של דיור ציבורי.

משה כחלון: יש לנו כוונה עוד להמשיך ולעשות.

משה כחלון: שוב, תודה רבה על ההקשבה.

אורלי לוי אבקסיס: יהיו תיקונים בנוגע לדיור הציבורי ולפרויקט שיקום השכונות החברתי?

אורלי לוי אבקסיס: אדוני השר, זה תקציב סופי או יהיו לנו תיקונים בו?

אורלי לוי אבקסיס: לא סתם אני שואלת על הדיור הציבורי.

אורלי לוי אבקסיס: אני רוצה התחייבות.

אורלי לוי אבקסיס: אני רוצה לדעת האם בכוונת השר לטפל בנושא פרויקט שיקום השכונות החברתי והדיור הציבורי.

אורלי לוי אבקסיס: זה חשוב מאוד.

משה גפני: תודה רבה, אדוני השר, על הסקירה המקיפה.

משה גפני: אני רוצה שתדע – אתה יודע את זה, אתה ותיק בבית הזה – ועדת הכספים היא ועדת הבית שלך.

משה גפני: אתה מוזמן בכל עת שתרצה להופיע כאן.

משה גפני: אנחנו נתברך בכך ונעשה את הדברים.

אורלי לוי אבקסיס: יש דברים שאנחנו ממש מברכים עליהם, שלא יצטייר אחרת, אבל יש דברים שלדעתי נשכחו או נעלמו מן העין ולכן תפקידנו לבוא ולהסביר, גם אם תוקפים אותי על זה.

משה גפני: חבר הכנסת איתן ברושי הוא ראשון הדוברים.

משה גפני: נעבור במהירות על דברי חברי הכנסת על מנת שהשר יוכל להשיב.

משה גפני: לאחר מכן אורלי לוי.

איתן ברושי: אדוני היושב-ראש, במסגרת מגבלת הזמן, אני תמיד אומר שאנחנו לא אופוזיציה למדינה אז אני רוצה לברך את שר האוצר ואת הצוות שלו.

איתן ברושי: גם בהזדמנויות קודמות אני תמכתי ותומך בהזדמנות שניתנה פה לרכז את הסמכות ואת האחריות בידי שר שבא מן העם כדי להוביל שינויים גם בתחום התקציב וגם בתחום הבנייה.

איתן ברושי: אבל זאת הזדמנות לטווח זמן קצר, שאם לא תנוצל אז הביקורת, בצדק, תופנה על בזבוז ההזדמנות חסרת התקדים שהמדינה העניקה לשר אחד במשרד אחד, עם כל מה שסביבו.

איתן ברושי: לכן לפי דעתי התקציב הזה הוא תקציב של מבחן ולא רק שינויים על הנייר.

איתן ברושי: השר אומר שתקציב הוא לא רק מספרים אלא גם ערכים.

איתן ברושי: אני בטוח, כמי שצמח בגן שמואל, שהוא מתכוון קודם כול לחקלאות ולהתיישבות.

איתן ברושי: השר יודע שהתקציב מרע עם ההתיישבות והחקלאות.

איתן ברושי: מעל דוכן הכנסת השר דיבר שעה ארוכה על הרפורמות וההישגים ושכח את האדם ואת האדמה ואת החקלאות, שמייצרת בעצמה 30 מיליארד שקלים, מתוכם 4-5 מיליארד שקלים לייצוא.

איתן ברושי: גם הייצוא הזה קטֵן, לא רק הייצוא התעשייתי.

איתן ברושי: לא רק שיש בעיות של קיום, יש גם עקירת מטעים וסגירת רפתות ויש אִיום על ההתיישבות ועל החקלאות.

יצחק וקנין: בשביל זה אנחנו פה, חבר הכנסת ברושי.

איתן ברושי: חבר הכנסת וקנין, השאלה עד איפה האומץ שלך יגיע, כי בסוף מצביעים.

יצחק וקנין: אתה כנראה לא מכיר אותי.

איתן ברושי: אני יודע, נחכה ונראה.

איתן ברושי: אבל אני רוצה להגיד משהו לממשלה.

איתן ברושי: לפי דעתי לא מספיק ברור, אדוני השר, מהדברים שפורסמו, מה הם באמת היעדים.

איתן ברושי: היעדים הם לא רק הגירעון והצמיחה, אלא קודם כול האוכלוסייה.

איתן ברושי: בעיניי התקציב לא מבטא מספיק את ההיערכות לגידול האוכלוסייה ולפיזור האוכלוסייה.

איתן ברושי: הרי אנחנו רוצים לעודד את הריבוי הטבעי, ואנחנו רוצים לעודד עלייה של יהודים לארץ ישראל, ואנחנו רוצים לחזק את הנגב, את הגליל ואת הפריפריה.

איתן ברושי: אין בתוכנית מספיק דגשים, אין בתוכנית מספיק מקורות, אין בתוכנית גם מספרים, מה שמצפים מכל מנהיג ומכל ראש רשות מקומית שיגיד לאילו יעדים אנחנו חותרים מבחינת גידול האוכלוסייה ובעיקר מה הם התנאים, שבראש ובראשונה זה הדיור, ודובר על זה לא מעט, וכמעט לא מדובר בכלל על תעסוקה ופרנסה.

איתן ברושי: הייתי אתמול בגליל העליון.

איתן ברושי: אני מסתובב ברחבי הארץ, וגם אתה מכיר את זה, אדוני השר.

איתן ברושי: אין לממשלה פתרון לתעסוקה מתקדמת שמאפשרת גם פיזור אוכלוסייה וגם לקיים אותה כאוכלוסייה חזקה.

איתן ברושי: אני רוצה לסיים בכל זאת בבקשה ממך, אדוני השר, על דעת היושב-ראש גפני.

איתן ברושי: ועדת הכספים באופן חסר תקדים החליטה פה אחד שעל האוצר לבטל את המסים שהוטלו, לדעתו של סגן שר האוצר הקודם, ללא הצדקה על העובדים הזרים בחקלאות.

איתן ברושי: מדינה שמבטלת את המס על אלכוהול אחרי שאושר תקציב המדינה, אחרי שהיא הורידה את המע"מ, מה זה אומר?

איתן ברושי: באמת עניין המס על האלכוהול הוא תיקון שהממשלה הקודמת קיבלה, אבל זאת השאלה המרכזית כאשר סוגרים משקים ועוקרים מטעים?

איתן ברושי: על מס שמיקי לוי הודה פה שהיה טעות.

איתן ברושי: אני חושב שזה לא כל-כך היה טעות אבל בכל מקרה לקראת יום כיפור נסלח לו.

איתן ברושי: אבל עכשיו, מיקי לוי, תגיד שאת זה צריך לבטל.

איתן ברושי: מדובר פה על מס לא צודק.

משה גפני: אתה שואל את שר האוצר לגבי המס על העובדים הזרים בחקלאות.

איתן ברושי: אני לא שואל.

איתן ברושי: אני תובע את ביטולו.

בצלאל סמוטריץ': זה גם התחייבות של השר לשר החקלאות.

בצלאל סמוטריץ': הוא לא עולה להר הבית אלא הוא מטפל בזה.

איתן ברושי: אדוני היושב-ראש ואדוני השר, היינו עם של צוענים וסוחרים ורצינו להיות עם נורמלי.

איתן ברושי: כך הוקמה המדינה, ואתה יודע את זה – לחזור לחיבור של אדם ואדמה, לחזור לחקלאות.

איתן ברושי: הנה מגיעה ממשלה שאין בה אף בשורה וישנן גזירות שמאיימות על המשך קיומה של החקלאות וההתיישבות.

איתן ברושי: אני קורא לך לבחון מחדש, ותתכנס היום ישיבת ועדה בראשות אמיר לוי.

איתן ברושי: אל תטיל גזירות ואל תפגע בכבשת הרש.

איתן ברושי: אם התקציב הוא ערכים אז קודם כול התיישבות וחקלאות.

איתן ברושי: תודה.

משה גפני: תודה רבה.

משה כחלון: אני מבקש רק שיגיד לי אילו גזירות אנחנו עשינו.

איתן ברושי: כשביטלת את המס על האלכוהול לא שאלת מי עשה.

איתן ברושי: חשבת שלא מזיק לבטל את המס על האלכוהול.

<קריאה: באלכוהול הפסידו כסף על המס.

איתן ברושי: לא משנה.

איתן ברושי: אני אומר שמס על העובדים הזרים זה גזירה, מחיר המים זה גזירה.

משה כחלון: אנחנו דנים כרגע בתקציב לשנים 2015-2016.

משה כחלון: תגיד לי איזו גזירה יש על החקלאים בתקציב 2015-2016, גזירה שאנחנו עשינו.

משה כחלון: גזירות היסטוריות – בסדר.

איתן ברושי: אני אומר, נטפלתם לכבשת הרש ולצאן וזה לא חומד לצון, זה פשוט אינטרס.

משה כחלון: אבל איפה זה?

משה כחלון: זה לא בחוק ההסדרים.

איתן ברושי: לא משנה.

אורלי לוי אבקסיס: לא אתה עשית אבל אתם ממשיכים את זה.

איתן ברושי: אדוני השר, אם אתם אומרים שהפטם הוא כמו הגז אני מציע שגם נמצא סיבות לדחות את ההחלטה.

איתן ברושי: הפטם הוא לא הגז והמספרים לא נכונים.

איתן ברושי: המחסור בשוק עכשיו אומר לכם שפקידי משרד האוצר לא יודעים לגדל עגבניות.

איתן ברושי: הפטם הופיע בתקציב ועבר לוועדת הכלכלה מתוך הבנה שזה יגמר שם.

איתן ברושי: סגרתם עשרות רפתות בגולן, לא בתל-אביב.

משה כחלון: מי זה "סגרתם"?

משה כחלון: על מי אתה מדבר?

איתן ברושי: אדוני השר, לא הכול מתחיל בקדנציה שלך וגם לא כל ההישגים הם בקדנציה שלך.

איתן ברושי: כרגע בירכת.

משה כחלון: לא הכתרתי את עצמי בשום כתר.

משה כחלון: חבר הכנסת ברושי, הקשב, אני מבקש, ואני מוכן להתעמת עם הכול, אבל שיהיה אמת.

משה כחלון: אני מוכן גם 50% אמת.

משה כחלון: אתה לא יכול לתת פה הרצאה, כאילו עשינו איזו גזירה, כאשר לא עשינו שום דבר.

איתן ברושי: אבל אתה יודע שהמס על העובדים הזרים הורג את החקלאים.

איתן ברושי: הייתי אתמול ביסוד המעלה, חקלאים שמשפחותיהם שם למעלה מ-100 שנים סוגרים משקים.

מכלוף מיקי זוהר: איתן ברושי, זה לא גזירה חדשה.

מכלוף מיקי זוהר: זה דבר שהיה.

איתן ברושי: מה זה משנה?

מכלוף מיקי זוהר: יכול להיות שאתה יכול לפנות לשר והשר ישקול את הדבר.

איתן ברושי: אדוני השר, איחלתי לך הצלחה.

בצלאל סמוטריץ': יש על זה התחייבות לשר החקלאות, אבל זה לא קורה.

מכלוף מיקי זוהר: אתה יכול לפנות לשר והשר ישקול את זה.

מכלוף מיקי זוהר: אגב, הטענה לגבי המיסוי על העובדים הזרים נכונה.

איתן ברושי: לסיום, גמר חתימה טובה.

איתן ברושי: זה הכול.

משה גפני: אורלי לוי, בבקשה, ואחריה חבר הכנסת מיקי רוזנטל.

משה גפני: אני מבקש דבר אחד, אני לא מגביל אף אחד בזמן אבל יש פה רשימה ארוכה של חברי כנסת.

משה גפני: אני מבקש שכולם יתחשבו האחד בשני.

משה גפני: תנסו למקד את הנושאים במה שהשר צריך להשיב עליו.

משה גפני: אורלי לוי, בבקשה.

אורלי לוי אבקסיס: אני רוצה לומר כמה דברים.

אורלי לוי אבקסיס: אפתח דווקא עם הדברים הטובים.

אורלי לוי אבקסיס: חשוב לי להקדים ולומר שיש פה דברים שלא רק שאני תומכת בהם אלא אני מברכת עליהם, אבל יש דברים שבעיניי- - -

משה גפני: נכון, את גם מצביעה בעד.

אורלי לוי אבקסיס: נכון.

אורלי לוי אבקסיס: אני עניינית מאוד.

אורלי לוי אבקסיס: הייתי עניינית כאשר הייתי בקואליציה ופעמים רבות רצו להעניש אותי על כך שהייתי עניינית, ואני עניינית כאשר אני באופוזיציה.

אורלי לוי אבקסיס: כאשר צריך לתמוך אני תומכת.

אורלי לוי אבקסיס: כשצריך לומר שיש פה עוולה, זה תפקידי, זה תפקיד כולנו, בין אם אתה בקואליציה ובין אם אתה באופוזיציה, אחרת לא תשנה פה כלום.

אורלי לוי אבקסיס: אני באמת פונה אל השר.

אורלי לוי אבקסיס: יכול להיות שנעשו טעויות ויכול להיות שאתה לא יודע על כל הרזולוציות הקטנות.

אורלי לוי אבקסיס: קורה, זה תקציב גדול מאוד, כל אחד גם אחראי על תחום מסוים.

אורלי לוי אבקסיס: כשהיית יושב-ראש ועדת הכלכלה תקפת בחריפות גדולה מאוד את ממשלת קדימה על כך שהיא הורידה את פרויקט שיקום השכונות החברתי ל-48 מיליון שקלים בשנה.

אורלי לוי אבקסיס: בהיותך שר האוצר, ב-2016 לא הוקצה ולו שקל לשיקום שכונות חברתי.

אורלי לוי אבקסיס: ראית את הטעות – תיקנת.

אורלי לוי אבקסיס: תיקנת ל-11 מיליון שקלים.

אורלי לוי אבקסיס: כשזה היה 48 מיליון שקלים לשנה אמרת: "לא רק שזה אכזרי, זה ציני".

אורלי לוי אבקסיס: יש לי פה ציטטות שלך.

אורלי לוי אבקסיס: תקפת אז את החברים בקואליציה שנתנו יד לכך.

אורלי לוי אבקסיס: האם היום 11 מיליון שקלים בפרישה ארצית זה לא ציני?

אורלי לוי אבקסיס: כמה זה יוצר?

אורלי לוי אבקסיס: 2 שקלים לילד לחודש או לשנה?

אורלי לוי אבקסיס: מה יוכלו לעשות בזה?

אורלי לוי אבקסיס: זה אותו פרויקט שהיה ספינת הדגל החברתית של מדינת ישראל – ילדים שנולדו לאוכלוסיות לא חזקות מבחינה סוציו-אקונומית יכלו להרשות לעצמם חוגים, נבנו מתנ"סים בעיירות פיתוח.

משה כחלון: היות ואני אחד הילדים האלה אז קראנו לזה "בית תלמיד", לא קראנו לזה "חוגים".

משה כחלון: זה היה "בית תלמיד".

משה כחלון: הלכנו לבית התלמיד בגלל שהיתה שם ארוחה חמה.

אורלי לוי אבקסיס: אנחנו הלכנו לחוג כתיבה יוצרת כי שם יכולנו להיחשף לסופרים ולאותם ספרים שיכול להיות שלא יכולנו לקנות אותם.

אורלי לוי אבקסיס: לא אני, אבל חלקנו הגדול בבית-שאן.

משה גפני: כל אחד הלך בשביל משהו אחר.

אורלי לוי אבקסיס: אני רוצה להגיד לך יותר מכך, אדוני היושב-ראש.

אורלי לוי אבקסיס: כאשר נבנו מגרשי הטניס בעיירות הפיתוח חלק מפקידי האוצר אמרו שמביאים את הספורט הלבן, למי?

אורלי לוי אבקסיס: לשחורים של החברה?

אורלי לוי אבקסיס: זו התפיסה המעוותת, שלצערי הרב עדיין מחזיקים בה חלק מפקידי האוצר, ולצערי הרב יש שרים שפשוט מורידים את הראש ומוותרים, או לא יודעים.

יואב קיש: אבל פקידי האוצר הם שחורים.

יואב קיש: ..

יואב קיש: אני מבקש מפקידי האוצר השחורים להעביר את הכסף גם ללבנים.

אורלי לוי אבקסיס: לכן אני בוערת.

אורלי לוי אבקסיס: אותם אנשים שאמורים היום לשאת את הדגל הזה, כי הם הרוויחו ממנו, כי הם יצאו מתוך מקומות מסוימים ופתאום ניתנה להם ההזדמנות השווה, היום במו ידיהם גודעים את אותו ענף שהם הרוויחו ממנו וראו מה זה עשה לאוכלוסיות האלה.

אורלי לוי אבקסיס: זה לגבי פרויקט שיקום השכונות החברתי.

אורלי לוי אבקסיס: לגבי פרויקט שיקום השכונות הפיזי, גם שם יש קיצוץ לאורך השנים.

אורלי לוי אבקסיס: לצערי הרב, גם היום ההוצאה של 55 מיליון שקלים – ותבדוק אותי – תלויה בהכנסה של 30 מיליון שקלים.

אורלי לוי אבקסיס: ממי?

אורלי לוי אבקסיס: מאותם דיירים שאמורים לשפץ להם את המקום.

אורלי לוי אבקסיס: אז בשורה התחתונה גם פה יש קיצוץ כי המדינה תיתן רק 20 מיליון שקלים.

אורלי לוי אבקסיס: זה מעוות.

אורלי לוי אבקסיס: עכשיו בואו נתקדם הלאה.

אורלי לוי אבקסיס: דיור ציבורי – אין שום בשורה אמיתית, בטח לא בכך שניקח את נכסי הדיור הציבורי, מה שנשאר מהם, וניתן את זה לחברת "עמידר" ונהפוך אותה להיות אדון, בעל הבית.

אורלי לוי אבקסיס: שמעתי בכלל על כוונות לסחור בבורסה בחברה הזו, בנכסים של מדינת ישראל שמיועדים וצפויים לדיור ציבורי.

אורלי לוי אבקסיס: אין לנו משרד בינוי במדינת ישראל?

אורלי לוי אבקסיס: מה תפקידו?

אורלי לוי אבקסיס: הרי הוציאו משם הכול.

אורלי לוי אבקסיס: מה הוא?

אורלי לוי אבקסיס: חברה לאישור תוכניות בנייה?

אורלי לוי אבקסיס: הרי, בשורה התחתונה, קבינט הדיור הוציא הכול ממשרד הבינוי.

אורלי לוי אבקסיס: השאירו שם דיור ציבורי.

אורלי לוי אבקסיס: גם את זה רוצים להוציא ולהפריט?

אורלי לוי אבקסיס: אני לא יודעת מה לעשות בזה.

אורלי לוי אבקסיס: "עמידר" והחברות המשכנות הן רק קבלן ביצוע של מדיניות ממשלתית.

אורלי לוי אבקסיס: מה היא אותה מדיניות של הממשלה הנוכחית?

אורלי לוי אבקסיס: לא ייתכן שבפרויקט "דירה להשכיר", שאני נלחמתי בו כחברה בקואליציה כי לא נכללה בו אוכלוסייה מסוימת, של החרדים, וגם לא אוכלוסייה נוספת, של הדיור הציבורי.

אורלי לוי אבקסיס: בהתחלה אמרו לי במשרד האוצר: היזמים לא רוצים את זה כי זה מוריד להם את ערך הפרויקט.

אורלי לוי אבקסיס: נפגשתי איתם, שאלתי אותם.

אורלי לוי אבקסיס: אמרו לי: אדרבה, שלא יפילו את זה עלינו כי חלקנו באים מהדיור הציבורי, ויותר מזה, זה הכסף הכי בטוח שיש, X אחוזים מאותו פרויקט.

אורלי לוי אבקסיס: כשהמדינה מוותרת על מיליארדי שקלים בקרקעות, בהכנסה מקרקע, כדי לקדם איזו תוכנית שבאמת תביא פתרון, מדוע אנחנו לא מקצים X אחוזים לדיור ציבורי, שהמדינה תשכור מהיזמים ותשכיר בשכירות משנה לאותם זכאים שמסתובבים עם תעודה?

אורלי לוי אבקסיס: תעודת הזכאות לא מקנה כלום.

אורלי לוי אבקסיס: אותם אנשים היום מסתובבים עם תעודת זכאות, עם השתתפות לא ריאלית בשכר דירה ומוציאים את הכסף שאין להם ונזרקים מבתים כי בשוק החופשי אף אחד לא מחכה להם ואף אחד לא מוכן להבין ואין להם כסף לשכור את הדירות היקרות מדי ואין דירות אחרות.

אורלי לוי אבקסיס: זה יכול להיות נתיב מצוין לפתור את הבעיה.

אורלי לוי אבקסיס: אנחנו מדברים על עשרות אלפי יחידות דיור לטווח ארוך.

אורלי לוי אבקסיס: יותר מכך, רק 25% יהיו בשכר דירה מופחת.

משה גפני: תתכנסי לסיכום.

אורלי לוי אבקסיס: אני מנסה להבין מה קורה במשרד הרווחה, כמה הלכה למעשה זה "הטייס האוטומטי" וכמה הלכה למעשה זה כסף חדש.

משה גפני: אמיר לוי, אתה יודע לענות תשובות?

משה גפני: הוא ישיב אחר-כך.

אורלי לוי אבקסיס: האם ה"פלאט" של השירותים שהמדינה אמורה לתת לאזרח, אם קיצצנו שם אז אי אפשר לומר שאין גזירות.

אורלי לוי אבקסיס: יש גזירות.

אורלי לוי אבקסיס: השאלה אם אנחנו יכולים לחיות עם חלק מהן או לא, והשאלה איפה יש את אותן גזירות.

אורלי לוי אבקסיס: אם עושים קיצוץ "פלאט" של 3% - אני יודעת שהכוונה ליותר – אנחנו מקצצים באותם שירותים והאזרח צריך להכניס את היד לכיס שלו ולהוציא משם כסף ולממן את אותם שירותים בעצמו.

אורלי לוי אבקסיס: לכן זה סוג של מס ישיר.

אורלי לוי אבקסיס: פה אני שואלת, אותו אדם שצריך עכשיו לממן את השירותים מהכיס שלו, מה הוא אמור לעשות בעניינים של רווחה ובעניינים אחרים?

אורלי לוי אבקסיס: יש עוד נקודות לדון בהן.

אורלי לוי אבקסיס: איפה שצריך לברך אנחנו מברכים.

משה גפני: נדון בתקציב הזה במשך שבועות ארוכים.

אורלי לוי אבקסיס: חשוב לי מאוד הנושא של הדיור הציבורי.

אורלי לוי אבקסיס: אני חושבת שלא מספיק קולות נשמעים, וגם כאשר יש קולות משתיקים אותם בצורה כזו או אחרת.

אורלי לוי אבקסיס: אני יודעת אילו לחצים היו עליי כחברה בקואליציה להסיר אז, בכנסת הקודמת, את התנגדותי לכך שלא הופיע דיור ציבורי ב"דירה להשכיר".

אורלי לוי אבקסיס: זה פתרון מצוין, זה טוב ליזמים וטוב לאזרחים.

משה גפני: תודה רבה.

משה גפני: חבר הכנסת מיקי רוזנטל ואחריו חבר הכנסת מיקי זוהר, מישהו מהקואליציה.

מיקי רוזנטל: אדוני השר, אני מסתכל על התקציב הזה ואני באמת מנסה לראות את הצדדים החיוביים שלו, שיש בו, ויש בו כמה צדדים חיוביים ויש כמה רפורמות ראויות מאוד וכולי וכולי, אבל התקציב עצמו לא מתמודד עם הבעיות האמיתיות של מדינת ישראל כפי שאתה הגדרת אותן, לא כפי שאני חושב עליהן.

מיקי רוזנטל: אציין רק 2-3 בעיות של המשק הישראלי, שגם אתה מסכים שהן בעיות.

מיקי רוזנטל: בעיה אחת היא הדשדוש והחשש שהצמיחה תרד עוד יותר, והשאלה איך פותרים את זה.

מיקי רוזנטל: יש כמה פתרונות אפשריים.

מיקי רוזנטל: אחד הפתרונות הוא עידוד הייצוא, השקעה בעניינים שמעודדים צמיחה, בתעשייה וכולי, והשני הוא עידוד הצריכה.

מיקי רוזנטל: תראה כמה השקעתם בעידוד הצריכה, בהורדת המע"מ, השקעתם 5 מיליארד שקל.

מיקי רוזנטל: כמה אתם משקיעים בעידוד הייצוא?

מיקי רוזנטל: רבע או חצי מזה.

באסל גטאס: - - -

מיקי רוזנטל: הדבר הזה לא מתמודד באמת עם בעיות היסוד של מדינת ישראל.

מיקי רוזנטל: עד לפני 5 שנים נפתחו פה בכל שנה 70 מפעלים.

מיקי רוזנטל: כמה מפעלים פתחו בשנה האחרונה, אדוני?

מיקי רוזנטל: אפס.

מיקי רוזנטל: כמה נסגרו בשנה האחרונה?

מיקי רוזנטל: עשרות.

מיקי רוזנטל: אני מדבר על מפעלים, לא על עסקים קטנים.

מיקי רוזנטל: איפה הם נסגרו?

מיקי רוזנטל: בפריפריה.

מיקי רוזנטל: מה אתם עושים עם הפריפריה?

מיקי רוזנטל: איפה הטבות המס על פריפריה?

מיקי רוזנטל: למה אתם גונבים אותן?

מיקי רוזנטל: אתה נותן ידך לקחת את הטבת המס מערד וקריית שמונה.

מיקי רוזנטל: אני לא מבין אותך.

אורלי לוי אבקסיס: גם מבית-שאן.

יואב קיש: זה לא יקרה.

מכלוף מיקי זוהר: לא יילקח שום דבר.

משה כחלון: חברינו לקואליציה, אם לא תבינו את תפקיד האופוזיציה לא נוכל להתקדם.

משה כחלון: תנו להם.

משה כחלון: הם לא מחויבים לאמת עד הסוף.

אורלי לוי אבקסיס: מה?

מיקי רוזנטל: מה אמרתי עד עכשיו שהוא לא נכון?

משה כחלון: אמרת שנתתי יד לקחת מן הפריפריה.

משה כחלון: אתה טועה, מה לעשות.

מיקי רוזנטל: למה אדוני לא מודיע שהדבר הזה לא יהיה?

משה כחלון: אני מודיע שיש פה גוף- - -

מיקי רוזנטל: תודיע עכשיו שהדבר הזה יוסדר, אז אחזור בי.

אורלי לוי אבקסיס: למה צעירים ירצו לגור בפריפריה?

משה כחלון: בחיים לא הכול מן האפס, לפעמים יש 80%-20%.

משה כחלון: לכן כל החלטה שמתקבלת היא בעייתית.

משה כחלון: יש דברים שאנחנו צריכים בשבילם זמן.

משה כחלון: כרגע לא נוגעים בכלום, כל אחד במקומו יושב, על כיסאו נח.

משה כחלון: יש ועדה יעילה וזריזה, שקצבנו לה גם זמן.

משה כחלון: עד שנצטרך לקבל החלטות, אם חלילה להזיז לכאן או לכאן, נקבל פה את הדבר הכי מאוזן שיש.

אורלי לוי אבקסיס: אני רוצה לומר לך שחברים בקואליציה עכשיו הצביעו על "דירה להשכיר" למרות שהם אמרו- - -

<קריאה: זאת היתה הצבעה מצוינת.

אורלי לוי אבקסיס: חברה שלך אמרה שהיא נגד אבל היא מצביעה בעד.

משה גפני: אבל הוא מדבר על הטבות מס.

אורלי לוי אבקסיס: אותו דבר יקרה גם שם בגלל משמעת קואליציונית.

משה כחלון: אני מבקש מאנשי יש עתיד, "דירה להשכיר" זה שלכם אז על כל הבעיות תענו אתם.

אורלי לוי אבקסיס: אבל אתה אמור לתקן.

משה כחלון: אני אימצתי כי אני חושב שזה טוב.

נורית קורן: - - -זה עכשיו שלך, לא שלהם.

אורלי לוי אבקסיס: אדוני, אתה צודק לחלוטין.

אורלי לוי אבקסיס: לכן אמרתי, למה אנחנו צריכים להצביע בעד- - -

משה גפני: אנחנו לא צריכים.

משה גפני: אפשר להצביע נגד.

אורלי לוי אבקסיס: בואו נתקן את התוכנית.

אורלי לוי אבקסיס: איך שאתה מגיש אותה – זאת אותה תוכנית, היא לא משכנעת.

משה גפני: מיקי רוזנטל ברשות דיבור.

משה גפני: אני רק מבקש הערת ביניים.

משה גפני: בסדר היום של הוועדה – קיבלת את זה – מפורט שייערכו מספר דיונים על הטבות מס ליישובים.

משה גפני: לא נעשה דבר כזה בלי שר האוצר.

משה גפני: הוא באמת לא העביר את זה בהחלטת ממשלה אבל הוא נתן לי "אור ירוק".

משה גפני: נפגשתי אתו.

משה גפני: אנחנו נשתדל להגיע לפתרון.

מיקי רוזנטל: היא הנותנת.

מיקי רוזנטל: בא שר האוצר ואמר כל מיני דברים על מה שהוא עושה, והוא גם מספר לנו מה הוא יעשה.

מיקי רוזנטל: אני יכול להתייחס רק למה שהוא הבטיח שהוא עושה, לא למה שהוא יעשה.

מיקי רוזנטל: מה שהוא יעשה או מה שהוועדה תעשה – אלוהים גדול, נעבור את יום כיפור, נראה מי יישאר.

משה כחלון: אין לי שום כוונה להתיר אף נדר.

מיקי רוזנטל: אבל הטבות המס בפריפריה הן רק דוגמה לזה.

מיקי רוזנטל: שמעתי בקשב את מה שאמרת, ואמרת גם כמה דברים של טעם, אין ספק, רק לא אמרת דבר אחד, כמה עניים יהיו פחות?

מיקי רוזנטל: באיזה שיעור יצטמצמו ממדי העוני אחרי שנת התקציב 2015-2016?

מיקי רוזנטל: בכמה?

מיקי רוזנטל: ב-1%?

מיקי רוזנטל: ב-2%?

מיקי רוזנטל: ב-3%?

מיקי רוזנטל: קראתי את כל הדוח של הוועדה בראשות חבר מפלגתך, חבר הכנסת אלאלוף, והיו שם כל מיני הצעות, רבות.

אורלי לוי אבקסיס: גם על הדיור הציבורי, המון.

מיקי רוזנטל: אז גם פה אתה אומר: לקחתי קצת מזה, קצת מזה, קצת מזה.

מיקי רוזנטל: בסוף כמה עניים יהיו פחות?

מיקי רוזנטל: אני לא יודע.

מיקי רוזנטל: אני יודע כמה עשירים יהיו יותר.

מיקי רוזנטל: הרבה יותר, כי את מסקנות ועדת שישינסקי ראש הממשלה רוצה לבטל.

מיקי רוזנטל: אני יודע שאתה בעד.

משה גפני: מסקנות ועדת שישינסקי נמצאות על סדר היום.

מיקי רוזנטל: כן, זה גם בסדר היום של הוועדה, תיכף תגיד לי.

מיקי רוזנטל: נכון, זה בסדר היום של הוועדה.

משה גפני: ונאשר את זה בעזרת-השם.

מיקי רוזנטל: כן, בטח.

מיקי רוזנטל: השאלה איך נעוות את זה וכמה ייקחו מהצד הזה.

משה גפני: הוועדה הוכיחה את עצמה בזה.

מיקי רוזנטל: מה ייחשב משאב טבע, מה ייחשב מוצר תעשייתי?

מיקי רוזנטל: אני את משפחת עופר מכיר, איך הם עושים את ה"עיגולים" האלה, ואני יודע גם מי עובד אצלם בממשלה.

משה גפני: לא היית בוועדת הכספים בעת הגשת מסקנות ועדת שישינסקי א'.

אורלי לוי אבקסיס: יש לנו פה תחקירן בתוך הוועדה.

מיקי רוזנטל: אבל אני רוצה לשאול על התקציב.

מיקי רוזנטל: יש שני יעדים מרכזיים.

מיקי רוזנטל: אחד, צמצום אי-השוויון בחברה הישראלית.

מיקי רוזנטל: התקציב הזה, לא שהוא לא עושה כלום, אבל הוא עושה מעט מדי, מעט מדי מול ההבטחות שאתה הבטחת ומעט מדי מול האפשרויות שהיו.

מיקי רוזנטל: לא אמרתי שלא עשו כלום.

מיקי רוזנטל: אמרתי שעשו מעט מדי.

מיקי רוזנטל: דבר שני, לגבי הצמיחה.

מיקי רוזנטל: די בשינוי קטן בסביבת הריבית, די במשבר בינלאומי שבּוּעת הנדל"ן שלנו תתפוצץ לנו, ולכם אין שום תשובה.

מיקי רוזנטל: אין לכם באמת תשובות למשבר אמיתי.

מיקי רוזנטל: יש לכם תוכניות להורדת מחירי הדיור, שאולי יעבדו, או שאולי יעבדו קצת פחות, אני מקווה מאוד שיעבדו, אבל בסוף אין אף רפורמה אמיתית אחת בתוך הדבר הזה.

מיקי רוזנטל: קצת שינוי בבנקים.

משה כחלון: קצת בנקים?

משה כחלון: זה הרבה שינוי בבנקים.

משה כחלון: ובריאות הציבור, חיזוק הרפואה הציבורית.

אורלי לוי אבקסיס: איך?

אורלי לוי אבקסיס: בזה שאתם מטילים קנסות על מי שרוצה להפעיל את הביטוח הפרטי שלו?

אורלי לוי אבקסיס: זו גם שאלה בפני עצמה.

משה כחלון: - - -

מיקי רוזנטל: אבדיל בין הרפורמות שאתם מציעים- - -

אורלי לוי אבקסיס: על ה-MRI וכל זה אנחנו מברכים.

משה כחלון: לא רק MRI.

אורלי לוי אבקסיס: אנחנו מברכים.

יעל גרמן: לפי מה שפורסם היום בבוקר, זה לא כך.

יעל גרמן: גם על ה-MRI יש דיבורים.

יעל גרמן: אין כסף.

משה גפני: חברת הכנסת גרמן, חברת הכנסת אורלי לוי.

אורלי לוי אבקסיס: אני מחמיאה לליצמן.

משה גפני: אבל הוא באמצע רשות דיבור.

משה גפני: אני מברך אותו על נושא ה-MRI, נקודה.

משה גפני: זה לא עומד לדיון בכלל.

מיקי רוזנטל: יש הרבה דברים טובים בתקציב.

מיקי רוזנטל: אני רוצה למנות את הדברים הטובים בתקציב.

אורלי לוי אבקסיס: גם טיפולי השיניים לילדים יחזרו?

מיקי רוזנטל: יש לא מעט רפורמות חשובות בתקציב, אבל אלה רפורמות של מה שאפשר ולא מה שצריך.

מיקי רוזנטל: אין שום רפורמה אחת יסודית.

מיקי רוזנטל: אין תקצוב דיפרנציאלי בחינוך; אין למשל שינוי אמיתי בשוק התעסוקה הישראלי, שבאמת יש בו אבטלה נמוכה, וטוב שכך, אבל כושר ההשתכרות של הישראלים עלוב ועידוד של מקצועות שיש בהם הכנסה גבוהה יותר – זה רפורמה אמיתית, העלאת התפוקה במשק הישראלי – זה רפורמה אמיתית.

מיקי רוזנטל: כל זה איננו.

מיקי רוזנטל: יש חשש גדול באמת שאם הצמיחה תמשיך לדשדש – ויש סכנה אמיתית כזאת – ניקלע למיתון קשה ואנחנו לא מוכנים לזה.

מיקי רוזנטל: אם אתה חושב שהתקציב הזה עונה על הבעיות שתיארתי, אני אומר לך אדוני שהוא לא עונה.

משה גפני: תודה רבה.

משה גפני: חבר הכנסת מיקי זוהר, ואחריו חברת הכנסת רחל עזריה.

מכלוף מיקי זוהר: ראשית, אעודד את השר.

משה כחלון: תעודד את הצמיחה.

משה כחלון: לא אותי.

מכלוף מיקי זוהר: כי רוב הביקורת שנאמרה פה, ככל הנראה, בכלל תתייתר.

מכלוף מיקי זוהר: רוב הדברים שנאמרו פה הם דברים שאני באופן אישי יודע שיש בכוונתך לטפל בהם, ואני חושב שכבר הרגישו את זה מיידית, אז תמתינו עם הביקורת כי להערכתי אתם תתבדו.

<קריאות: - - -

משה גפני: די, אי אפשר לפגוע בכל החברים שיושבים בשקט ורוצים לדבר, זה לא בסדר.

מכלוף מיקי זוהר: בבחינה שאני עשיתי לתקציב, והיא לא כל-כך מדוקדקת כי נתנו לנו המון ספרים, לקח הרבה זמן לקרוא את זה, לקחתי לעצמי שתי שבתות בעניין הזה.

מכלוף מיקי זוהר: לקרוא בשבת זה בסדר גמור.

מכלוף מיקי זוהר: אגב, אני לא עושה כלום בשבת למעט לקרוא, וזה דבר טוב ומבורך לקרוא בשבת.

מכלוף מיקי זוהר: אני יכול לומר, מדובר בתקציב טוב, בתקציב שיכול לחזק את המדינה ברמה החברתית, קודם כול, והוא גם לא פוגע ביכולת הכלכלית של המדינה ויש לזה ערך חשוב.

מכלוף מיקי זוהר: אני חושב שכולנו צריכים להודות על העובדה שסוף-סוף יש לנו שר חברתי ואנחנו מברכים על כך.

מכלוף מיקי זוהר: אני יכול לומר לך כמרכז הקואליציה של הוועדה שאנחנו מתכוונים לתת אמון גדול בך.

מכלוף מיקי זוהר: אנחנו רוצים לחזק את האג'נדה הכלכלית שלך במסגרת הוועדה שלנו וניתן למדיניות שלך, בעזרת-השם, רוח גבית.

אורלי לוי אבקסיס: איפה שצריך לבקר אתם תבקרו?

מכלוף מיקי זוהר: אני רוצה גם להדגיש בפניך שני דברים משמעותיים.

מכלוף מיקי זוהר: אנחנו פשוט, בשונה מכם, לא עושים את זה ברעש.

מכלוף מיקי זוהר: אנחנו מדברים עם השר, מקדמים תהליכים.

מכלוף מיקי זוהר: זו המהות של הדמוקרטיה.

מכלוף מיקי זוהר: לא ברעש.

אורלי לוי אבקסיס: אם מוכנים לקבל אותך לשיחה.

משה גפני: אורלי לוי, יש עוד חברים, באמת, אי אפשר לעשות את זה לאחרים.

מכלוף מיקי זוהר: אבל אסור לנו לשכוח, אדוני השר, ואני רוצה להדגיש את הדברים, התחייבנו בבחירות לשני נושאים חשובים, ואתה יודע את זה, ואני רואה שאתה גם מטפל בזה.

מכלוף מיקי זוהר: אסור לנו להזניח את מחירי הדיור ואת יוקר המחיה.

מכלוף מיקי זוהר: אנחנו מחויבים לעניין הזה.

מכלוף מיקי זוהר: בסופו של דבר ניבחן על זה ביום הדין הבא.

יצחק וקנין: אל תדאג, יש אוטובוסים...

עיסאווי פריג': יש אוטובוסים.

עיסאווי פריג': הוא אמר לך.

מכלוף מיקי זוהר: אל תדאג, בפעם הבאה, חבר הכנסת עיסאווי פריג', אני מבטיח לך שאנחנו לא נדבר על ערבים שנוהרים לקלפיות.

מכלוף מיקי זוהר: אנחנו נדבר על מצביעי מרצ שנוהרים לקלפיות.

מכלוף מיקי זוהר: לצד זה אני רוצה לדבר על נושא נוסף, על נושא החוסן הלאומי שלנו.

מכלוף מיקי זוהר: אין ספק שהתעשייה המקומית, החקלאות המקומית, שוק החלב והבשר – אלה דברים שמהווים חוסן לאומי.

מכלוף מיקי זוהר: מעבר לרעיון הכלכלי הרציונלי, אם נרוויח יותר או נרוויח פחות, החוסן הלאומי שלנו הוא דבר ממש חשוב ועל זה הייתי שמח אם נוכל לשים דגש.

מכלוף מיקי זוהר: אנחנו נמצאים במדינה מורכבת.

מכלוף מיקי זוהר: להיות שר במדינה כזאת זה לא דבר פשוט בכלל, אולי אחד התפקידים המורכבים בעולם.

מכלוף מיקי זוהר: לכן אני מאחל לך המון-המון בהצלחה, גמר חתימה טובה ושתיחתם בספר כלכלה, שפע ופרנסה.

מכלוף מיקי זוהר: זה דבר חשוב, לפחות מבחינתך כשר האוצר של מדינת ישראל.

עיסאווי פריג': מה עם משבר העגבניות?

עיסאווי פריג': לא התייחסת.

משה גפני: תודה רבה.

משה גפני: חברת הכנסת רחל עזריה, ואחריה חבר הכנסת מנואל טרכטנברג.

רחל עזריה: אפטור את עצמי מלהצטרף לדבריו של מיקי מכלוף זוהר.

רחל עזריה: אני רוצה להתייחס כרגע לנושא שכר החיילים.

רחל עזריה: אנחנו יודעים שיש מאמץ להעלות את שכר החיילים, ואנחנו שומעים בימים האחרונים שיש מחלוקת.

רחל עזריה: זה נושא חשוב מאוד.

רחל עזריה: בעבר ההורים ידעו שברגע שהילד מגיע לגיל 18 ומתגייס העול הכלכלי או ההשקעה הכלכלית פוחתת, לכן גם נקודות הזיכוי משתנות.

רחל עזריה: מכיוון שזה השתנה והיום המעמסה הכלכלית היא משמעותית גם כשהנער מתגייס, ואפילו יותר מזה, היום להיות חייל קרבי זה סוג של פריבילגיה רק למי שיכול להרשות לעצמו, אני שואלת איפה הדברים עומדים ואיך אנחנו יכולים לדאוג לקדם אותם.

משה גפני: תודה רבה.

משה גפני: חבר הכנסת מנואל טרכטנברג, ואחריו חבר הכנסת עפר שלח.

מנואל טרכטנברג: אדוני היושב-ראש, השר משה כחלון, למען האמת לא נוח לי להשמיע כלפיך ביקורת, ואני חייב לעשות זאת, מכיוון שאני מכיר אותך, מוקיר אותך ויודע שבאת לתפקיד בכוונות טובות ובלב חפץ, אי אפשר לקחת את זה ממך, אבל לא לילד הזה פיללנו, לצערי הרב, ואני אומר את זה בכאב רב.

מנואל טרכטנברג: אני רוצה להתייחס דווקא לנושא הפיסקלי.

מנואל טרכטנברג: בוועדה הזאת – בדרך כלל באופוזיציה לא מדברים על זה, בדרך כלל זה הפוך, האופוזיציה רוצה לפרוץ- - -

משה כחלון: לכן יש לי הערה למיקי זוהר.

מנואל טרכטנברג: ככלכלן אני דווקא כן רוצה לשים את זה על השולחן.

משה גפני: יתנהל דיון על זה.

מנואל טרכטנברג: מה קרה כאן?

מנואל טרכטנברג: פרצתם את הכלל הפיסקלי, ועשיתם את זה בצורה כזאת שבעצם אין כלל.

מנואל טרכטנברג: אז צריך לקרוא לילד בשמו.

מנואל טרכטנברג: זהו, נגמר, אין כלל אוצר במדינת ישראל.

מנואל טרכטנברג: יכול להיות שהגיעה השעה שלא יהיה כלל ויפעלו לפי הצרכים, אבל עשיתם את זה לא אחרי דיון רציני שבו הגענו לנחלה ולמנוחה ואפשר לנהוג כך.

מנואל טרכטנברג: צר לי מאוד על כך.

מנואל טרכטנברג: זה דורש התייחסות רצינית ולא רק פופוליזם.

מנואל טרכטנברג: דבר שני, התייחסת לגירעון, אמרת 2.9.

מנואל טרכטנברג: אני רוצה להזכיר לכולנו, 2.9 ב-2015 זה יותר ממה שהיה צריך להיות, ובטח הרבה יותר ממה שהיה צריך להיות ב-2016, וה-IMF, קרן המטבע הבינלאומית פרסמה דוח וטוענת שאפילו הגירעון הזה הוא לא הגירעון הריאלי.

מנואל טרכטנברג: איך אתם מתכוונים להגיע לשם – וזו נקודה שמפריעה לי מאוד – על-ידי משיכות חד-פעמיות?

מנואל טרכטנברג: זה לא סגירת גירעון.

מנואל טרכטנברג: אתם לוקחים מרשות שדות התעופה, שבשבוע שעבר אישרנו לה משיכה של יותר מחצי מיליארד שקל.

מיקי רוזנטל: עוד לא אישרנו.

אורלי לוי אבקסיס: על כל ההכנסות של 3 השנים הבאות.

עיסאווי פריג': אתה משלם ואני משלם את הכסף הזה.

מנואל טרכטנברג: חברת רפא"ל – היתה לי הזכות הגדולה להיות חלק ממנה במשך 5 שנים תמימות.

מנואל טרכטנברג: יש ממנה דיבידנדים של מאות מיליוני שקלים.

מנואל טרכטנברג: זה פוגע במחקר ובפיתוח ובייצוא העתידי של רפא"ל, אחת התעשיות המדהימות שיש במדינת ישראל, ובקק"ל, וכולי וכולי.

מנואל טרכטנברג: הכול טוב, אלא שזה חד-פעמי.

מנואל טרכטנברג: כלומר, כשאתה טוען – ואני באמת מצר על כך – שאין גזירות בתקציב הזה, זה לא נכון.

מנואל טרכטנברג: הגזירות נדחו כי ברור שברגע שאותן משיכות חד-פעמיות לא יהיו על השולחן אז נטיל את הגזירות הבלתי נמנעות בעוד שנה ובעוד שנתיים.

מנואל טרכטנברג: אז לא נכון להגיד שאין גזירות.

מנואל טרכטנברג: קל מאוד לומר שאין גזירות כאשר אתה פורץ את מגבלת ההוצאה, כאשר אתה עושה גירעון שהוא כאילו וכאשר אתה עושה משיכות חד-פעמיות, אז קל מאוד להגיד את האמירה הזאת.

משה גפני: למען האמת, בתקציב שאושר בקריאה הראשונה הגירעון היה 3.4.

עפר שלח: מה שייך אחד לשני?

עפר שלח: זה היה בשנה שבה התקציב היה של 1/12.

משה גפני: אושר 3.4.

משה גפני: אצלכם יעד הגירעון היה 3.4.

עפר שלח: מה זה שייך?

עפר שלח: זה לא אותו תקציב בכלל.

אורלי לוי אבקסיס: בזה חבר הכנסת גפני צודק.

אורלי לוי אבקסיס: העלינו את יעד הגירעון.

מנואל טרכטנברג: על פי מתווה הגירעון בשנת 2015 היה צריך להיות 2.5 וב-2016 היה צריך להיות 2.

מיקי רוזנטל: אבל השאלה לשם מה עשו את הגירעון הזה.

משה כחלון: הגירעון לפי תפיסת מפלגת העבודה צריך להיות בגופים האזרחיים, וזה מה שקרה.

משה כחלון: לא לקחנו כסף לשום דבר.

משה כחלון: אני יכול להשית מסים בדקה, ופרופסור טרכטנברג תומך בזה, להגיד: יהיו מסים כדי להוריד גירעון.

משה כחלון: לא.

משה כחלון: במע"מ אותו דבר.

משה כחלון: רבותי, זה כסף של הציבור והוא יחזור לציבור.

משה כחלון: בביטוח חובה לרכב מה שלקחו יותר יחזור לציבור.

משה כחלון: זה תפיסת עולם.

משה כחלון: יש לנו מחלוקת קטנה בתפיסת העולם, זה הכול.

משה כחלון: אתה חושב שצריך לצמצם גירעון ולהרעיב את העם ואני חושב שצריך לתת לעם ולהרחיב את הגירעון.

משה כחלון: זה הכול.

אורלי לוי אבקסיס: זה בסדר, אבל אומרים שיש הכנסות בשנה הזאת שנוגסות מן ההכנסות של 3 השנים הבאות.

משה כחלון: מ-282 מיליארד שקלים- - -

משה גפני: אדוני השר, מנואל טרכטנברג נמצא באמצע רשות הדיבור שלו, בבקשה.

אורלי לוי אבקסיס: רשות שדות התעופה זה 3 שנים.

אורלי לוי אבקסיס: לקחת חצי מיליארד מן ההכנסות של 3 השנים הבאות.

מנואל טרכטנברג: אתה משמיע דברים שנעימים לאופוזיציה.

מנואל טרכטנברג: מה זאת אומרת לקחת כדי להחזיר?

משה כחלון: אני לא משמיע.

משה כחלון: אני עושה.

מנואל טרכטנברג: מה, אני רוצה לקחת מהעם?

מנואל טרכטנברג: אני אומר שצריך לקבוע סדר עדיפויות, וזה מה שלא עשיתם.

מנואל טרכטנברג: עשיתם קיצוץ רוחבי חסר תקדים של 4.5%.

משה כחלון: לא.

משה כחלון: עשינו התייעלות של 3%.

משה כחלון: כל גוף צריך להתייעל.

משה כחלון: עשינו קיטוּן בגידול.

משה כחלון: אתה מכיר את המספרים.

משה כחלון: זאת התייעלות.

משה כחלון: גוף שלא יודע להתייעל ב-3%, אוי ואבוי לו.

עיסאווי פריג': כי אתה מחויב להסכמים קואליציוניים ואתה צריך למצוא מקור.

מנואל טרכטנברג: כשחברי במשרד אוצר לא יודעים איך לקרוא לקיצוץ, קוראים לזה התייעלות.

מנואל טרכטנברג: באמת, לא צריך להתייפות בדברים האלה.

אורלי לוי אבקסיס: התייעלות זה פיטורים?

מנואל טרכטנברג: והדבר המרכזי, מעבר לעניין הפיסקלי, אין בשורה בתחום מנועי צמיחה.

מנואל טרכטנברג: המשק מקרטע.

מנואל טרכטנברג: אנחנו עכשיו נמצאים במצב, אני רוצה שאנחנו נבין, זה לא עניין סטטיסטי, שפתאום יש אצלנו צמיחה של פחות מ-3%.

מנואל טרכטנברג: מדינת ישראל לא יכולה להרשות לעצמה לאורך זמן לצמוח בפחות מ-4% לשנה.

מנואל טרכטנברג: אני יכול לפתח את הנושא, למה ואיך.

משה כחלון: אני מסכים אתך.

משה כחלון: כשאני מסכים אתך – אני מסכים.

מנואל טרכטנברג: בעצם התקציב הזה, ואני אומר לך אחרי שלמדתי אותו, משלים עם הדבר הזה, הוא לא משנה מצב.

מנואל טרכטנברג: למה?

מנואל טרכטנברג: מכיוון שהמפתח לצמיחה נמצא בשני מקומות, ובשני מקומות בלבד: בפריון, ובפריון צריך לעבוד בצורה הרבה יותר תוקפנית ונרחבת, ובהון האנושי.

עיסאווי פריג': תגיד: ערבים וחרדים.

עיסאווי פריג': תגיד.

עיסאווי פריג': אל תתבייש.

מנואל טרכטנברג: אתם לא מטפלים לעומק בדברים האלה.

מנואל טרכטנברג: יש צעדים בתקציב, אני לא סותר את זה, יש, אבל לא בצורה מסיבית.

מנואל טרכטנברג: יתרה מזאת, בעניין הדיור, אתה לקחת את זה באמת בכל הכוח, ובצדק, וריכזת סמכויות.

מנואל טרכטנברג: אני אומר לך בצער רב, אני לא רואה באופק שמחירי הדיור יתחילו לרדת.

מנואל טרכטנברג: אני רוצה להגיד רק מילה אחת על העניין שהוצג היום, עניין "דירה להשכיר".

מנואל טרכטנברג: נמחק המושג "דיור בר-השגה" כי גם ההנחה של 20% ממחיר השוק לא מתואמת לכושר התשלום של הדיירים.

מנואל טרכטנברג: לזה צריך לשים לב.

מנואל טרכטנברג: אין פתרון לדבר הזה.

מנואל טרכטנברג: אני מאוד מצר על כך כי, אתה יודע, אתה תיפגע פוליטית, אבל זו לא הנקודה, אלא מדינת ישראל תיפגע מהדבר הזה.

מנואל טרכטנברג: לבסוף, אני רוצה לסכם, דחיתם את תקציב 2015 ועדיין אין תקציב מאושר ל-2015.

מנואל טרכטנברג: זאת תהיה פעם ראשונה בהיסטוריה של מדינת ישראל ששנה תמימה תעבור ללא תקציב מאושר.

מנואל טרכטנברג: זה גורם לנזקים כל יום ויום, על אף המאמצים האדירים של מיכל עבאדי-בויאנג'ו, שאני מכיר ומוקיר, החשבת הכללית.

מנואל טרכטנברג: למה עשיתם את זה?

מנואל טרכטנברג: אמרתם שאתם צריכים זמן להביא תקציב דו-שנתי ביחד עם שנת 2016.

מנואל טרכטנברג: אבל, סליחה, משה כחלון, הצגתם תקציב לפני שבועיים ולמחרת היום כבר הכרזתם שהוא לא זה.

מנואל טרכטנברג: עכשיו אתה מדבר על ועדה כדי אולי להביא מנועי צמיחה.

מנואל טרכטנברג: כלומר, מה קרה פה?

מנואל טרכטנברג: למה לא העברת תקציב ל-2015 לפני 2-3 חודשים?

מנואל טרכטנברג: המדינה היתה מתנהלת והיית ממשיך באותה תוכנית.

משה גפני: תודה.

משה גפני: אני רוצה שהשר ישיב.

משה גפני: אני מבקש שאנשים ידברו בקצרה רבה יותר.

משה גפני: עפר שלח, ואחריו נורית קורן.

עפר שלח: אני רוצה להמשיך את דבריו של פרופסור טרכטנברג ולעגן את זה.

עפר שלח: מה לעשות, המספרים שמונחים בפנינו – אין לי אלא את אשר עיני האחת רואה וזה המספרים שמוצגים כאן בפנינו.

עפר שלח: אני טוען שהמספרים האלה הופכים את התקציב שמוצג לנו פשוט למסמך ריק.

עפר שלח: אני מסתכל על הטבלה שמופיעה בחומר שחולק לנו היום, כתוב עמוד 1 אבל זה בעצם עמוד 2, ואני רואה שלמשל בייצוא סחורות ושירותים תחזית ההוצאה לשנת 2014 היתה 4.7 אך בפועל היה 1.5.

עפר שלח: אגב, בניגוד למה שמופיע בעמוד לאחר מכן.

עפר שלח: זה לא החטאה של 3.2%, זה החטאה של בערך 70%.

עפר שלח: זה אומר שלשנת 2015 – שזה לא תחזית, אנחנו באוקטובר, זה נתונים אמיתיים – זה במינוס 1.1.

עפר שלח: מאיפה בשנה הבאה הצמיחה בייצוא תהיה 4.2?

אורלי לוי אבקסיס: מה זה מינוס 1.1? לא הבנתי.

עפר שלח: תסתכלי בטבלה בייצוא סחורות ושירותים.

עפר שלח: תחזית משרד האוצר לשנת 2015 היא ירידה של 1.1 והתחזית לשנה הבאה היא עלייה של 4.2.

עפר שלח: איך במגמה הזאת יגיעו לתחזית?

עפר שלח: כנ"ל בייבוא.

עפר שלח: התחזית לשנה – ושוב אני אומר, זה לא תחזית, אנחנו בסוף השנה, אלה מספרים שנמצאים אצלנו ביד – היא 0.3 ולשנה הבאה היא 3.9.

עפר שלח: לאור זה מאיפה שתחזית ההכנסות, תהיה מה שתהיה, אני רוצה להזכיר שיעד הגירעון ותוצאת הגירעון של השנה היא תוצאה של שני דברים עיקריים.

עפר שלח: לא של 3.4 שהיה צריך להיות בתקציב ולא של 2.5 שמופיע במתווה שפרופסור טרכטנברג התייחס אליו.

עפר שלח: היא תוצאה של זה שהיינו רוב הזמן בשנה שבה התקציב היה 1/12 והיו הכנסות חד-פעמיות ממסים, בעיקר בשוק הדיור, מכל מיני דברים, שאני בספק גדול אם יחזרו בשנת 2016.

משה גפני: אני לא רוצה להפריע לך אבל אני חולק עליך.

משה גפני: לא משנה, בסדר.

משה גפני: אתם הלכתם אידיאולוגית על יעד הגירעון הזה.

עפר שלח: בסדר, זה לא שייך ליעד הגירעון.

עפר שלח: 3.4 זה מספר, אל תביא לי אותו עכשיו.

עפר שלח: אני אומר שזה לא שייך לתוצאה.

<שי באב"ד: זה לא פריצה.

מיקי רוזנטל: לא אמרנו שזה פריצה.

משה גפני: היה לנו ויכוח איתם, האמן לי, אני יודע.

משה גפני: לא חשוב, אני לא מפריע לך.

עפר שלח: חבר הכנסת גפני, אתה יודע היטב שהרי התקציב הזה לא אושר והתוצאה של 2015 לא שייכת אליו בכלל.

עפר שלח: היה תקציב של 1/12 והיו הכנסות חד-פעמיות ממסים.

עפר שלח: ישב פה לפני שנייה וקם חברי הטוב באמת ואיש שאני מעריך מאוד, ראש אגף התקציבים אמיר לוי.

עפר שלח: אני חושב שהמספרים שמוצגים לנו פה, כשאתם מסתכלים על המספרים האלה, על המגמה שלהם, הם מספרים ריקים לחלוטין.

עפר שלח: לכן השאלה היא בנוסף, כדי לא לחזור על מה שנאמר פה ועל הצורך בהשקעה במנועי צמיחה – אם זה החקלאות, ואני רוצה להתייחס פה גם לתעשייה המסורתית.

עפר שלח: כולם מדברים על ההיי-טק אבל התעשייה המסורתית במדינת ישראל בגוויעה, ודיבר על זה גם חבר הכנסת רוזנטל.

עפר שלח: אני רוצה להתייחס לזה, אפרופו לאן הלך הכסף, בשני דברים.

עפר שלח: לאן הלך הכסף ולאן ילך הכסף, כי יש עוד מספר ריק גדול מאוד שמופיע במספרים שאנחנו רואים פה, וזה המספר שמופיע תחת תקציב הביטחון.

עפר שלח: אגב, בפעם הראשונה בתולדות מדינת ישראל נקבע תקציב ביטחון בלי שנערך בכלל דיון בקבינט מה צריך להיות תקציב הביטחון.

עפר שלח: המספר הזה, כבוד השר, יגידו לך אנשיך – אני לא קורא בשבת כי אני רואה כדורגל בשבת, חבר הכנסת זוהר, אבל אני עוסק בזה יומם וליל.

משה גפני: עם כל הכבוד, מישהו שאל אותך מה אתה עושה בשבת?

עפר שלח: יש מסורת שכל אחד אומר מה הוא עושה.

משה גפני: אין מסורת כזאת.

משה גפני: אנחנו מבטלים אותה.

משה גפני: שכל אחד יעשה מה שהוא רוצה בשבת.

משה גפני: זה לא עניינו של אף אחד.

אורלי לוי אבקסיס: תגיד את זה למיקי שרוצה לשנות את זה.

מיקי רוזנטל: זו היתה האמירה הכי חשובה שנאמרה עד עכשיו בוועדת הכספים: כל אחד יעשה בשבת מה שהוא רוצה.

משה גפני: לא אמרתי את זה.

מיקי רוזנטל: אמרת את זה.

מיקי רוזנטל: זה הוקלט.

עפר שלח: מכיוון שכך, קודם כול לגבי תקציב הביטחון, המספר הזה ריק מפני שהוא לא נלקח משום תוכנית שנוגעת למרכיבי תקציב הביטחון.

עפר שלח: לצערי קולך ועוצמתך לא באו לידי ביטוי בדיון על דוח לוקר, שאני אומר לכם: מת, אין דוח לוקר בעולם.

עפר שלח: הוא מת כהזדמנות.

עפר שלח: אני לאו דווקא אומר שכל דבר שהיה כתוב בדוח לוקר היה צריך ליישם.

יואב קיש: למה יש לנו את ועדת החוץ והביטחון?

מיקי רוזנטל: דוח לוקר נמצא בבית קברות ליד דוח אלאלוף, ליד דוח גרמן.

משה גפני: מיקי רוזנטל, אני רוצה שהשר ישיב.

עפר שלח: והסיכוי לשינוי.

עפר שלח: לכן הכסף הזה, שאנחנו אפילו לא יודעים שיש לנו, שאני טוען שהנתונים המקרו-כלכליים שאתם מניחים פה בכלל לא מוכיחים שהוא יהיה, הכסף הזה ילך לא למקומות שאתה רוצה ואנחנו לא נראה צמיחה ואנחנו לא נראה רווחה אלא נראה אותו דבר שראינו קודם.

עפר שלח: דבר אחרון, יש פה כבר – תסתכלו על הנתונים ל-2017 – הסתכלות של האוצר לכיוון 2017 עם אמירה שב-2017 תידרש התכנסות פיסקלית – אורלי לוי, זה כמעט כמו התייעלות, פשוט בשם אחר – 5.3 מיליארד שקלים לעמידה ביעד הוצאה, שכפי שאמר פרופסור טרכטנברג בכלל לא קיים, ו-5.7 מיליארד שקלים לגירעון.

עפר שלח: זה 11 מיליארד שקלים.

עפר שלח: מה שהנחתם לנו זה לאן הלך הכסף שלא היה צריך ומה לא יהיה לנו ב-2016-2017.

משה גפני: תודה רבה.

משה גפני: נורית קורן, ואחריה יואב קיש.

משה גפני: אם אפשר באמת להצטמצם כדי שהשר יוכל להשיב.

נורית קורן: כבוד השר, כבוד סגן השר, אני שמחה שאתם פה ומציגים את התוכנית, ומנכ"ל המשרד, גם כן, כל הכבוד.

נורית קורן: אני רוצה לדבר על חוק יום לימודים ארוך.

נורית קורן: אמרת שזה דיון על תקציב, על ערכים.

נורית קורן: איפה?

נורית קורן: זה עניין חברתי.

נורית קורן: החוק נחקק בשנת 1997, 5 מיליארד שקל, זה הסכום ש"התגלגל" פה כאשר שאלתי כמה זה צריך לעלות.

נורית קורן: אני חושבת שאנחנו פוגעים בחברה וצריך לתקן את זה וסוף-סוף להחיל את יום לימודים ארוך.

נורית קורן: נושא המכשירים של ה-MRI, אני חושבת שצריך להדגיש פה שהם מכשיר מציל חיים.

נורית קורן: ביקשתי להקדים תור לאיזה חולה ולצערי הוא הגיע באיחור של יומיים, אם היה מגיע קודם יכלו למנוע את מה שאירע ולהוציא את הגידול לפני כן, כך אמר הרופא.

נורית קורן: אתמול פורסם מה יקרה עם מכשירי ה-MRI והרפורמה של השר ליצמן.

נורית קורן: הבוקר שמעתי שיש הסכם נסתר עם משרד האוצר, שרק חלק מן הרפורמה הזאת יבוצע.

נורית קורן: אני רוצה לומר שאני אעמוד על הרגליים האחוריות כדי שהדברים האלה יבוצעו.

משה כחלון: את לא צריכה לעמוד על הרגליים האחוריות.

נורית קורן: אני חושבת שאנחנו עושים דברים, פוגעים באנשים והגיע הזמן, די, מספיק.

נורית קורן: הגיע הזמן שהמדינה תחשוב לפני שהיא עושה.

נורית קורן: אני דורשת שהדברים האלה יהיו על שולחנך, על סדר היום, לחשוב איך התקציב מאפשר את כל הדברים האלה.

נורית קורן: נושא נוסף הוא נפגעי עבודה, שהולכים להעביר אותם מהביטוח הלאומי לקופות-החולים.

נורית קורן: לצערי הרב, יש את הרפורמה בבריאות הנפש שאנחנו דנים בה כבר מתחילת המושב.

נורית קורן: לא הייתי בכנסת הקודמת.

אורלי לוי אבקסיס: בכנסת הקודמת עשו לנו "עוקף כנסת".

נורית קורן: עכשיו אנחנו רואים שהרפורמה הזאת היא חשובה, יש בה כמה דברים, אבל יש גם דברים שגורמים לכך שנרמס הכבוד של החולים.

נורית קורן: אם אנחנו נעביר את נפגעי העבודה לקופות-החולים הם לא יקבלו טיפול.

נורית קורן: הרפורמה בבריאות הנפש היתה אמורה לעגן שמה שקיבלו במשרד הבריאות יקבלו אותו דבר בקופות-החולים.

נורית קורן: אני כבר אומרת לך כדי לסבר את האוזן, היה צריך להיות חסיון לחולה – הדבר הזה לא קורה, הכול מפורסם, כולם יכולים לקרוא מה כתוב; היה צריך לקבל שעה טיפול – לא מקבלים שעה טיפול, קובעים טיפול לשני אנשים באותה שעה; משלמים עבור זה, מה שלא שילמו; וקופות-החולים מציעות 120 שקלים טיפול חיצוני, כאשר ביקשנו שזה לא יקרה.

נורית קורן: ויש עוד שלל רב שדרוש תיקון.

אורלי לוי אבקסיס: 120 שקלים לחצי שעה, להמשך טיפול.

נורית קורן: יש רופא מאבחן שקובע מי ייכנס ומי לא, יש 4 קטגוריות שצריך לעבור אותן.

משה גפני: יהיה כאן שר הבריאות.

נורית קורן: עזוב את שר הבריאות.

נורית קורן: קודם כול ששר האוצר יבין, כי משרד הבריאות מבין אבל לא מתקן.

משה גפני: לי את אומרת לעזוב את שר הבריאות?

משה גפני: ...

נורית קורן: נושא נפגעי עבודה, מה שיקרה, הם לא יקבלו טיפול כי את כל הדברים האלה יחסכו על גבם.

נורית קורן: בעצם ה-MRI, למה לא נותנים אותו?

נורית קורן: שאלתי את משרד הבריאות.

נורית קורן: משרד הבריאות אמר לי שהבדיקה עולה 1,700 שקלים ובדיקה ב-CT עולה 300 שקל.

נורית קורן: אבל הקרינה ב-CT גדולה לאין ערוך.

נורית קורן: אז אנחנו נהרוג את החולה ולא ניתן לו את ה-MRI.

נורית קורן: זה מה שיקרה גם לנפגעי עבודה ואנחנו לא צריכים להתעלל באנשים האלה.

נורית קורן: זה חשוב מאוד כי האנשים האלה נכים ומוגבלים.

נורית קורן: עוד דבר אחד- - -

משה גפני: האחרון.

נורית קורן: זה לא הוגן, אורלי לוי ומיקי רוזנטל דיברו המון זמן.

נורית קורן: עוד 2 דקות.

נורית קורן: אני ממש קיצרתי בדבריי.

<קריאה: את בקואליציה.

נורית קורן: מה זה משנה קואליציה?

אורלי לוי אבקסיס: אז מה, אז היא צריכה לסתום את הפה?

אורלי לוי אבקסיס: יישר כוח.

נורית קורן: נושא הפגיעה בחקלאים.

נורית קורן: חייבים לבטל את כל עניין המסים על עובדים זרים.

נורית קורן: אני רוצה שתיקח לתשומת לבך את הנושא הזה, את הפער בין המחירים של הירקות.

נורית קורן: אנחנו כבר רואים.

נורית קורן: את החקלאים אנחנו צריכים לשמר, אנחנו לא צריכים להרוג אותם.

נורית קורן: אנחנו צריכים לעשות את זה.

נורית קורן: דבר נוסף, "דירה להשכיר".

נורית קורן: היום אישרתי "דירה להשכיר" מתוך מחאה.

נורית קורן: עם 40 מיליון השקלים האלה היה אפשר לעשות הרבה-הרבה דברים טובים, כמו להביא סייעות אישיות לילדים עם החלב, שהם לא צריכים להסתובב.

משה כחלון: איזה 40 מיליון שקל?

נורית קורן: 40 מיליון שקל של "הדירה להשכיר".

נורית קורן: אני חושבת שאפשר.

עיסאווי פריג': את מהקואליציה, נורית קורן.

נורית קורן: אז מה אם אני מהקואליציה?

נורית קורן: סליחה.

אורלי לוי אבקסיס: אתם לא רוצים שיהיו לנו לוחמים גם בקואליציה?

אורלי לוי אבקסיס: תשבחו אותה על זה.

אורלי לוי אבקסיס: עד שיש מישהו אמיץ בקואליציה.

מכלוף מיקי זוהר: שאלתי אם תמכת בו בפריימריז בזמנו.

משה גפני: שאלנו אותו.

משה גפני: הוא אמר שחוג הבית הראשון שלו היה בבית של נורית קורן.

אורלי לוי אבקסיס: דווקא בגלל זה היא מצפה שתעשה את הדברים שאני מציעה.

משה כחלון: הם חברים טובים מאוד שלי וחוג הבית הראשון שלי בליכוד היה אצלה בבית בהרצליה.

נורית קורן: מאז הוא היה יושב-ראש ועדת הכלכלה והרבה תלונות שהצבעתי עליהן הוא תיקן.

משה גפני: חוג הבית היה אצלך?

משה גפני: הוא חייב לתת לך את יום לימודים ארוך.

משה כחלון: למען האמת, זה עשה לי מזל טוב.

עפר שלח: גפני, לא הכול עומד בסטנדרטים הכספיים שלך, לא ייתנו 5 מיליארד שקל בשביל חוג בית.

רחל עזריה: זה מחיר קצת גבוה.

מיקי רוזנטל: כמה עולה ביהדות התורה אותו חוג בית?

משה גפני: אצלי אין דבר כזה, אין תעריף כזה.

משה גפני: אצלי זה לא כסף.

משה גפני: אצלי יש יום לימודים ארוך, לא כסף.

עפר שלח: מזל, תקציב המדינה לא היה עומד בזה.

משה כחלון: חוג הבית בביתה היה ביום שגמרתי את ה"צינון".

משה כחלון: הייתי עוזר שר ואסור היה לי לדבר, ולראשונה היה מותר לי לדבר כשחלפו 100 הימים וזה היה בביתה של נורית קורן.

נורית קורן: תזכור לי חסר נעורים ותתקן את הדברים שאני מבקשת.

נורית קורן: בנושא "דירה להשכיר" המנגנון הזה – תהיה קצת "מפוקס" עכשיו.

משה כחלון: מה זה "תהיה מפוקס"?

משה כחלון: הזכרתי לך עכשיו דברים מ-2001.

משה כחלון: אני אפילו זוכר את המרק התימני שאכלנו.

משה כחלון: אף אחד פה לא "מפוקס" כמוני.

נורית קורן: אז כשהוא היה אצלי הוא לא תיאר לעצמו שאני אגיע לכאן ואהיה חברת כנסת.

נורית קורן: אדוני השר, עוד שתי נקודות ואני מסיימת.

נורית קורן: אני חושבת שהגוף הזה, "דירה להשכיר", זה פשוט בזבוז כסף.

נורית קורן: אפשר להכניס אותו כאגף מתחת למינהל התכנון.

נורית קורן: אני מבקשת ממך.

נורית קורן: אפשר לעשות בכסף הזה הרבה מאוד דברים אחרים, כולל קידום הצעת החוק שלי בדבר מבחן ההכנסה לנכי צה"ל, שאת זה גם צריך לשקול ולהיטיב עם הנכים האלה.

משה כחלון: דיברנו על זה.

משה כחלון: בסדר.

אורלי לוי אבקסיס: דיור ציבורי לא מעניין אותך?

נורית קורן: דיור ציבורי בוודאי מעניין אותי.

משה גפני: כמה זמן היה חוג הבית אצלך?

נורית קורן: 3 שעות, עם אוכל מצוין.

נורית קורן: אני אזמין אותך גם כחברת כנסת, אצלי בבית כשר.

משה גפני: אני רואה שאצלך חוג בית מביא אחרי זה את האדם להיות שר האוצר.

נורית קורן: הוא לא הראשון.

נורית קורן: היו גם גלעד ארדן, גדעון סער, והרשימה ארוכה.

משה גפני: עוד מעט ניכנס פה לאווירה של הליכוד, אז בכלל אני לא יודע לאן נגיע.

משה גפני: ..

משה גפני: אני מבקש רק להודיע לחברי הוועדה שקיבלנו עכשיו הודעה שהכסף של עובדי "תדמור" עבר לחשבת הכללית ובתוך שעה הכסף יועבר לעובדים.

אורלי לוי אבקסיס: אז יש לנו כוח.

אורלי לוי אבקסיס: אז בואו נכניס גם דיור ציבורי.

אורלי לוי אבקסיס: כשאתה מתעקש – מצליחים.

משה גפני: מיכל בירן, היתה לך רביזיה על העניין הזה.

משה גפני: ביקשנו שתחכי עם ביטול הרביזיה.

משה גפני: אני מבקש ממך, אם את יכולה, לבטל את הרביזיה.

מיכל בירן: אבטל את הרביזיה.

משה גפני: תודה רבה.

משה גפני: יואב קיש.

יואב קיש: לפני שאני מתחיל, אורלי לוי, אני לא הולך לדבר על דיור ציבורי כי זה פשוט לא הנושא.

משה גפני: אנחנו יוצאים מאווירת הליכוד עכשיו.

משה גפני: עכשיו חוזרים למציאות.

יואב קיש: אני רוצה רק מילה אחרונה לגבי זה.

יואב קיש: השר כחלון, ידידי, קראתי הבוקר ב"ידיעות אחרונות" שאתה לא חוזר לליכוד וקראתי את שאר הדברים שעליהם דיברת.

יואב קיש: אני פוליטיקאי צעיר אבל אני אומר שבדרך כלל כשאומרים הצהרות צריך להוסיף תאריך.

יואב קיש: לא חוזר לליכוד בחודש הזה, עד סוף השנה, עד סוף הקדנציה?

יואב קיש: תאמר תאריך, שנדע.

משה כחלון: כתוב למטה: "בלי נדר".

אורלי לוי אבקסיס: חכה, הוא הולך תיכף להתיר את הנדרים.

יואב קיש: לגבי התקציב, אני חושב שזה נכון לשר כחלון ולכל מפלגת כולנו, כששאלו אותי בפריימריז מה אני חושב על כחלון אמרתי: "חבר'ה, זה אותה אג'נדה".

יואב קיש: אני חושב שצריך לעשות את זה בליכוד, אך הוא בחר לעשות את זה במקום אחר ואני חושב שאנחנו רואים את זה בתקציב.

יואב קיש: באים לטפל בדברים החשובים, החברתיים, בדיור, ביוקר המחיה.

יואב קיש: בסך הכול אנחנו עובדים יחד, יודעים לעבוד היטב ביחד, וכך צריך להמשיך.

יואב קיש: אני רוצה להתייחס לנושא שהוא בעיני מהותי מאוד, שקשור לצמיחה, וזה הקלת הבירוקרטיה והורדת נטל המס במדינת ישראל, שזה המפתח לכל תקציב.

יואב קיש: דיברו פה על מס האלכוהול.

יואב קיש: אני חושב שזה הדוגמה הקלסית.

יואב קיש: כשזה קרה בכנסת הקודמת אמרתי: "חבר'ה, אנחנו יורים לעצמנו ברגל, הגזמנו," ואתם ראיתם את זה בעצמכם, גם במספרים, ובטח בנזק שגרמנו לנוער שהתחיל לשתות כל מיני תחליפי אלכוהול מזויפים ופגע בעצמו.

יואב קיש: אנחנו צריכים לחשוב היטב לפני כל העלאות מס.

יואב קיש: אני מברך על ההחלטה לביטול המס.

יואב קיש: לדעתי היה צריך לרדת נמוך יותר בביטול.

יואב קיש: אני חושב שזה הכיוון.

יואב קיש: אותו דבר בנושא חוק הספרים, דרך אגב, שהוא גם כן מיותר.

יואב קיש: אני רוצה להתייחס למשהו דרמטי שלא מופיע בתקציב הזה, לנושא הגז ומתווה הגז.

יואב קיש: אחד החסמים שלנו היום הוא מחירי הדלק.

יואב קיש: אמיר לוי, מצד אחד, אתם נהנים ממס גבוה מאוד על הדלק.

יואב קיש: חלק ניכר מאוד מן ההכנסות מגיע בסופו של דבר למשרד האוצר.

יואב קיש: מצד שני, אנחנו רוצים להכניס את הגז – 2.5 שקלים מול 6.5 שקלים, משהו כזה.

יואב קיש: רוב הכסף הזה יעלם מתישהו אם אנחנו ניטיב עם הציבור.

יואב קיש: אנחנו הולכים לכיוון הזה, הגז ייכנס וצריך להבין את זה.

יואב קיש: אתם צריכים להיערך לזה.

יואב קיש: צריך לעודד את צריכת הגז, כולל לרכבים.

יואב קיש: אני חושב שזה דבר דרמטי שלא מופיע בתקציב שלנו.

יואב קיש: אני לא יודע אם היתה חשיבה בעניין הזה במשרד האוצר אבל בעיניי זה דבר משמעותי.

יואב קיש: יש לנו היום גז מ"תמר".

יואב קיש: אפשר להגדיל את הצריכה, צריך להגדיל את הצריכה, על אף שזה יוריד לכם את ההכנסות.

אורלי לוי אבקסיס: לשים עוד צינור.

יואב קיש: לגבי מתווה הגז, אם כבר דיברנו, נכון שיש לנו גז מ"תמר" אבל אנחנו צריכים להסתכל קדימה, להבין מה יקרה פה בעוד 5 ו-10 שנים.

יואב קיש: אם היום לא נזוז נעשה טעות קשה.

יואב קיש: הבנתי שכתבת שאתה לא מתעסק בזה אבל אני עדיין אומר, ואני מרגיש, אני רוצה שהמסר הזה יועבר גם לכל הפקידים, חבר'ה אם היום לא נקדם את מתווה הגז אז בעוד 5 שנים נבכה, נגיד: "איך לא עשינו את הדברים האלה?" הרפורמה האחרונה החשובה מאוד, שגם פה אנחנו שותפים לדרך, היא הרפורמה בתחום הבנקאות, בפרט תיק האשראי של הלקוחות, הפרדת כרטיסי האשראי מן הבנקים, ביטוח פיקדונות.

יואב קיש: בשורה התחתונה, זה יעודד תחרות בשוק הבנקאות.

יואב קיש: נגידת בנק ישראל לא נמצאת פה אבל אני מצאתי שהיא מתנגדת לזה.

יואב קיש: היא רוצה לשמור על הבנקים כדואופול, אפשר לקרוא לזה כך, או כשוק יציב על הגב של האזרח ועל הגב שלנו.

יואב קיש: אמרתי לך אז שלא אתן לזה יד.

יואב קיש: אני שמח לראות שאתה לא מוותר.

יואב קיש: אנחנו נעשה רפורמה בשוק הבנקאות כי זה לטובת אזרחי מדינת ישראל.

יואב קיש: תודה רבה.

משה גפני: תודה.

משה גפני: חבר הכנסת בצלאל סמוטריץ', אם אפשר בקצרה.

משה גפני: אני מבקש לקצר על מנת שהשר יוכל להשיב.

בצלאל סמוטריץ': אשתדל מאוד לקצר בדבריי.

בצלאל סמוטריץ': אדוני השר, אני מצטער שאני רוצה לקלקל טיפה את החגיגה של הקואליציה אבל אני רוצה לומר את התפיסה הקטנה שלי איך הדברים צריכים להתנהל בתוך הקואליציה.

בצלאל סמוטריץ': בסופו של יום, תקציב אמור לשקף גם עדיפויות של חברה, וכשמדברים עכשיו על החברה בהקשר קואליציוני – זה של סך כל מפלגות הקואליציה.

בצלאל סמוטריץ': אם מדברים במציאות של סכום אפס, אין כסף ובאמת אי אפשר, אז חותכים ומקצצים ומוותרים על הרבה דברים שהשותפים הקואליציוניים שלך מאוד-מאוד רוצים.

בצלאל סמוטריץ': אני לא מומחה גדול לכלכלה כמו פרופסור טרכטנברג אבל לקרוא את המספרים שמונחים פה בפנינו אפילו אני יודע, וגם אני למדתי, כפי שציין קודם נכון פרופסור טרכטנברג, שהתחזיות והציפיות הן לא יותר ממין השערה לא מחייבת.

בצלאל סמוטריץ': יותר מזה, אחרי שעשיתם קיצוץ "פלאט" של 4% או 4.5% בתקציבי כל המשרדים – אני חולק לחלוטין על ההגדרה "התייעלות".

בצלאל סמוטריץ': אתה יודע יפה מאוד שהכסף הזה לא הולך להתנהלות אלא בסוף הוא ירד מהשירותים שהמשרדים האלה אמורים לתת לאזרח כי זה הדבר שהכי קל לקצץ בו, הרבה יותר קשה להתייעל במשכורות ובשכירויות ובאני-לא-יודע-מה.

בצלאל סמוטריץ': זה הרבה מאוד, 4% מתקציב הפעילות של המשרד, בהינתן שרוב תקציב המשרד הרי "נעול" על משכורות ודברים אחרים.

בצלאל סמוטריץ': זה המון-המון-המון כסף.

בצלאל סמוטריץ': קיצצתם 40% בהסכמים הקואליציוניים, שאני לא מתבייש לשים אותם פה על השולחן ולומר שהם משקפים את סולם העדיפויות שלי.

בצלאל סמוטריץ': מה לעשות, גם אני שותף בקואליציה ואתה רוצה שגם אני ארים אצבע בעד התקציב, גם בוועדה וגם אחר-כך במליאה.

בצלאל סמוטריץ': אני רוצה לוודא שהתקציב הזה משקף גם את אותו סולם עדיפויות שאני רוצה וגם את הדברים החשובים לי.

בצלאל סמוטריץ': יש דברים שחשובים לחבר הכנסת גפני ויש דברים שחשובים לי.

עיסאווי פריג': אתה מאיים שלא תצביע בעד?

משה גפני: עיסאווי פריג', תקבל רשות דיבור עוד מעט.

בצלאל סמוטריץ': אחרי שבנו תחזיות מסוימות ואמרו שאין כסף וקיצצו בהסכמים הקואליציוניים וקיצצו בתקציב המשרדים, פתאום יש רזרבות.

בצלאל סמוטריץ': אז יש כסף להורדת המע"מ, פתאום גילינו, ויש כסף להורדת המס, ועוד פעם, אף אחד לא יכול להיות נגד הורדת המסים, וירים יד מי שמאמין שתקציב הביטחון שמוצג פה לא יגדל ב-2, 3, 4, 5, לך תדע כמה מיליארדים, ובינינו – הוא יגדל, ובהרבה, ויש כסף לגדר במזרח, ויש כסף לקבינט הדיור, שמקבל היום החלטות שעלותן מיליארדי שקלים רבים מתקציב המדינה שעוד לא נמצאים היום בספרים שבפנינו.

בצלאל סמוטריץ': ושוב, אני לא בוחן את זה כרגע בשאלה של טוב או לא טוב.

יצחק כהן: מה השאלה?

אורלי לוי אבקסיס: עכשיו הוא מגיע להתנחלויות.

משה גפני: הוא שואל למה הכסף הקואליציוני לא מופיע בתקציב.

משה גפני: הוא כתב לי מכתב שהוא יצביע נגד התקציב אם לא יהיה כסף קואליציוני.

בצלאל סמוטריץ': אני לא שואל.

בצלאל סמוטריץ': אני אומר שלא יכול להיות שהתקציב ישקף רק את מה שאתם רוצים.

בצלאל סמוטריץ': אני מתכוון למשרד האוצר, לצורך העניין.

בצלאל סמוטריץ': לפעמים זה אתה באופן פוליטי, וזה בסדר גמור, יש לך אג'נדה, אג'נדה חיובית, מה אתה חושב שטוב למשק, ולפעמים זו האג'נדה של פקידי משרד האוצר.

בצלאל סמוטריץ': לא יכול להיות שרק מה שנמצא באג'נדה שלכם מתקדם ובשביל זה יש כסף, לדברים שאתם חושבים כחשובים יש כסף, וזה לא שאין כסף כפי שאמרתם לפני חודש כאשר דרשתם מכולם לקצץ במה שחשוב לנו.

בצלאל סמוטריץ': אלה גם דברים שחשובים לנו.

בצלאל סמוטריץ': אני אומר פה, אם הם לא יופיעו בתקציב- - -

משה כחלון: תגיד לנו מה.

בצלאל סמוטריץ': אתן דוגמה.

בצלאל סמוטריץ': דובר פה קודם, לדוגמה, על ביטול המס על עובדים זרים, התחייבות שלכם לשר החקלאות מהמפלגה שלי.

בצלאל סמוטריץ': לא אצביע בעד התקציב, אני אומר לכם, אם זה לא יקרה, נקודה.

בצלאל סמוטריץ': אני אומר לכם את זה פה בוועדה.

משה כחלון: מה עוד?

בצלאל סמוטריץ': קיצצתם בהסכמים.

בצלאל סמוטריץ': יש קרוב ל-500 מיליון שקל – אתה מכיר את זה מצוין – שהיו אמורים להגיע להתיישבות ביהודה ושומרון ואתם קיצצתם אותם.

עיסאווי פריג': הוֹ.

בצלאל סמוטריץ': אני לא מתבייש בזה.

בצלאל סמוטריץ': את זה אני מייצג.

מכלוף מיקי זוהר: אין שום דבר פסול בהתיישבות.

אורלי לוי אבקסיס: אם תשימו חצי מיליארד שקל בדיור ציבורי, אני מצביעה במקומו בעד.

אורלי לוי אבקסיס: בואו נעשה טרייד-אין, נעביר כסף לדיור הציבורי, אז אני כחברת אופוזיציה אצביע בעד.

בצלאל סמוטריץ': אני ממש לא מתנצל על זה.

בצלאל סמוטריץ': אתם בקצבאות הילדים יצרתם – אני אומר לאדוני היושב-ראש, חבר מפלגתך הסכים לזה, אני לא מבין איך.

בצלאל סמוטריץ': קצבאות הילדים הן אחד הדברים הכי חשובים.

בצלאל סמוטריץ': אם מדברים על תקציב חברתי, זה מיועד למשפחות שצריכות את הסיוע הזה מהמדינה.

בצלאל סמוטריץ': הפכתם את זה למעין קופות חיסכון לא ברורות, והרי יבוא השר הבא ויבטל את זה כי אין חוק שקובע שאי אפשר לבטל.

בצלאל סמוטריץ': עוד פעם, אם אין כסף, קטונתי, אני חבר כנסת חדש.

בצלאל סמוטריץ': אמרו אס-או-אס, מדליקים נורות אדומות, אין כסף – אני "מתקפל".

בצלאל סמוטריץ': אבל אני לא מכריע.

בצלאל סמוטריץ': פתאום אני מגלה שיש כסף.

בצלאל סמוטריץ': ואמירה אחרונה לגבי אותה החלטת ממשלה שרמזת עליה קודם.

בצלאל סמוטריץ': אכן הוצאתי מכתב ולא קיבלתי התייחסות גם מאדוני.

בצלאל סמוטריץ': הוצאתי אותו גם ליושב-ראש.

בצלאל סמוטריץ': ברוך-השם הוא לפחות התייחס אליי.

בצלאל סמוטריץ': אותה החלטת ממשלה, שהיית אמור להביא לממשלה עד 16 באוגוסט, אני סתם שואל שאלה של רצינות, איך אפשר לדון בתקציב כשיש 4 מיליארד שקלים שלא נמצאים בו?

בצלאל סמוטריץ': הם אמורים להיות בו, הרי הוסכם, אחרי שהורדתם 40% מההסכמים הקואליציוניים יש 4 מיליארד שקל של הסכמים קואליציוניים על-פי החלטת הממשלה שאתה היית אמור להביא אל הממשלה עד 16 באוגוסט והיא עדיין לא הובאה.

בצלאל סמוטריץ': אז עכשיו נערוך פה דיון על תקציב- - -

אורלי לוי אבקסיס: מה היתה ההחלטה?

בצלאל סמוטריץ': על חלוקה של ההסכמים הקואליציוניים לסעיפי תקציב.

בצלאל סמוטריץ': זה שינוי של 4 מיליארד שקל.

<אמיר לוי: סליחה שאני מתערב.

<אמיר לוי: היא נשלחה למשרד החינוך ולכל המשרדים ואנחנו מחכים.

בצלאל סמוטריץ': מה שחשוב לכם עובר.

משה כחלון: אבל אלה שרים מהמפלגה שלך.

<אמיר לוי: שר החינוך ושר החקלאות, כשהם יתנו אישור זה יעלה.

<אמיר לוי: הם קיבלו מאתנו את ה"מחליטים".

משה גפני: אמיר לוי, אני היושב-ראש ואתה תשיב מתי שאני אומר לך להשיב.

משה גפני: אני מבקש ממך שתשיב לו עכשיו.

בצלאל סמוטריץ': כנראה דרכתי פה על איזו מהמורה.

בצלאל סמוטריץ': תביאו את זה לממשלה.

בצלאל סמוטריץ': אני רוצה לראות שר אחד שיתנגד לזה.

בצלאל סמוטריץ': אתה יודע יפה מאוד שזה לא תקוע אצל השרים, זה תקוע אצל היועצים המשפטיים.

בצלאל סמוטריץ': תעלה את זה לממשלה, תראה שהשר שלי מצביע בעד.

בצלאל סמוטריץ': תביאו את זה לממשלה.

<שי באב"ד: לא מעלים את זה כי זה תקוע במשרד שלכם.

בצלאל סמוטריץ': תגמרו את זה.

בצלאל סמוטריץ': תפתרו את זה.

בצלאל סמוטריץ': בשום מקום לא כתוב שיועץ משפטי יכול למנוע להעביר את ההחלטה.

<שי באב"ד: אסור להם.

אורלי לוי אבקסיס: יש שרת משפטים.

אורלי לוי אבקסיס: תשנו את החוק.

בצלאל סמוטריץ': גם ההחלטה הזאת היא אחרי קיצוץ גדול מאוד בהסכמים עצמם, היא אחרי קיצוץ "פלאט" שעשית עכשיו של 4.5% בתוך התקציב.

בצלאל סמוטריץ': אני חוזר ואומר, אני לא מכריז הכרזות עכשיו לפרוטוקול, אבל אני אומר לך שיהיה קשה לי מאוד להרים את היד בעד התקציב בלי שהתיקונים האלה יוכנסו.

מכלוף מיקי זוהר: אל תדאג, אעזור לך להרים את היד.

בצלאל סמוטריץ': אדוני השר, יש כסף.

אורלי לוי אבקסיס: לי יהיה קל מאוד להרים את היד בעד התקציב אם יהיה דיור ציבורי בפרויקט "שיקום שכונות".

אורלי לוי אבקסיס: ככה זה עובד, כבוד השר?

בצלאל סמוטריץ': אנחנו חיים בקואליציה.

משה גפני: דרך אגב, לא עומד לדיון מה שהוא אומר עכשיו.

<אמיר לוי: אני אומר חד-משמעית, הכדור נמצא במשרד החינוך ובמשרד החקלאות.

<אמיר לוי: פנינו למפלגות, קיבלנו את הרשימה, העברנו טיוטת "מחליטים".

<אמיר לוי: כל עוד שר החינוך ושר החקלאות, עם היועצים המשפטיים שלהם, לא יתנו אישור זה לא יוכל לעלות לממשלה.

<אמיר לוי: הכדור לא נמצא במשרד האוצר, אני אומר את זה באופן חד ובהיר.

בצלאל סמוטריץ': אם זה לא יגיע לממשלה אי אפשר להצביע על זה.

אורלי לוי אבקסיס: אבל אנחנו רוצים לדעת על מה מדובר.

אורלי לוי אבקסיס: זה על ההתנחלויות?

משה גפני: חבר הכנסת וקנין, רק בקצרה.

יצחק וקנין: אדוני היושב-ראש, אדוני השר, אחד הדברים שכולם מדברים עליו ושנוגע בעצם לכל רוחב המשק הוא נושא יוקר המחיה.

יצחק וקנין: אני בא מהמגזר החקלאי.

יצחק וקנין: אתמול מישהו דיבר פה על העגבניות, מה פתאום הן עולות 15 שקל לקילוגרם.

יצחק וקנין: כמה אתה חושבים מקבל החקלאי עבורו העגבניות?

יצחק וקנין: 1.20 שקל לקילוגרם.

אורלי לוי אבקסיס: בגלל זה צריך פיקוח.

<קריאה: נראה אתכם מטפלים ברשתות, ברמי לוי.

משה גפני: אין דיון על זה.

יצחק וקנין: רבותי, לא הפרעתי לאף אחד.

יצחק וקנין: אני יושב פה ומקשיב לכולם.

משה גפני: לא הוגן מה שעושים לחבר הכנסת וקנין, זה לא בסדר.

יצחק וקנין: רבותי, אני בא משם.

יצחק וקנין: אני לא אומר את זה סתם.

יצחק וקנין: אדוני השר, אם היה לך אומץ להוריד את המע"מ צריך להיות לך אומץ להוריד את מס המעסיקים, ואגיד לך למה.

יצחק וקנין: אתה ואני באים מאותו מקום.

יצחק וקנין: אם אנחנו רוצים להוריד את יוקר המחיה – מס מעסיקים זה יוקר מחיה, לא יעזור לך.

יצחק וקנין: אם אתה מטיל אותו על החקלאי זה מתגלגל הלאה.

אורלי לוי אבקסיס: הוא "מגלגל" את זה לצרכן.

יצחק וקנין: רבותי, בשנים האחרונות אמרתי דברים, קחו אותם מן הפרוטוקולים, אם אני שוגה במשהו תגידו לי, למשל ברפורמה בחלב אני זוכר מילה במילה מה אמרתי בוועדת הכלכלה.

יצחק וקנין: אמרתי: "רבותי, אתם תגרמו ברפורמה הזאת שהמושבניקים ייפלטו והקיבוצניקים ייקחו את כל החלב אליהם".

יצחק וקנין: אם אתם חושבים שטעיתי – בבקשה, יותר מ-210 משקים חקלאיים של המושבים "הלכו".

יצחק וקנין: עכשיו נדבר על הפטם עם כל המומחים הגדולים במשרד האוצר.

יצחק וקנין: אם הדבר הזה היה משפיע ברוחב, שזה יורד מלמעלה למטה ומוריד לנו את המחירים – אהלן וסהלן.

יצחק וקנין: קחו פרוטוקול מן הכנסת מלפני 6 שנים.

יצחק וקנין: הקימו את ועדת קדמי.

יצחק וקנין: אמרתי את הדבר הפשוט ביותר.

יצחק וקנין: רבותי, ביום שהורידו את הפיקוח על מחירי הגבינה והקוטג' המשווקים הגדולים, המחלבות, העלו את המחירים.

יצחק וקנין: עד שקמה מחאת הקוטג'.

יצחק וקנין: גם אם לא היתה מחאה, המחיר היה ממשיך להיות 8 שקלים.

יצחק וקנין: הבעיה זה לא החקלאי המסכן.

יצחק וקנין: משק אחר משק נסגרים.

יצחק וקנין: אספר לכם סיפור.

יצחק וקנין: עֵד לכך סגן שר האוצר.

יצחק וקנין: לפני כשבועיים היינו בשבת ביחד באחד המושבים על גבול הצפון, מאה מטר מן הגבול, במושב שתולה.

יצחק וקנין: אירחתי את ידידי סגן שר האוצר.

יצחק וקנין: שנינו הלכנו ברגל במושב.

יצחק וקנין: אמרתי לו: שים לב, אפשר לבוא לפה להתארח בצימרים, זה פסטורלי, כל מה שאתה רוצה, אבל אם אתה לוקח מהם את התכנון בענף ההטלה – חיסלת את כל ההתיישבות הזאת, אף אחד לא יגור שם ולו דקה.

משה כחלון: אבל מי לקח?

יצחק וקנין: לא אמרתי את זה.

יצחק וקנין: שמעת אותי אומר שאתה לוקח?

יצחק וקנין: לא.

משה כחלון: חצי מהדיון פה אני שומע מה לא עשיתי, טענות על מה שלא עשיתי, לא בצאן ולא בהטלה.

יצחק וקנין: עזוב, לא אמרתי שאתה עושה שאת זה.

אורלי לוי אבקסיס: הוא רוצה שתעשה דברים שישפרו את המצב.

אורלי לוי אבקסיס: הם מצפים שתתקן את מה שלפיד עשה.

יצחק וקנין: השר משה כחלון, אני רוצה שתבין, שזה יחדור לך לראש משום שבאים החבר'ה מסביב, כל הרפרנטים למיניהם ואומרים לך דברים.

יצחק וקנין: דע לך שבסופו של יום מה שאתה תעשה – הטייקונים ייקחו הכול אליהם, יקימו גם רפתות גדולות וגם לולים גדולים והמחירים לא ירדו כי יש עובדה מנצחת.

אורלי לוי אבקסיס: מונופולים.

עיסאווי פריג': זה לא מתאים למדיניות של ביבי נתניהו.

יצחק וקנין: אני אומר לך, אם חקלאי מקבל 1.20 שקל עבור קילו עגבניות וההן נמכרות ב-15 שקל לקילו, חפש איפה הבעיה, ואת זה אנחנו לא מסוגלים לעשות.

יצחק וקנין: אני אומר את זה חזור ושנו.

אורלי לוי אבקסיס: כמעט העברנו הצעת חוק ביחד בעניין זה.

יצחק וקנין: אני מאחל לך, ידידי – אתה יודע למה אני יודע שתצליחו שניכם?

יצחק וקנין: בכל התורה כשמופיעים שמות הם מופיעים בחיבור.

יצחק וקנין: כשאתה אומר "אברהם" יש הפסקה ואז "אברהם", כשאומרים "יעקב" יש הפסקה ואז "יעקב", אבל כשכתוב "משה" אין הפסקה.

יצחק וקנין: "משה משה".

יצחק וקנין: אז אני מאמין שיש לכם- - -

משה כחלון: הרב מוזס, אפשר לעשות קדיש על ישראל מכל דברי התורה שלו.

יצחק וקנין: בכל אופן, אני אישית מספיק ותיק פה בוועדת הכספים ואני חבר גם בוועדת הכלכלה, אעשה הכול כדי שהממשלה הזאת תצליח ושאתה כשר האוצר תצליח בתפקיד שלך.

יצחק וקנין: זה התפקיד שלנו, לעזור לכם, לא חלילה וחס להיות מכשול.

יצחק וקנין: רק מה, אנחנו צריכים להיות תמרור אזהרה במקומות שאנחנו חושבים, שלא נעשה טעויות.

נורית קורן: אני מצטרפת לדברים.

משה גפני: עליזה לביא לא נמצאת.

משה גפני: חבר הכנסת מיקי לוי, ואחריו חברת הכנסת יעל גרמן.

מיקי לוי: אני מבקש לדעת, אדוני שר האוצר, ואני מקווה שזה מופיע במצגת, איך התקציב ל-2015-2016 יעודד צמיחה.

מיקי לוי: אני מוטרד מאוד מהנתונים של הרבעון הראשון והרבעון השני של שנת 2015.

מיקי לוי: אני מבקש מאוד שהפקידים הבכירים- - -

משה גפני: הם יציגו את זה בהמשך.

מיקי לוי: אני מאוד מבקש לקבל תשובה בעניין הזה.

מיקי לוי: דובר כאן על נושא מפת עדיפויות המס.

מיקי לוי: אני רוצה לחזור לעניין הזה.

מיקי לוי: למה זה לא הוכנס אל תוך חוק ההסדרים?

מיקי לוי: זה כל-כך חשוב.

מיקי לוי: יש התרעמות עלינו, על כל חברי הכנסת, לא רק על הממשלה, שאנחנו מתחמקים מאחריות.

מיקי לוי: אני לא יודע מי במשרד האוצר- - -

אורלי לוי אבקסיס: זה כאלה שלא גרים בפריפריה וכאלה שגם לא יגורו שם אף פעם.

מיקי לוי: ומה אתם עושים?

מיקי לוי: אתם שולחים את זה לפתחו של בית-המשפט העליון, שהוא יפתור את הבעיה?

מיקי לוי: אנחנו מפחדים לפתור את הבעיה?

מיקי רוזנטל: שיוכלו אחר-כך להגיד שבית-המשפט העליון- - -

מיקי לוי: אדוני ראש אגף התקציבים, אני לא מבין אתכם.

מיקי לוי: למה זה לא בא לפתחכם?

מיקי לוי: למה זה הולך לבית-המשפט העליון?

מיקי לוי: אני חושב שזה לא מכבד, לא אותך אדוני שר האוצר, לא את הממשלה ולא אותנו כחברי הכנסת.

מכלוף מיקי זוהר: זה יהיה פה.

מכלוף מיקי זוהר: אנחנו נאשר את הטבות המס.

מכלוף מיקי זוהר: יהיה בתקציב הטבות מס.

מכלוף מיקי זוהר: עזוב.

מיקי לוי: אם לא נתקבלו שום החלטות, היועץ המשפטי לממשלה התחייב בפני בג"ץ עד מועד מסוים.

מיקי לוי: אם לא נעמוד במועד הזה בית-המשפט יפסוק.

מיקי לוי: יהיה חבל מאוד שבית-המשפט יפסוק.

מיקי לוי: ביטול מס מעסיקים – אני מודה, כאשר באו היועצים במשרד האוצר ואמרו שזה פיסקלי, שצריך כסף, שיש "בור" של 39 מיליארד שקל וצריך לראות מאיפה מביאים את הכסף, ויתרה מכך, אם אנחנו לא נאשר את הבאת העובדים הזרים – ואני שמח על העובדים הזרים שאישרת, הנה, אני נותן לך קומפלימנט – הנושא הזה נועד למנוע כניסה של עובדים זרים בתחום החקלאות והוטל מס מעסיקים.

מיקי לוי: זה לא הוכיח את עצמו.

מיקי לוי: אני מטפל ביישובי הערבה, גם בתפקידי הקודם.

מיקי לוי: יש שם 15 בתי-אב שפשטו את הרגל.

מיקי לוי: לכן אני מבקש מכם לבטל את מס המעסיקים, לבטל אותו.

מיקי לוי: הוא לא מביא כסף אלא רק הורג את החקלאים.

נורית קורן: - - -

מיקי לוי: הבנתי שתגידי.

מיקי לוי: את לא היית פה, את לא מבינה בזה אז תני קצת כבוד.

מיקי לוי: האמיני לי, זה נועד להביא עובדים ישראלים אבל זה לא הביא עובדים ישראלים, אף עובד ישראלי לא יורד לערבה בחום של 48 מעלות צלזיוס, אף עובד ישראלי.

משה גפני: ייאמר לשבחו של מיקי לוי, נדיר שבוועדה הוא מצביע נגד, באמת, הוא מצביע לגופו של עניין.

משה גפני: הוא עדיין בנעליים כסגן שר האוצר וזה יפה.

אורלי לוי אבקסיס: הוא עדיין מרגיש שבוי של משרד האוצר.

מיקי רוזנטל: הוא עדיין מאמין שיש עתיד ייכנסו לקואליציה.

מיקי לוי: נראה לי שאתם תיכנסו לקואליציה לפנינו.

מיקי לוי: אפילו שר האוצר אמר:

מיקי לוי: אני מוכן לתת לבוז'י את תפקידי כשר האוצר.

מיקי לוי: משאירים לבוז'י את תפקיד שר החוץ.

משה כחלון: אני חושש שמיקי לוי צודק.

משה כחלון: ..

מיקי רוזנטל: גם אני חושש שמיקי לוי צודק.

מיקי רוזנטל: .. אני לא אהיה בקואליציה בכל מקרה.

מיקי לוי: אדוני, אני מבקש ממך, דחיתם את נושא המשפחות החד-הוריות ל-2017.

מיקי לוי: הם לא יכולים להגיש לשנה זו.

מיקי לוי: עוד פעם פיסקלי?

מיקי לוי: אלה החבר'ה הכי "דפוקים".

מיקי לוי: הגדלנו כדי לעודד אותם לצאת לעבודה.

מיקי לוי: אתם "דופקים" את האימהות החד-הוריות?

מיקי לוי: בחייכם, תעשו טובה, תחזירו את זה או לרשות המסים או לאגף התקציבים.

מיקי לוי: אני מבקש מכם, יש את המדרגות ששחררנו אותם מתשלומי מס.

מיקי לוי: גם כך קשה להם.

אורלי לוי אבקסיס: כפי שעשיתם בחוק לרון צריך לעשות עם החד-הוריות, נקודה.

אורלי לוי אבקסיס: אתם פשוט מתעללים בילדים שלהם כי מה שלא נשאר להם פנוי הם מורידים מהילדים.

מיקי לוי: המדרגות של השכר שלהם מצויות ברשות המסים.

מיקי לוי: אני מוכן להקריא אותן: מ-2,070 שקל ל-6,250 שקל.

מיקי לוי: ביקשנו להעלות את זה ל-11,500 שקל.

מיקי לוי: אימהות חד-הוריות עם 3 ילדים.

מיקי לוי: מה נרוויח מהם?

מיקי לוי: מה, זה פיסקלי?

מיקי לוי: באמת.

מיקי לוי: אני מבקש מכם, בעניין הזה אני מתחנן אליכם.

מיקי לוי: זה בינתיים.

מיקי לוי: לא אחזור על דברים שנאמרו כבר.

מכלוף מיקי זוהר: תודה רבה חבר הכנסת מיקי לוי.

מכלוף מיקי זוהר: נעבור לחברת הכנסת יעל גרמן.

יעל גרמן: אדוני שר האוצר, כמו רבים אחרים גם אני מאוד-מאוד מעריכה – אני ממתינה לתשומת לבו של שר האוצר.

מכלוף מיקי זוהר: הוא פותר ברגע זה משבר שהעלה חבר סיעתך.

משה כחלון: היו לנו הרבה דיונים על מה שמיקי לוי אמר.

יעל גרמן: זה ממש כסף קטן.

משה כחלון: זה כסף קטן שפותר בעיה גדולה.

אורלי לוי אבקסיס: גם הביטוח הלאומי בעד.

אורלי לוי אבקסיס: הוא קורא לזה "ביצת הזהב".

מיקי רוזנטל: אנחנו מעודדים אותך, אומרים לך יופי.

מכלוף מיקי זוהר: חברת הכנסת גרמן, בבקשה.

יעל גרמן: אין ספק שיש כאן רצון טוב ויש כאן כמה רפורמות טובות, בעיקר רפורמת המזון, בכלל לא רק הקורנפלקס אלא כל רפורמת המזון.

יעל גרמן: צריך יהיה לוודא שבסוף ההקלות האלה יגיעו לכיס של האזרח, זה עדיין לא ברור.

יעל גרמן: אבל פספסו בחוק ההסדרים את אחת הרפורמות החשובות ביותר שהיתה צריכה לעבור והיתה יכולה להוריד את יוקר המחיה, וזאת הרפורמה של ביטוחי הבריאות.

יעל גרמן: ביטוחי הבריאות הם אחת ההוצאות הגדולות ביותר, בתחום הבריאות ובכלל, של כל משפחה ישראלית.

יעל גרמן: אנשים משלמים על ביטוחי בריאות תשלומים כפולים ומשולשים ולא יודעים עבור מה הם משלמים.

יעל גרמן: היתה לנו רפורמה נהדרת.

יעל גרמן: הלכתם חצי דרך, אותה חצי דרך שנמצאת אצל הממונה על שוק ההון ועל הביטוחים, שלא היתה צריכה את חוק ההסדרים.

יעל גרמן: אבל כל עוד לא ישלימו את הרפורמה הזאת ויגעו בקופות החולים, כן, ב"פרה הקדושה" הזאת, ויגעו בשב"נים, שהם הביטוחים של קופות-החולים, כל עוד לא ניגע בהם אי אפשר יהיה לעשות פה עיסה אחידה, אי אפשר יהיה להגיע באמת לכך שאדם יידע מה יש לו, יוכל לבטל את הכפילות ויוכל להוריד בצורה משמעותית את העלויות הבלתי מוצדקות על ביטוחי בריאות.

יעל גרמן: אז אני קוראת לך להשלים את הרפורמה, לגעת בשב"נים.

יעל גרמן: לא נורא, זה אמנם לגעת בקופות-החולים.

יעל גרמן: אפשר לעשות את זה, וצריך לעשות את זה.

יעל גרמן: עכשיו אני רוצה להגיע לתקציב.

יעל גרמן: אדוני שר האוצר, התקציב הזה גזל מתושבי מדינת ישראל שנה שלמה.

יעל גרמן: למעשה ברגע שאמרתם שאתם מעבירים תקציב כפול, 2015-2016, הסתכלתי על המספרים, השוויתי אותם לתקציב שאושר בקריאה הראשונה בסוף 2014, תקציב 2015, ולא ראיתי – לא רק שאין שום תוספת אלא יש אפילו ירידה.

יעל גרמן: פשוט הסתכלתי על הכספים והיום אני יורדת אתך לרזולוציות של המספרים.

יעל גרמן: בואו נתחיל קודם כול מתקציב הבריאות, שבו באמת אני מתמצאת.

יעל גרמן: אנחנו אישרנו בסוף שנת 2014, בתקציב 2015, למערכת הבריאות סכום של כ-28 מיליארד שקל, קצת יותר.

יעל גרמן: אני מדברת על נטו.

יעל גרמן: נוסיף לזה את ההצמדות, זה 190, נוסיף לזה "על שינויה".

יעל גרמן: אתה רואה, בלוח מספר 9 יש תקציב מקורי ותקציב המאושר.

יעל גרמן: ההפרש הוא בין 4.5 ל-5 אחוזים.

משה כחלון: את מדברת על תקציב שעבר או תקציב רעיוני?

יעל גרמן: אני מדברת על תקציב שעבר בקריאה הראשונה בממשלת ישראל.

משה כחלון: התפרקה הממשלה ובחרו באחרים כדי שיעשו תקציב אחר.

משה כחלון: אם היו רוצים את התקציב הזה היו בוחרים באותם אנשים.

יעל גרמן: אדוני שר האוצר, אי אפשר לומר שיש תוספת.

משה כחלון: תוספת ממה?

משה כחלון: בוודאי, מ-2014-2015 יש תוספת.

משה כחלון: יש דברים שהצגתם ואני אימצתי ויש דברים שלא אימצתי.

יעל גרמן: אני מצטערת מאוד, אין תוספת.

משה כחלון: השרה לשעבר גרמן, בואו נעשה סדר ונגיד איפה יש הפחתה ואיפה יש תוספת, ניתן את כל הנתונים.

משה כחלון: תשובה אחת גורפת לכל מי שטוענים על תקציב 2015, ואם אני טועה אני מבקש מהחשבת הכללית לתקן אותי.

משה כחלון: זה לא היה תקציב של 1/12.

משה כחלון: היו כאן הרחבות משמעותיות מעבר ל-1/12.

משה כחלון: אף אחד לא ניסה לחסוך כסף.

משה כחלון: אם תרצו, אחר-כך החשבת הכללית תפרט.

משה כחלון: אני דאגתי לכך שיהיו תוספות.

יעל גרמן: אשמח מאוד שיענו לי תשובה על כמה דברים.

משה כחלון: תקבלי תשובה.

מיקי רוזנטל: בכל אופן מדינת ישראל קיבלה 40 מיליארד שקל פחות.

<קריאה: 30 מיליארד שקל זה החזר חובות.

יעל גרמן: אדבר אתך על מספרים.

יעל גרמן: דיברו כאן על ה-MRI.

יעל גרמן: חברת הכנסת נורית קורן דיברה על כמה חשוב להוסיף MRI.

יעל גרמן: הסתכלתי על תקציב 2015 ו-2016 – 60 מיליון שקל.

יעל גרמן: מה זה 60 מיליון שקל?

יעל גרמן: זה יפתור את בעיית ה-MRI?

יעל גרמן: אנחנו נתנו 75 מיליון שקל בשנת 2014 וזה לא פתר.

יעל גרמן: אז באמת, למה לדבר ולא לשים מספרים?

יעל גרמן: או לא לדבר, או לדבר ולשים מספרים, אבל עם 60 מיליון שקל אף אחד לא יפתור את בעיית ה-MRI.

יעל גרמן: מדברים על כך שיפתרו את הבעיה של התורים הבלתי נסבלים בחדרי המיון, מה שנקרא מלר"דים – המרכזים לרפואה דחופה.

יעל גרמן: אנחנו הקצבנו מיליארד שקל עבור זה.

יעל גרמן: אתם יודעים מה הקציבו בתקציב הזה?

יעל גרמן: 100 מיליון שקל במקום מיליארד שקל.

יעל גרמן: זה תוספת למערכת הבריאות?

יעל גרמן: אני מצטערת מאוד, אין כאן תוספת למערכת הבריאות, יש פה הפחתה.

משה גפני: אז למה אתם לא בשלטון?

משה כחלון: השרה לשעבר גרמן, אני מבקש לפתוח את עמוד 11 בשורה השנייה.

משה כחלון: למשרד הבריאות בתקופתך היה ביצוע של 23.9 מיליארד שקל, בשנת 2015 – 27.8 מיליארד שקל, הצעה לשנת 2016 – 29.8 מיליארד שקל.

יעל גרמן: רק דקה, אפתח אתך את החוברת ואני רוצה לראות על מה אתה מדבר.

משה כחלון: בבקשה, אם זה לא תוספת אז תגידי לי מה זה תוספת.

יצחק כהן: קודם כול המספרים.

יצחק כהן: את התווכחת על המספרים.

יעל גרמן: אני מכירה את המספרים.

יצחק כהן: את לא מכירה.

יצחק כהן: את אמרת משהו אחר עכשיו.

יצחק כהן: את דיברת על 40 מיליון שקל.

משה כחלון: 50% אמת זה מספיק לי, לא צריך הכול, שיהיה לפחות 50% אמת.

יעל גרמן: שר האוצר אמר שאציין איפה היתה תוספת.

יעל גרמן: מסרתי בדיוק בפרטים.

יעל גרמן: ולא רק זה, אני חוזרת שוב ואומרת, התקציב נטו שאושר ב-2014 לקראת 2015 היה 28 מיליארד שקל, שהיה מגיע ל-30 מיליארד עד סוף השנה.

יעל גרמן: התקציב שמאושר כרגע הוא 27 מיליארד שקל.

<אמיר לוי: אלה לא המספרים.

<שי באב"ד: אבל עדיין ליד הביצוע- - -

מכלוף מיקי זוהר: יש תוספת אדירה של 4-6 מיליארד שקל בשנה בנושא הבריאות.

יעל גרמן: - - -

משה כחלון: חברת הכנסת גרמן, אני מוכן להתייחס לדברים באמת על בסיס נתונים, אבל לא להפריח דברים באוויר.

מכלוף מיקי זוהר: מאיפה הבאת את הנתונים האלה?

מכלוף מיקי זוהר: יש כאן צמיחה של 4-6 מיליארד שקל השנה.

יעל גרמן: מהספר שאני טרחתי לקרוא והמספרים נמצאים בו.

מכלוף מיקי זוהר: גם אנחנו טרחנו לקרוא ויש כאן נתונים ברורים.

יעל גרמן: אילו נתונים ברורים?

מכלוף מיקי זוהר: יש צמיחה של 4-6 מיליארד שקל.

משה גפני: יעל גרמן, אני רוצה שהשר ישיב.

משה גפני: אמרת את הדברים.

יעל גרמן: לא סיימתי.

משה גפני: תעלי עוד נושא אחד.

משה גפני: אחרת, לא נשמע את השר.

יעל גרמן: אני רוצה לעבור למקרו.

יעל גרמן: דיברתי על מערכת הבריאות, ואנחנו נעבור על המספרים ונראה אותם.

יעל גרמן: אני רוצה לעבור ללוח 9.

יעל גרמן: הנתונים נמצאים כאן.

יעל גרמן: אנחנו רואים שבשנת 2014, התקציב המאושר עמד על 424.9 מיליארד שקל.

יעל גרמן: ב-2015 אנחנו רואים 384 מיליארד שקל.

יעל גרמן: זו תוספת?

יעל גרמן: חברים יקרים, הממשלה הזו מחקה את שנת 2015.

יעל גרמן: אין תקציב ל-2015.

יעל גרמן: התקציב שהיה צריך להיות ב-2015 היה צריך לעמוד היום על מה שאתם הולכים לאשר ל-2016, וגם יותר מזה.

יעל גרמן: אחזור ואומר שוב את המספרים.

יעל גרמן: התקציב המאושר שלנו לשנת 2015 עמד על 395 מיליארד שקל נטו.

<שי באב"ד: אבל הוא לא אושר.

יעל גרמן: בהנחה שהאישור היה כולל עוד 4.5% או עוד 5%, שזה ההבדל בין נטו למאושר, ואנחנו יכולים לראות את זה כאן לאורך כל השנים מ-2005 ועד 2015, היינו מגיעים לתקציב של 436 מיליארד שקל.

יעל גרמן: התקציב המאושר ל-2016 הוא 424 מיליארד שקל.

יעל גרמן: אז אני מבקשת להפסיק לדבר על תוספות.

יעל גרמן: אין כאן תוספות.

יעל גרמן: הממשלה הזאת מחקה שנה שלמה ואין תוספות.

יעל גרמן: זה התבטא בבריאות ובחינוך וברווחה ובכל מה שכל-כך חשוב לכל מי שיושב כאן.

משה גפני: אני מודה לך.

משה גפני: אני רק מצטער על כך שלא אושר התקציב ההוא כי היה שם גם את מע"מ אפס בשיכון.

משה גפני: חבל שאין את זה.

משה גפני: חבר הכנסת מוזס, ממש בקצרה.

מנחם אליעזר מוזס: טלגרפית.

מנחם אליעזר מוזס: אדוני השר, אדוני היושב-ראש, משה משה לגזירה שווה.

מנחם אליעזר מוזס: אגב, הציבור לא מודע לכך שיש עיתון חרדי ששמו "משפחה" והיום משותף לשני- - -

משה גפני: תעשה לי טובה גם כן.

משה גפני: מה אתה מכניס פה עכשיו דברים?

מנחם אליעזר מוזס: אני מציע לקרוא את זה.

מנחם אליעזר מוזס: השר משה כחלון אומר על משה גפני: אני מוכן- - -

משה גפני: תעשה לי טובה, דבר על התקציב, עם כל הכבוד לך.

מנחם אליעזר מוזס: בכל אופן, הוא אומר שהוא מוכן לממן סקר וכולם יראו- - -

משה גפני: תעשה לי טובה, דבר על התקציב ואל תדבר עליי.

מנחם אליעזר מוזס: השר, אתה מוכן לומר שהוא מייצג את כולם.

מנחם אליעזר מוזס: הוא איש חברתי וילדים חשובים לו, חשוב לו כל העניין הזה.

מנחם אליעזר מוזס: השאלה היא, אנחנו יודעים שיש עודפי תקציב של 8 מיליארד שקל, עודפי גבייה.

מנחם אליעזר מוזס: מדוע צריכים לדחות את קצבאות הילדים לעוד 18 שנים?

מנחם אליעזר מוזס: למה לא לקחת את מיליארד השקלים האלה ולתת את זה מיידית ולא לחכות שהילדים האלה יגדלו?

עיסאווי פריג': אין לו כסף.

מנחם אליעזר מוזס: יש לו 8 מיליארד שקל.

מנחם אליעזר מוזס: אדוני השר, יש את הכלל: עדיף ציפור ביד משתי ציפורים על העץ.

מנחם אליעזר מוזס: אני אומר, עדיף ציפור ביד מפרה על הגג.

מנחם אליעזר מוזס: נתנו לנו פרה על הגג בעוד 18 שנים.

מנחם אליעזר מוזס: אדוני השר, אנחנו רוצים את הציפור מיידית כי אני לא יודע מה יהיה עם הפרה הזאת בעוד 18 שנים.

מנחם אליעזר מוזס: גמר חתימה טובה.

משה גפני: תודה רבה.

משה גפני: חבר הכנסת עיסאווי פריג', בקצרה בבקשה, אם אפשר.

עיסאווי פריג': כשהגיע תורי אתה מבקש לדבר בקצרה?

עיסאווי פריג': תן לי לנשום קודם כול.

משה גפני: רק אל תעשה לי אינתיפאדה...

עיסאווי פריג': עכשיו ערב יום כיפור.

עיסאווי פריג': כבוד השר, עם חברים כמו סמוטריץ' אני לא חושב שאתה צריך מתנגדים, אחרי שאני שומע את הדברים שלו.

עיסאווי פריג': אני מאמין בכוונות הטובות שלך, אבל מניסיוני עם ראש הממשלה והשכפ"צים שהיו בשנים האחרונות אני מקווה מאוד שכבודו לא יהיה שם, כי אין חכם כבעל ניסיון.

עיסאווי פריג': היה גלעד ארדן, היה יאיר לפיד, היו כולם.

עיסאווי פריג': שכפ"צים, ובסוף ראינו.

עיסאווי פריג': למה אני אומר את זה?

עיסאווי פריג': בישיבות שהשתתפתי בהן עם אמיר לוי ועם חברים ממשרד האוצר, כשדנו על המגזר הערבי, על הציבור הערבי שהוא חלק מן הציבור הישראלי, בעיניי, אמיר לוי ואחרים אמרו: אנחנו רוצים לפַתֵח כמשחק Win-Win, כי זה טוב לחברה הערבית וגם טוב למשק.

עיסאווי פריג': כל הכלכלנים בדעה אחידה, שהמשך הצמיחה תלוי בשאלה איך משלבים את הציבור הערבי ואת הציבור החרדי במשק.

עיסאווי פריג': זאת הנוסחה שמשרד האוצר מאמץ, אבל בינה ובין המציאות יש מרחק רב.

עיסאווי פריג': נכון לעכשיו, אחרי 20 ימים, בתי-הספר, שהם מנועי הצמיחה בחברה הערבית, שובתים.

עיסאווי פריג': בעוד 10 מיליון שקל אתה יכול לפתור את הבעיה, אבל כל משחקי הכוח האלה: "שימשיכו לשבות".

משה גפני: התנצלתי במליאה בפני בתי-הספר הנוצריים.

משה גפני: כאשר רצו לפגוע בנו החרדים אז גם הנוצרים סבלו.

משה גפני: אני מתנצל, אם לא היו החרדים לא הייתם נפגעים.

עיסאווי פריג': אתם התיישרתם והם לא.

משה גפני: לא, גם אתם.

עיסאווי פריג': משרד האוצר יוכל לפתור את זה על-ידי הקצבה של עוד 10-20 מיליון שקלים ולהחזיר אותם למסלול.

משה גפני: זה נמצא על סדר היום גם אצלנו.

עיסאווי פריג': ויהיה זמן להקמת ועדה ולהגיע למסקנות.

עיסאווי פריג': אבל 20 ימים ילדים יושבים בבית.

עיסאווי פריג': אז מה?

עיסאווי פריג': שיישבו 30,000 ילדים בבית, העיקר שהם לא משלנו, הם לא מבני משה, הם מבני ישמעאל, שיישבו, שיישבו.

עיסאווי פריג': כך זה מתפרש כי אי אפשר לישון בשקט כחבר ממשלה כאשר 30,000 תלמידים במשך 20 ימים לא הולכים לבית-הספר, אי אפשר להשלים עם זה והדברים נמשכים, וכעת ערב יום כיפור, שצריך לבקש סליחה על זה.

עיסאווי פריג': מכאן אני פונה אליך אדוני השר, עם צעד קטן אחד אתם פותרים בעיה גדולה ומוסיפים מנועי צמיחה.

עיסאווי פריג': פרופסור טרכטנברג אמר, בצדק, ששני דברים צריכים להתקיים: פריון עבודה והון אנושי.

עיסאווי פריג': איך אתה מייצר הון אנושי?

עיסאווי פריג': איך אתה מתייחס ל-20% מהאוכלוסייה שאתה לא מנצל אותה ולא מחשיב אותה כחלק מן ההון האנושי, כחלק מפוטנציאל הצמיחה?

עיסאווי פריג': אם לא תשקיע בחינוך איך תייצר הון אנושי?

עיסאווי פריג': אמרתי היום במליאה, וזה חשוב, אני אומר לכל חברי הכנסת שיושבים כאן ולאדוני השר, אני שואל אתכם: נוסחה פשוטה – בתי-הספר שמקבלים הכי פחות כסף במדינת ישראל הם בתי-הספר הנוצריים.

משה גפני: תשכח מהעניין הזה.

משה גפני: תלמודי התורה החרדיים מקבלים חצי ממה שמקבלים בתי-הספר של הנוצרים.

משה גפני: אנחנו אתכם, אבל זה לא נכון.

עיסאווי פריג': חבר הכנסת גפני, תן לי להשלים את דבריי.

עיסאווי פריג': מספרית, בכסף, הכי פחות מקבלים 47 בתי-ספר הנוצריים.

עיסאווי פריג': אבל האבסורד, מבחינת ההישגים הם מספר אחת בכל המדינה, בקרב יהודים וערבים כאחד.

עיסאווי פריג': איזה אבסורד זה: משקיעים בהם הכי פחות ובהישגים בבחינות הבגרות הם ראשונים בארץ.

<שי באב"ד: מצאת סטארט-אפ.

עיסאווי פריג': אני שואל אותך, אדוני השר, ורוצה לשמוע את תשובתך, ברשותך, אתה לא חייב.

עיסאווי פריג': כרואה חשבון כשאני קורא את התקציב אני רואה עודפי גביית מסים בזמן שהצמיחה שלילית.

עיסאווי פריג': זה לא מתיישב לי, שגבו יותר משכירים או לא משכירים.

עיסאווי פריג': אני מתקדם.

עיסאווי פריג': מאחר והלוגיקה לא מתיישבת וכל התחזיות – היום אנחנו נמצאים בצמיחה שלילית אם אתה מקזז את 2% הגידול של האוכלוסייה.

עיסאווי פריג': כל הכלכלנים צופים שלא נתקדם בצמיחה.

עיסאווי פריג': יש אתגרים, והכלכלה הישראלית היא אחת הכלכלות הגדולות, שחיה באי-ודאות בגלל המצב המדיני, יש אי-ודאות גדולה.

עיסאווי פריג': אני שואל אותך, אדוני השר, בסוף השנה קבעת יעד גירעון של 2.9, בסוף שנת 2016 יהיה לך "בור תקציבי", כך אני צופה.

עיסאווי פריג': האם אתה מתחייב לא להעלות מסים שוב?

מיקי לוי: לא תהיה לו ברירה.

עיסאווי פריג': תענה, כי הכול בנוי על-פי תחזיות.

עיסאווי פריג': אני חושב וחוזה שיהיה לך "בור תקציבי".

עיסאווי פריג': אתה מתחייב לא להעלות מסים?

משה כחלון: איך אענה לך על שאלות היפותטיות כאלה?

עיסאווי פריג': למה היפותטיות?

עיסאווי פריג': כל הנתונים נמצאים אצלך, כך צופים כל הכלכלנים.

עיסאווי פריג': משפט אחד אחרון על הדיור.

עיסאווי פריג': האינפלציה, אדוני השר, לא מרימה ראש, היא פחות מהיעד וכתוצאה מכך נגידת בנק ישראל ממשיכה עם המדיניות המוניטרית המרחיבה, הריבית נמוכה והכסף חוגג ברחובות.

עיסאווי פריג': איך בתנאים כאלה אתה רוצה להוריד מחירים?

עיסאווי פריג': מעניין אותי.

משה כחלון: דרך אגב, אמרתי את זה בהתחלה.

משה גפני: אדוני השר, אני מודה לך על ההקשבה.

משה גפני: דע לך שאתה תהיה שר האוצר ברגע שיאושר התקציב.

משה גפני: עד אישור התקציב יש המון בעיות שאתה אפילו לא יכול להתמודד איתן בגלל שאין לך תקציב.

משה גפני: אתה תוכתר כאן, בעזרת-השם, כשר האוצר בעת אישור התקציב.

משה גפני: תודה רבה על ההקשבה.

מנחם אליעזר מוזס: אדוני היושב-ראש, נזכרתי בעוד נקודה.

מנחם אליעזר מוזס: אפשר?

משה כחלון: אדוני היושב-ראש, חברי הכנסת, קודם כול, תודה על ההזמנה ועל ההזדמנות להציג את הדברים.

משה כחלון: אשתדל להשיב לכולם, כמובן בקצרה, אבל אם לא אתייחס למשהו אשמח גם להערות ביניים, ואם צריך להמשיך את השיחה אחר-כך נעשה את זה.

משה כחלון: אני מתחיל עם איתן ברושי, שלא נמצא פה כרגע, לצערי, אבל לא חשוב.

משה כחלון: אנחנו ערים לבעיות של החקלאות וערים לבעיות של החקלאים.

משה כחלון: דרך אגב, לא תמיד זה אותו דבר, יש עסקנים וכולי, אבל נניח לזה, באמת לא באנו לכאן לריב, באנו לכאן לפתור בעיות.

משה כחלון: לומר שאנחנו רוצים שיהיו נזקים לחקלאות – התשובה היא לא.

משה כחלון: נפגשתי לפחות 20 פגישות בנושא החקלאות.

משה כחלון: רק תבינו שאין לנו שם כמעט שום דבר בתקציב ולמרות זה נפגשנו 20 פגישות.

משה כחלון: אבל חייבים להבין, יש את ועד מגדלי הפלפל הירוק, ועד מגדלי הפלפל הצהוב, ועד מגדלי פלפל חריף, ועד מגדלי מושט, ועד מגדלי דניס – דניס בכלובים, דניס מחוץ לכלובים.

משה כחלון: אתם לא מבינים מה קורה בתחום הזה.

<קריאות: - - -

משה גפני: השר יושב פה כמה שעות ומבקש להשיב.

משה כחלון: אני מבקש את ההזדמנות להשיב.

משה כחלון: גם קורים דברים בחוץ ויש תקשורת, ולפעמים דברים נראים לא כפי שהם.

משה כחלון: זו ההזדמנות שלי להגיד את הדברים שלי.

משה כחלון: אם לא תאפשרו לי אז באמת לא עשינו שום דבר.

משה גפני: יאפשרו.

משה גפני: אין דבר כזה.

משה כחלון: המצב בחקלאות ממש מבולבל.

משה כחלון: יש 4 בעיות עיקריות לחקלאים, לפי מה שלמדתי.

משה כחלון: יכול להיות שיש יותר, יכול להיות שיש פחות: ראשית, השיוך.

משה כחלון: יש להם את המגורים שבהם גרים העובדים הזרים והם מקבלים זיכוי על 250.

משה כחלון: הם רוצים 700.

משה כחלון: משרד האוצר בשיחות איתם הגיע כבר ל-540-580.

משה כחלון: בא ועד אחר ואומר: חבר'ה, את מי מעניין השיוך?

משה כחלון: אותי מעניין נקודות הזיכוי.

משה כחלון: אז יש נקודות זיכוי שפסקו עכשיו – זה גם בתקופה הקודמת.

משה כחלון: באים חקלאים אחרים ואומרים: את מי זה מעניין בכלל?

משה כחלון: והם מדברים על מחירי המים.

משה כחלון: הרביעי מדבר על מס מעסיקים.

משה כחלון: החמישי – רבותי, יש המון בעיות.

משה כחלון: זה לא clear cut, מה שנקרא.

משה כחלון: על רקע זה אין לי ברירה אלא לקחת את הנציגים, לא את העסקנים.

משה כחלון: רבותי, שימו לב, לא תמיד חקלאים וחקלאות זה אותו דבר.

משה כחלון: יש לעתים חקלאים אינטרסנטיים ויש חקלאות שהיא חשובה ויש עסקנים.

משה כחלון: על רקע זה, אני אומר לכם, לא ידעתי כשר האוצר לתת מענה מיידי לבעיה הזאת, שהיא בעיה קשה.

משה כחלון: אם אתם חושבים שלא נקרע לי הלב לראות את המצוקה שלהם – חבר הכנסת וקנין, שגם לא נמצא פה: נקרע לי הלב, ולראות מה קורה עם העגבניות, ולראות משקים נסגרים.

משה כחלון: אני לא יודע לתת מענה כי הם יותר מדי גופים שלא הולכים ביחד.

משה כחלון: על רקע זה יישבו ביחד נציגים של החקלאים, של משרד החקלאות ושל משרד האוצר, אנחנו קוצבים להם 30-45 ימים: תביאו את הבעיות, אנחנו נפתור אותן.

משה כחלון: אנחנו רוצים לראות איך החקלאות תיראה גם בעוד 5 שנים במדינת ישראל, לא רק בשנה הקרובה.

משה כחלון: היות ואין משהו מיידי כרגע בתקציב, כלומר שאם אנחנו מעבירים את התקציב אז חלילה יכול להיגרם נזק, או להיפך, על רקע זה אמרתי: בואו נזיז את זה למסלול צדדי ושם נטפל.

משה כחלון: האמן לי, חבר הכנסת סמוטריץ', לא צריך לאיים עליי.

בצלאל סמוטריץ': ומה עם הפטם?

בצלאל סמוטריץ': הכול אותו רעיון.

בצלאל סמוטריץ': לך על הצאן, על הפטם, תעשה הכול ביחד, אם כבר מקימים ועדה שבאמת רוצה לבחון את הכול.

<קריאה: להיפך, אז למה להעביר דברים לוועדה?

<קריאה: מה שיודעים לפתור – פותרים.

<קריאה: מה שלא – שמים על סדר היום.

בצלאל סמוטריץ': הפטם הוא חלק מן הבעיה.

בצלאל סמוטריץ': לא פותרים בעיה.

בצלאל סמוטריץ': מייצרים בעיות.

מיקי רוזנטל: איזו ועדה?

מיקי רוזנטל: היתה ועדה בתחום התקשורת.

מיקי רוזנטל: עכשיו ראש הממשלה אומר: "צריך לבחון את זה, נראה".

מיקי רוזנטל: תקבל החלטות.

מיקי רוזנטל: לא ועדות.

מיקי רוזנטל: כל היום ועדות וועדות.

משה כחלון: אענה לך תשובה לגבי הפטם.

משה כחלון: מי שמכיר את הכנסת יודע ומכיר את השיטות.

משה כחלון: כשאתה רוצה להעביר משהו – שחבר הכנסת גפני לא ישמע – חזק מאוד ומשמעותי מאוד, אתה מגיע לוועדת הכספים.

משה כחלון: קצת יותר רך – אתה מגיע לוועדת הכלכלה.

משה כחלון: העברתי את נושא הפטם לוועדת הכלכלה כשיושב-הראש הוא איש אופוזיציה, ואם יהיו שינויים אנחנו נכבד אותם, ואם יימצאו עוולות נכבד את התיקונים.

משה כחלון: על רקע זה העברתי את הנושא לדיון שם.

בצלאל סמוטריץ': אבל למה מוסדית לא נכון לחכות עד שהוועדה תבחן את כל העניין?

משה כחלון: תכבד את עצמך.

משה כחלון: אני רוצה שגם אתה תשתתף בדיון.

משה כחלון: לא הכול פקידוּת.

משה כחלון: לכנסת יש תפקיד, בכנסת נכנסים דברים.

משה כחלון: אני אומר לך כשר האוצר, אכבד כל שינוי שיתקבל בוועדות.

משה כחלון: לא כל השכל נמצא אצלנו.

משה כחלון: אז כשאני מביא אליך – לא טוב, כשאני לוקח ממך – לא טוב.

משה כחלון: יש פה ועדות.

משה כחלון: אורלי לוי אבקסיס יושבת פה ומעלה את נושא הדיור הציבורי.

משה כחלון: אני אומר לכם, אחרי ההערה שלה הוספתי עוד 11 מיליון שקל.

אורלי לוי אבקסיס: זה לא מספיק.

אורלי לוי אבקסיס: גם בעיניך זה לא מספיק.

אורלי לוי אבקסיס: צריך יותר.

מנחם אליעזר מוזס: זה הישג לקראת יום הכיפורים.

משה כחלון: אני אומר לכם כחבר כנסת – והייתי שנים רבות חבר כנסת – אני מכיר את החשיבות של הכנסת ואני מעדיף שהדברים "ייסגרו" כאן.

משה כחלון: לא סתם העברתי את נושא המיסוי בהתיישבות לוועדת הכספים כי אני צריך שאתם בסוף תקבלו את ההחלטה.

משה כחלון: יותר קל לי שאתם תקבלו את ההחלטה כי אתם נציגים גם של הקיבוצים וגם של "רבבה ג'" וגם של רחובות, זה נוח לי יותר.

משה כחלון: יש דברים שהם ציבוריים.

משה כחלון: לא כל השכל נמצא במשרד האוצר, אני אומר לכם באחריות.

משה כחלון: אני 4 חודשים שם.

משה כחלון: יש שם הרבה שכל, אבל לא הכול.

משה כחלון: לכן גם לכם יש תפקיד.

עיסאווי פריג': זרוק עוד 10 מיליון שקל לנוצרים ונסגור עניין.

<קריאה: אבל לאיזה פלג?

משה כחלון: קצת סבלנות.

אורלי לוי אבקסיס: זה לא היה לדיור ציבורי אלא לשיקום שכונות חברתי.

בצלאל סמוטריץ': אמירה חשובה מאוד.

משה כחלון: חבר הכנסת סמוטריץ' ואני זה מועדון הערצה הדדי: הוא מעריץ אותי ואני מעריץ אותו.

משה כחלון: ..

משה גפני: אדוני השר, אפשר עוד 10 מיליון שקל לנוצרים ונסגור את הבעיה הזאת?

עיסאווי פריג': לרגל יום כיפור.

משה כחלון: לחברת הכנסת אורלי לוי, אמרת דבר אחד שנאמץ אותו בוודאות, לגבי השתתפות בשכר דירה ריאלי.

משה כחלון: אני חושב שלא הגיוני שדיירי הדיור הציבורי יקבלו שכר דירה שמכסה 50% או 60%.

משה כחלון: דווקא האנשים האלה צריכים לקבל גם כסף כדי לקנות מקרר, לא רק שכר דירה, אבל אסור לנו על-פי החוק אז נעשה מה שמותר.

משה כחלון: אני מטפל בזה.

משה כחלון: זה יבוצע.

אורלי לוי אבקסיס: מחזירים את הצעת החוק בחזרה כדי להבטיח שזה יקרה?

משה כחלון: אני לא יודע להגיד לך לגבי הצעת החוק.

משה כחלון: אני אומר לך שזה יבוצע.

משה כחלון: אני גם לא רוצה להתווכח אתך על המספרים.

משה כחלון: גם ה-56 מיליון שקל לא מותנה בהכנסה, בדקנו את זה תוך כדי הישיבה.

אורלי לוי אבקסיס: זה מותנה.

אורלי לוי אבקסיס: בספר התקציב כתוב שכן.

אורלי לוי אבקסיס: זה גם מצולם לי פה.

אורלי לוי אבקסיס: 30 מיליון שקלים.

אורלי לוי אבקסיס: תבדוק ואחר-כך תגיד לי.

משה כחלון: לגבי שיקום חברתי – אומר לכם באמת בצניעות ואפילו בענווה, הדיון פה היה דיון טוב כי למדתי ממנו הרבה דברים.

משה כחלון: איישם חלק מן הדברים.

משה כחלון: זה שאמרת שהשיקום החברתי ירד משמעותית, אם אמרת זה כנראה נכון, אבל עליך לדעת, ושהוועדה תדע, ב-2013 זה היה מיליון שקל, ב-2014 היה 5 מיליון שקל, בשנת 2015 זה 11 מיליון שקל.

אורלי לוי אבקסיס: נאבקנו ביאיר לפיד.

אורלי לוי אבקסיס: אני הייתי בקואליציה ולא הצבעתי בעד התקציב.

אורלי לוי אבקסיס: אבל באת להחליף אותו ולהביא אג'נדה חדשה.

משה כחלון: את מספיק מנוסה בכנסת לדעת שאני יכול ב-3 דקות לענות לכולם, או לענות בהרחבה ולהתייחס ברצינות.

משה כחלון: לאט-לאט.

משה כחלון: תני לי להשיב.

אורלי לוי אבקסיס: גם ב"דירה להשכיר" יש מה לתקן.

משה כחלון: מיקי רוזנטל שאל על גירעון ומשבר.

משה כחלון: אני חושב שתפיסת העולם צריכה להיות לקחת מפה סוג של צד.

משה כחלון: הייתי צריך להחליט לקחת את ה-6 מיליארד שקל או 5 מיליארד שקל ולצמצם בזה גירעון, שזה גם הגיוני, אבל לצמצם בשירותים, והייתי בא לפה ו"חוטף", ואז הייתי אומר שזה בצדק.

משה כחלון: נכון, לקחנו גירעון סביר, פחות מ-3%, אפשר לחיות אתו, גם העולם קיבל אותו בסדר, ונכון מה שטרכטנברג אמר שצריכים ללכת בכיוון של הורדת הגירעון ולהיערך למשבר.

מיקי רוזנטל: עשית גירעון, החלטת החלטה, בסדר.

מיקי רוזנטל: מה אתה עושה עם הכסף?

מיקי רוזנטל: זאת השאלה היחידה.

מיקי רוזנטל: תגיד: זה נועד לבנייה ציבורית, זה נועד ליום חינוך ארוך.

מיקי רוזנטל: בזבזת את זה למע"מ.

משה גפני: רבותי, תאפשרו לשר לדבר.

משה כחלון: אנסה להסביר בדקה וחצי איך בנוי התקציב.

משה כחלון: מיקי, תקרת הוצאה והכנסה זה לא אותו דבר.

משה כחלון: זה שעכשיו יש לי יותר הכנסות ואני מונע מעצמי הכנסות כשיש לי הרבה – אתה מכיר את זה.

משה כחלון: אז למה לשאול אם אתה מכיר את הדברים?

משה כחלון: מי שאומר לקחת את הכסף הזה ולקנות ולבנות, הוא לא מדבר לעניין, סלח לי שאני אומר לך, הוא לא מדבר לעניין.

משה כחלון: תגיד לי: היית יכול להוריד מס אחר.

משה כחלון: בסדר.

משה כחלון: אפשר להתווכח.

בצלאל סמוטריץ': לא הבנתי למה.

בצלאל סמוטריץ': אנחנו משנים עכשיו את תקרת ההוצאה.

משה גפני: אתם נוהגים לא בסדר.

משה גפני: השר יושב פה כבר כמה שעות.

מיקי רוזנטל: השר משיב באופן ענייני.

מיקי רוזנטל: מה אתה רוצה מאתנו?

בצלאל סמוטריץ': אדוני השר, זה לא דבר שאנחנו יכולים לקבל אותו, שההכנסות- - -

משה גפני: בצלאל סמוטריץ', במקום להתקשר לאיש מהר הבית שיעביר לאגף התקציבים את מה שצריך- - -

משה כחלון: "חטפנו עכשיו על הראש" מפרופסור טרכטנברג, שהגדלנו את תקרת ההוצאה ב-6 מיליארד שקל.

משה כחלון: לשם מה הגדלנו אותה?

משה כחלון: כדי שיהיו יותר תקציבים.

משה כחלון: זה הכול.

אורלי לוי אבקסיס: מה לגבי משרד הרווחה?

<אמיר לוי: תקציב משרד הרווחה גדל במעבר מ-2014 ל-2016 ב-800 מיליון שקל, כאשר 125 מיליון שקל מתוכם זה גידול טבעי וכל השאר זה דברים נוספים שסוכמו עם המשרדים.

אורלי לוי אבקסיס: אין שם קיצוץ של 4% "פלאט"?

<אמיר לוי: לא.

<אמיר לוי: עם כל ה-4% האלה, עכשיו השר אמר שגדלנו ב-14 מיליארד במעבר מ-2014 ל-2015.

<אמיר לוי: פלוס 9 מיליארד שקל – גדלנו ב-23 מיליארד שקל במעבר בין 2014 ו-2016.

<אמיר לוי: זה בנטו.

<אמיר לוי: אחרי שהורדנו את ה"פלאט" הזה המשרדים גדלו ב-23 מיליארד שקל.

<אמיר לוי: ההערה שקיבלנו מחבר הכנסת טרכטנברג היא שפרצנו, במקום לגדול ב-8 מיליארד שקל גדלנו ב-14 מיליארד שקל.

<אמיר לוי: אז אחרי ה"פלאט" זה אחד הגידולים הכי משמעותיים שהיו ואתם תראו את זה.

משה גפני: יהיה כאן דיון עם שר הרווחה ונתייחס לזה.

משה כחלון: מיקי, עוד דבר לגבי עידוד תעסוקה.

משה כחלון: אמיר לוי יפרט את זה.

משה כחלון: יש פה עידוד תעסוקה משמעותי מאוד, גם במגזר הערבי, גם במגזר החרדי – הכשרוֹת, תחבורה ציבורית.

מנחם אליעזר מוזס: לא בשבת.

משה כחלון: לא בשבת.

מיקי רוזנטל: התקציב למגזר החרדי במשרד הכלכלה קוּצץ.

משה כחלון: אתם תקבלו את הפרטים.

משה כחלון: אני אומר שיש תקציב לעידוד תעסוקה.

משה כחלון: לחברת הכנסת רחל עזריה, לגבי שכר החיילים.

משה כחלון: יש כאן ויכוח לגבי שכר החיילים.

משה כחלון: תפיסת העולם שלי אומרת שאותו חייל בן 18 וחצי שאפשר להעלות אותו על טנק ברמת הגולן ולתת לו להוביל חיילים יודע מה הוא רוצה לעשות עם הכסף שלו.

משה כחלון: כמפלגת כולנו אמרנו בקמפיין שאנחנו רוצים להוסיף לשכר החיילים, רצינו להכפיל אותו.

משה כחלון: לא הצלחנו, הגענו לתוספת של 50%-60%.

משה כחלון: אני חושב, וגם חבריי חושבים, שצריך לתת להם את זה בשכר חודש בחודשו.

משה כחלון: שר הביטחון חושב אחרת.

משה כחלון: זה ויכוח.

מיקי רוזנטל: אפשר לשאול את לוקר...

משה כחלון: זה חיילי חובה.

מיקי רוזנטל: סתם.

מיקי רוזנטל: אני צוחק.

עיסאווי פריג': באותו עיקרון, תן להורים להחליט לגבי קצבאות ילדים.

משה כחלון: אבל זה גיל 18.

משה כחלון: זה משהו אחר.

משה כחלון: הדברים האלה היו בהסכמה.

משה גפני: הלאה.

משה גפני: לא פותחים דיון.

משה גפני: יהיה כאן דיון.

עיסאווי פריג': חבר הכנסת גפני, אתה אתי או נגדי בעניין הזה?

משה גפני: אתך.

משה כחלון: הדברים לא דומים.

משה כחלון: אני מוחה על כך שנאמר שהחיילים מבזבזים את הכסף על שתייה בבארים ביום שישי.

משה כחלון: אני מוחה.

משה כחלון: זה לא נכון.

משה כחלון: החיילים שלנו יודעים לנהל את החיים שלהם היטב.

משה כחלון: אולי האלוף במילואים שטרן יודע להגיד לנו – אצלי אין במילואים ואין לשעברים.

אלעזר שטרן: אני חושב שאתה צודק בזה.

משה כחלון: כמה חיילים מבקשים אישור לעבודה נוספת או משהו כזה וכמה מבקשים חופשה שנתית כדי לעזור למשפחה?

משה כחלון: אני אומר לכם, גם מה שנתנו להם לא מספיק, הלוואי ויכולנו לתת יותר.

משה כחלון: יש על זה ויכוח.

משה כחלון: לא ארד לפסים אישיים, לא ארד לרמה האישית.

משה כחלון: זה מה שאנחנו חושבים ואני מקווה מאוד שבעזרת-השם גם נצליח בזה ונביא להם בשורה.

משה כחלון: חבר הכנסת מיקי זוהר, רק להגיד לך תודה על הדברים.

משה כחלון: נראה אחר-כך כמה זה יעלה לי...

משה כחלון: לחבר הכנסת מנואל טרכטנברג, זה עניין של תפיסת עולם.

משה כחלון: הוא חושב שצריך להעלות מסים, אני חושב שלא.

משה כחלון: בסדר, זו התפיסה, אני הגעתי עם התפיסה הזאת.

משה כחלון: אמרתי בתחילת הדברים, על-פי תפיסת העולם שלי יש שני סוסים או שני מנועים מרכזיים לצמיחה: הורדת מסים ורפורמות.

משה כחלון: הורדת המסים היא תומכת צריכה.

משה כחלון: הצריכה היא מחולל צמיחה לא פשוט, והוא משמעותי ביותר.

משה כחלון: ארצות-הברית כבר שנים רבות חיה על הצמיחה בצריכה.

משה כחלון: לא שאנחנו רוצים להיות שם.

משה כחלון: הרגל של התעשייה חשובה, הרגל של החדשנות חשובה, אבל אנחנו יכולים גם להחזיר לציבור את ה-1% הזה.

משה כחלון: עשינו את זה.

משה כחלון: לגבי מס החברות, זה אותו דבר.

משה כחלון: יש פה עידוד צמיחה בנושא של מס חברות.

משה כחלון: ברגע שאתה מוריד מס זה נותן תמריצים.

משה כחלון: עוד פעם, זה תפיסות עולם.

משה כחלון: כל מי שיגיד שאני לא צודק- - -

אורלי לוי אבקסיס: אבל תן הטבות מס גדולות יותר בפריפריה, גם למפעלים.

עיסאווי פריג': המשק הישראלי לא דומה למשק האמריקאי.

אורלי לוי אבקסיס: בארצות-הברית מעדיפים את המדינות הפריפריאליות בכל הקשור לעידוד השקעות הון.

משה כחלון: יש דברים שעליהם בחיים לא נוכל להתווכח כי זה תפיסות, ובסוף נראה מי צודק, אבל אי אפשר להתווכח עליהם.

משה כחלון: אתה חושב כך, אני חושב כך.

משה כחלון: אין מה לעשות.

משה כחלון: לחבר הכנסת עפר שלח.

משה כחלון: הוא לא נמצא פה.

משה גפני: אני אמסור לו.

משה כחלון: תמסור לו שתחזיות הן דבר לא מדויק.

משה כחלון: אנחנו קמים בבוקר ושומעים את התחזיות.

משה כחלון: גם מיקי לוי יכול להגיד לכם, זה מִצְרָף הערכות של מרכז המחקר והמידע של הכנסת, של בנק ישראל וכולי ואז לפי זה בונים תחזיות.

משה גפני: אגיד לו את מה שאמרת, ואגיד לו שגם אני אומר כך.

אורלי לוי אבקסיס: ועל המשכנתה בערבות מדינה בפרויקטים שרגישים לביקוש.

משה כחלון: לחברת הכנסת נורית קורן, הדברים שאמרת לגבי יום לימודים ארוך – אני חייב להגיד לך שזה פטנט שבכל שנה נדחה.

משה כחלון: אני לא מבין מה קורה שם.

<אמיר לוי: באשכולות 1-3 יש יום לימודים ארוך, הם קיבלו צהרונים עד השעה 16:00.

<אמיר לוי: דבר שני, במסגרת סדרי העדיפויות של משרד החינוך הם העדיפו סייעת שנייה והעדיפו צהרונים ולימודי מתמטיקה.

נורית קורן: במקום צהרונים תוריד צהרונים?

משה כחלון: תְפָתחו את זה אחר-כך.

בצלאל סמוטריץ': סייעת שנייה צריך לתת גם בחינוך המיוחד.

<אמיר לוי: עדיין תראו גידול משמעותי בתקציב.

משה כחלון: חבר הכנסת קיש גם לא נמצא פה, הוא דיבר על תחרות בבנקים.

משה כחלון: אתם רואים, זה יוצא, זה מתקדם, יש לנו הסכמה.

אורן אסף חזן: איזה יוצא?

אורן אסף חזן: לקחו לי 287 שקל על החלפת מטבע.

משה כחלון: דרך אגב, מי שזוכר, ועדת בכר, שאפשר להתווכח אם היא טובה או לא, יצאה לדרך ביום שבנק ישראל הצטרף ליוזמה.

משה כחלון: זאת אומרת, אני רואה ברפורמה בבנקים שיצאה לדרך- - -

אורלי לוי אבקסיס: התוצאה שם לא היתה מי-יודע-מה.

משה כחלון: אמרתי שיש על כך ויכוח.

משה כחלון: אין דבר שאין עליו ויכוח.

משה כחלון: על הכול יש ויכוח, וזה בסדר.

משה כחלון: אני לא מדבר כרגע על המהות, אני מדבר על התהליך.

משה כחלון: התהליך יצא לדרך ברגע שבנק ישראל הצטרף, ואני שמח על ההצטרפות כי אני רואה שהתהליך יוצא לדרך.

משה כחלון: לקראת אמצא חודש נובמבר ועדת שטרום תגיש את מסקנותיה.

משה כחלון: אנחנו נטפל ברפורמה בבנקים – אשראי למקורות חוץ, הפרדת כרטיסי אשראי.

אורלי לוי אבקסיס: תיקון משכנתאות גם.

משה כחלון: חבר הכנסת סמוטריץ', לגבי הכספים הקואליציוניים, נכון, קיצצנו לכולם ב-40%, לא חשוב כרגע מה הסיבות.

משה כחלון: ההתיישבות לא קוצצה ב-60%.

משה כחלון: כולם קוצצו ב-40%.

בצלאל סמוטריץ': מ-800 ל-340.

עיסאווי פריג': אתה מודאג?

עיסאווי פריג': אתה בתחילת הדרך.

עיסאווי פריג': תקבלו את הכספים.

משה כחלון: אמרתי לאורך כל הדרך, ואני ממשיך להגיד, בנושאים החברתיים אני עיוור צבעים.

משה כחלון: אי אפשר לחשוד בי שאני לא מהמחנה שלך.

משה כחלון: אני איש המחנה הלאומי אבל אני עיוור צבעים.

משה כחלון: בשבילי ילד במעלות הוא כמו ילד בהר ברכה.

בצלאל סמוטריץ': גם בשבילי.

בצלאל סמוטריץ': קצבאות ילדים קשורות להר ברכה?

משה כחלון: אבל אם קיצצנו לכולם 40% נקצץ גם לכם 40%.

בצלאל סמוטריץ': קיצצתם במה שחשוב לו ולי ולא במה שחשוב לך.

בצלאל סמוטריץ': בקואליציה אתה לא יכול להתנהל כך.

משה כחלון: קיצצתי בכספים הקואליציוניים של כולנו 55%.

בצלאל סמוטריץ': אבל בסוף לדברים שחשובים לך מצאת כסף.

בצלאל סמוטריץ': היתה אמירה שאין כסף.

בצלאל סמוטריץ': אם אין כסף – אין כסף.

בצלאל סמוטריץ': אם יש כסף- - -

משה כחלון: עזוב, אל תיכנס לזה, אתה באמת לא צודק, אתה לא בקי במספרים.

בצלאל סמוטריץ': זו לא תשובה.

בצלאל סמוטריץ': האמן לי שאני בקי.

משה כחלון: אני יכול להתווכח על בסיס נתונים אמיתיים.

משה כחלון: אם אתה אומר שלא קיצצתי ואני אומר לך שקיצצתי 55%- - -

בצלאל סמוטריץ': ובסוף עבור מה שחשוב לכם מצאתם כסף.

<שי באב"ד: חיילים קיבלו 1.3 מיליארד שהיה, דמי אבטלה לעצמאיים קיבלו את ה-500 מיליון שקל שהיה שם, קצבאות קשישים קיבלו.

בצלאל סמוטריץ': השיטה לפגוע בחלשים על חשבון חלשים יותר – זה לא טוב.

<שי באב"ד: זה היה בכספים הקואליציוניים ושם קוצץ יותר מ-40% בכספים שיועדו למפלגת כולנו.

בצלאל סמוטריץ': אני לא טוען שמפלגת כולנו עושה לעצמה דין אחר.

בצלאל סמוטריץ': אני טוען שבסוף אתה כשר האוצר ומשרד האוצר כולו מתעדפים את הכסף כפי שנראה לכם, ואני חושב שהתעדוף צריך להיות- - -

משה גפני: בצלאל סמוטריץ', הנושא שאתה מעלה חשוב.

משה גפני: השר משיב.

משה גפני: אפשר לקיים את הדיון הזה, אבל אי אפשר להמשיך אותו פה.

משה גפני: יש פה שני חלקים.

משה גפני: חלק אחד, אמר אמיר לוי, כן צריך להעביר עבור מה שאתה מבקש.

משה גפני: היה אפשר להעביר את זה בהחלטת ממשלה ביום ראשון, אתמול כבר, אבל השרים, שר החינוך והשר מהר הבית, לא העבירו את זה.

בצלאל סמוטריץ': הרב גפני, מה שתקוע במשרד החינוך זה דברים שלך ולא דברים שלנו.

בצלאל סמוטריץ': אנחנו מסודרים מול משרד החינוך.

משה גפני: לא, אתם לא מסודרים.

אורלי לוי אבקסיס: מה זה "שלך" ו"שלנו"?

אורלי לוי אבקסיס: ומי דואג למי שלא נמצא במקומות האלה?

אורלי לוי אבקסיס: ואם אני לא בבני-ברק ולא בהתנחלויות?

אורן אסף חזן: כולנו יהודים.

אורן אסף חזן: בצלאל סמוטריץ', מה קרה לך?

אורן אסף חזן: התחלת לעשות הפרדות?

בצלאל סמוטריץ': אני לא טועה בכלל.

בצלאל סמוטריץ': האמן לי, בדקתי את זה לפני שבאתי לישיבה.

בצלאל סמוטריץ': נדון על זה אחר-כך.

בצלאל סמוטריץ': כאשר שר האוצר רוצה להעביר הוא יודע להעביר.

בצלאל סמוטריץ': בואו נשב ונראה איך מעבירים את זה.

משה כחלון: אפשר להגיד את זה על כל דבר.

אלעזר שטרן: אדוני היושב-ראש, מרגע שגם השר משתמש במונחים קואליציוניים, מה אתה רוצה?

אלעזר שטרן: כל הדיון פה בעיניי הוא עצוב.

בצלאל סמוטריץ': כשאתה נכנסת לקואליציה לא היו לך סדרי עדיפויות?

בצלאל סמוטריץ': על מה אתה מדבר?

בצלאל סמוטריץ': מה זה המילה המגונה?

אלעזר שטרן: אתה לא מבין עברית, מה זה כספים קואליציוניים?

אלעזר שטרן: זה לא סדרי עדיפויות.

אלעזר שטרן: זה מה שגם השר אמר וגם אתה.

בצלאל סמוטריץ': זה לא כספים קואליציוניים.

בצלאל סמוטריץ': זה הסכמים קואליציוניים.

בצלאל סמוטריץ': כסף להתיישבות זה לא כסף קואליציוני.

בצלאל סמוטריץ': זאת השקפת העולם שלי, להקצות כסף למוסדות תורה ולקצבאות ילדים.

בצלאל סמוטריץ': זאת האג'נדה שלי ואנחנו נילחם עליה.

משה גפני: מצוין.

משה גפני: אדוני השר, אפשר להמשיך?

עיסאווי פריג': אל תצביע בעד התקציב.

אורן אסף חזן: אנחנו נעביר להתיישבות רק כספים ענייניים.

מיקי לוי: אדוני היושב-ראש, נראה לי שזה פרומו להתפוררות הקואליציה.

מכלוף מיקי זוהר: זה רק מוכיח לך שזו קואליציה חזקה, כשכל אחד יכול להביע את דעותיו.

אורן אסף חזן: חבר הכנסת שטרן לא בקואליציה.

אורן אסף חזן: אתה יכול להירגע.

מיקי לוי: אנחנו עדים להתפוררות הקואליציה.

משה כחלון: זאת התשובה, בצלאל סמוטריץ'.

משה כחלון: לעצמנו קיצצנו יותר מאשר קיצצנו לכם.

קארין אלהרר: אדוני השר, אתם צריכים כספים קואליציוניים?

משה כחלון: זה לחיילים.

בצלאל סמוטריץ': זה לא כספים קואליציוניים, בדיוק.

בצלאל סמוטריץ': חבר'ה, תפסיקו עם הדמגוגיה הזאת.

אורן אסף חזן: הוא צודק, במקרה הזה הוא מגן על השר.

משה כחלון: הדברים האלה, אני לא בקי בפרטים שלהם.

עיסאווי פריג': אומרים את זה עכשיו ללא בושה.

עיסאווי פריג': אם לפני כן כספים קואליציוניים העבירו במחשכים- - -

בצלאל סמוטריץ': אין שום מחשכים.

משה כחלון: אין מחשכים.

משה גפני: אין מחשכים.

משה גפני: אין שום דבר.

עיסאווי פריג': תראו לאן הגענו.

בצלאל סמוטריץ': פעם לא קראו לזה תקציב קואליציוני.

בצלאל סמוטריץ': לא שמעתי את אלעזר שטרן כועס על התקציב הקואליציוני.

עיסאווי פריג': כל אבן במדינה השחתתם.

אורן אסף חזן: בלי אבנים בירושלים, בבקשה...

משה כחלון: לגבי הרפורמה בפטם, אמרתי כבר.

משה כחלון: חבר הכנסת וקנין לה נמצא פה כעת, אבל אני כבר עונה לכולם.

משה כחלון: זה יידון בוועדת הכלכלה בראשות חבר הכנסת איתן כבל.

משה כחלון: אם יהיו שינויים אנחנו נכבד אותם.

משה כחלון: אם אתם כחברי כנסת תחליטו שצריך להיות- - -

אורלי לוי אבקסיס: מה עם משכנתה בערבות מדינה?

משה כחלון: משכנתה בערבות מדינה – כרגע אנחנו עוד לא שם.

משה כחלון: בונים משהו.

משה כחלון: אני חושב שלא כדאי לדבר על זה כרגע.

משה כחלון: בונים משהו, מטפלים בזה.

משה כחלון: בדברים האלה ברגע שמתחילים להגיד דבר הכי קטן זה יכול לשנות את השוק, לשגע אנשים.

אורלי לוי אבקסיס: יש פרויקטים רגישים לְמה שאתה אומר.

משה כחלון: לכן זה נושא רגיש כלכלית.

משה כחלון: מצד שני, יש לנו כ-100,000 שקלים מענק לרוכשים בפריפריה, כפי שאת יודעת, 40%-60% על רכישה ועל פיתוח.

משה כחלון: יש דגש על העניין הזה.

אורלי לוי אבקסיס: רק בבנייה רוויה, נכון?

משה כחלון: לא, כל ה"מחיר למשתכן".

מיקי לוי: לא, רק בבנייה רוויה.

אורלי לוי אבקסיס: אנחנו מדברים על פריפריה.

אורלי לוי אבקסיס: אתה רוצה גורדי שחקים בפריפריה?

אורלי לוי אבקסיס: יש שם קרקע.

אורן אסף חזן: נו, באמת, מה הבעיה לגור בדירה?

אורלי לוי אבקסיס: לך תגור בפריפריה, נראה אותך.

אורן אסף חזן: די כבר עם הדמגוגיה הזאת.

אורלי לוי אבקסיס: אם יהיו גורדי שחקים בפריפריה כמה צעירים יגיעו לשם?

אורן אסף חזן: עד שיש לנו שר חברתי אתם רוצים גם אותו לאבד?

אורן אסף חזן: אני לא מבין את זה.

משה כחלון: למיקי לוי, סגן השר לשעבר, דיברנו על הטבות מס.

יעל גרמן: כן או לא?

יעל גרמן: אתה נענה לבקשה של מיקי לוי על הטבות מס?

משה כחלון: אמרתי קודם שהטבות מס הן נושא רגיש מאוד.

משה כחלון: אין כאן משחק של מאה-אפס.

משה כחלון: אתה מכיר את זה אם טיפלת בזה.

משה כחלון: אם אנחנו משאירים כרגע את ערד ואת חצור ואת אילות ובית-שאן אז אנחנו מורידים משמעותית לאחרים, ואם אנחנו משאירים אותם בהנחות- - -

עיסאווי פריג': למה הטבות?

עיסאווי פריג': מדובר על כסף.

אורן אסף חזן: אדוני השר, אם חסר כסף אפשר להחזיר את מס הרכוש, זה יביא הרבה כסף.

אורלי לוי אבקסיס: יש לך רשימת קריטריונים?

אורלי לוי אבקסיס: יש עליה השגות.

מכלוף מיקי זוהר: אנחנו נביא מודל שנצביע עליו והכול יהיה מתואם.

אורלי לוי אבקסיס: הרי מישהו יקבע את הקריטריונים.

אורלי לוי אבקסיס: אם לא אנחנו, יעשה את זה מישהו אחר.

<שי באב"ד: אז תחליטו.

משה גפני: הנושא עומד על סדר היום של הוועדה.

משה גפני: קבענו שלושה דיונים על זה.

משה גפני: אני חבר בקואליציה.

משה גפני: כלומר, לא הייתי מביא את זה לדיון לו היתה החלטה בקואליציה לא להביא את זה.

משה גפני: הייתי "אוכל את עצמי" אבל לא הייתי מביא.

משה גפני: לא הוגן לשאול עכשיו את השר האם זה נמצא על סדר היום.

משה גפני: אנחנו נצטרך לקבל הכרעה קשה, וזה יהיה באחריות חברי הכנסת, והשר מאפשר את זה.

משה גפני: אתם לא יכולים גם להעיר לו.

משה גפני: הרי הייתם יכולים להעביר חוק בקדנציה שלכם.

עיסאווי פריג': אנחנו בערב-ערב-יום כיפור ויש לנו את חג הקורבן.

משה כחלון: מיקי, לגבי החד-הוריות, אני אומר את זה בצורה הכי גלויה לפרוטוקול, השתכנעתי שאין פגיעה.

משה כחלון: אם יסתבר שיש פגיעה היא תתוקן.

אורלי לוי אבקסיס: הפגיעה קיימת.

משה כחלון: בואו נעצור את זה כאן.

משה כחלון: פעם אמרתי שלא כל השכל נמצא פה, אבל בואו לא נחליט שכל השכל נמצא שם.

משה כחלון: אז תהיו סבלניים.

אורלי לוי אבקסיס: אבל אלה עובדות.

משה כחלון: אני אומר שהשתכנעתי שאין פגיעה.

משה כחלון: אני חושב שמס הכנסה שלילי הוא הדבר הכי חברתי שיש.

משה כחלון: הוא מעודד תעסוקה, הוא מתמרץ אותם.

עיסאווי פריג': כמה ניצלו מתוכו, אדוני השר?

<אמיר לוי: יש ניצול מלא.

<אמיר לוי: זה תקציב עם שיעורי ניצול גבוהים מאוד.

עיסאווי פריג': מתוך הזכאים, אני שואל.

עיסאווי פריג': כמה?

עיסאווי פריג': 50%.

מיקי לוי: אמיר לוי אמר לי שהוא ייפגש איתי.

משה גפני: אומר השר שהוא יבדוק את העניין הזה.

משה גפני: אם אכן יתברר שיש פגיעה אנחנו נתקן את זה כאן, בהסכמה שלכם.

משה כחלון: נכון.

משה כחלון: חד-משמעית.

<אמיר לוי: כבר הצעתי שאפגש עם חבר הכנסת מיקי לוי שהעלה את זה.

משה גפני: ואם כן, אנחנו נעלה את זה באחד הסעיפים הבאים.

משה כחלון: אדוני היושב-ראש, זה לא הצעה אלא החלטה, שאם אכן יתברר שיש פגיעה זה יתוקן.

משה כחלון: שאלתי את זה ביחד עם העוזרת שלנו לענייני חינוך ורווחה ואמרו שאין פגיעה.

משה כחלון: האמנתי.

משה כחלון: אם יש פגיעה, היא תתוקן.

משה גפני: מיקי לוי, תיפגש עם אמיר לוי.

אורלי לוי אבקסיס: לא, זה סמנטיקה.

אורלי לוי אבקסיס: אגיד לך למה, כי ניסו לתקן את הפגיעה שהיתה ועכשיו דוחים את קיום התיקון ל-2017.

אורלי לוי אבקסיס: זה פגיעה.

אורלי לוי אבקסיס: זה מה שעשיתם.

<אמיר לוי: יש פה תוספת בעקבות ועדת אלאלוף.

<אמיר לוי: אראה לכם את זה.

משה כחלון: חברת הכנסת גרמן, נושא הבריאות באמת חייב טיפול.

משה כחלון: את אומרת שחצי עשינו.

משה כחלון: עשינו פה שינוי משמעותי בביטוחי הבריאות שאת מדברת עליהם.

מיקי לוי: הנוסח האחיד.

משה כחלון: פוליסה אחידה.

משה כחלון: זאת היתה המלצה שלך?

יעל גרמן: כן, זו המלצה שלי.

יעל גרמן: אנחנו הצענו אותה.

משה כחלון: אני שמח, אימצנו אותה.

משה כחלון: אמרתי בהתחלה שהיו דברים טובים ואימצנו אותם.

משה כחלון: אני חושב שחיזקנו משמעותית את הבריאות הציבורית.

משה כחלון: עצם זה שהיום אדם מגיע לרופא והרופא מחויב לטפל בו בבית-החולים עד הסוף ולא אומר לו: ב-7,000 שקלים אצלי בבית תקבל תור קצר יותר.

יעל גרמן: אבל דחו את זה.

<אמיר לוי: לא.

<אמיר לוי: נושא הצינון נמצא בדיון בוועדת העבודה והרווחה.

משה כחלון: האמינו לי, בנושאים החברתיים אני יודע ואני רגיש.

משה כחלון: חברת הכנסת גרמן, האמיני לי, אני בודק דבר-דבר בנושאים החברתיים.

משה כחלון: בכל הדברים האחרים אני מתעניין פחות, אני חייב לומר לך, גם כשותף בכיר בקואליציה, יש דברים שאני צריך להתעניין יותר אבל אני מתעניין פחות.

משה כחלון: הנושאים החברתיים, העוולות, הבריאות הציבורית, איפה שהציבור נפגע – אני שם, אני יודע את הפרטים.

מיקי רוזנטל: אתה לא לבד.

משה כחלון: אני שמח על כך.

יעל גרמן: אדוני שר האוצר, לא ענית לי על כך שכאשר מנתחים את טבלה 9 שאתם פרסמתם רואים ש"בלעתם" את שנת 2015 בלי תוספות.

משה כחלון: אני לא מסכים אתך.

משה כחלון: אני מציע שאמיר לוי יענה לך על זה טכנית, היום, לא בעוד 3-4 שבועות.

משה כחלון: אני לא מסכים אתך.

יעל גרמן: אפגש עם אמיר לוי.

<אמיר לוי: יש מצגת מסודרת.

<אמיר לוי: אתם תראו את הגידול שעשינו.

משה גפני: אנחנו נמשיך את הדיון בעניין הזה.

משה כחלון: לא הייתי אומר שיש גידול אם לא הייתי בטוח שהיה גידול.

משה כחלון: היה גידול משמעותי, אבל תבדקו את זה.

משה כחלון: בתשובה לחבר הכנסת עיסאווי פריג' לגבי בתי-הספר הנוצריים, הסיפור הוא זה.

משה כחלון: אנחנו משרד האוצר, אנחנו גוף מטה, אבל היות ואני חיפאי ואני מכיר את כולם, וחלק גדול מבתי-הספר הנוצריים נמצאים בחיפה, אז הם מגיעים אלי הביתה ואנחנו מיודדים.

משה כחלון: אני באופן אישי נפגשתי איתם במשך 10 פגישות, ואגיד לך גם עם מי, לא חלילה עם זוטרים: נפגשתי עם האב פייר בטיסטה, נציג האפיפיור בארץ, עם עבד אל מסיח, עם טוני בטחיש, עם המוטרני ג'ורג', נפגשתי עם מי שאתה רוצה ולא רוצה, באמת האנשים הבכירים בנצרות בישראל.

משה כחלון: הגענו איתם לסיכומים, ממש בניגוד להסכמת כולם, על דעת עצמי.

משה כחלון: השר בנט אמר שיותר מ-20 מיליון שקל אי אפשר לתת, שמגיע להם 10 מיליון שקל.

אורן אסף חזן: הוא כבר הציע 25 מיליון שקל.

משה כחלון: אמרתי להם: רבותי, אנחנו רוצים להחזיר את הילדים לבתי-הספר.

משה כחלון: 33,000 תלמידים – זה המון ילדים שנמצאים בחוץ.

משה כחלון: בואו נעשה סדר: מתוך 33,000 – 61% נוצרים ו-39% בני עדות אחרות, שזה בסדר.

<קריאה: זה לא חשוב.

משה כחלון: לא אמרתי שזה חשוב.

משה כחלון: אגיד לך למה, כי אומרים: יש 100,000 נוצרים, איך יש 33,000 תלמידים?

משה כחלון: אז אני עונה, כדי לעזור להם, כדי שלא יתהו איך כל שלישי אצלם הוא תלמיד.

משה כחלון: כפי שאמר חבר הכנסת פריג', הם בתי-ספר מעולים, לכן כל אחד רוצה לשלוח את הילדים שלו לשם, וזה בסדר ואנחנו מעודדים את המצוינות הזאת.

משה כחלון: כפי שאמרת, התוצאות שלהם מעולות.

משה כחלון: לא נכון להגיד שלא התייחסנו.

משה כחלון: בתיאום עם נפתלי בנט, עד כניסת החג ואחרי כניסת החג, כל השיחות היו מתואמות אתו.

משה כחלון: נתנו מספר מטורף, שגם אגף התקציבים במשרד האוצר לא אהב אותו, גם משרד החינוך לא אהב אותו, אבל אמרתי: בואו נעשה ונתקדם קדימה.

משה כחלון: החבורה הזאת לחצה לי יד ואמרה: אנחנו הולכים מחר לשר בנט בשעה 5 לגמור את העניין, להחזיר את הילדים לבית-הספר.

עיסאווי פריג': החבורה לחצה לך יד, האנשים שאת שמותיהם הזכרת?

משה כחלון: כן.

משה כחלון: אולי הפגישה עם האב פייר בטיסטה היתה לפני אבל עבד אל מסיח היה ולחץ לי את היד.

משה כחלון: יש את הגזבר ששמו ג'קי ואקים והוא השתתף בישיבה.

משה כחלון: אראה לך את האס-אם-אסים ממנו.

משה כחלון: הכול נסגר, וזה בזכותך ובזכות חבר הכנסת איימן עודה.

משה כחלון: הוא אמר לי אותו דבר וקיבלתי תודות מפה ועד באר-שבע ותודות גם מן השר בנט.

משה כחלון: אני לא יודע מה קורה שם.

משה כחלון: אם אתה חושב שאתה יודע, אני אומר לך שאתה לא יודע ואני לא יודע ואף אחד מאתנו לא יודע.

משה כחלון: אני לא יודע איך פותרים את זה.

משה כחלון: הם היו אצל בנט, אמרו: "בסדר", חזרו מן הפגישה ו"פוצצו" את העניין.

משה כחלון: אני לא רוצה לדבר סרה באף אחד.

בצלאל סמוטריץ': ראו שזה כל כך קל, אמרו: נלחץ עוד קצת, נשיג עוד.

משה כחלון: אני אומר לך מה אני עברתי.

משה כחלון: אני מוחה על כך שאמרת שזה בגלל שהם לא בני משה.

משה כחלון: אני אומר לך שנעניתי לכל פגישה שהם ביקשו, עזבתי הכול, במוצאי חג ובערב שבת, מה שאתה לא רוצה, בשעות שהן הכי פרטיות, באתי וישבתי איתם.

משה כחלון: אמרתי לך את כל השמות.

משה כחלון: אף אחד לא יגיד שפגשתי רק מנהל בית-ספר ברחוב – לא חלילה שאני מפחית מכבודו או מערכו.

משה כחלון: נפגשתי עם מנהיגי העדה הנוצרית בישראל והמוטרנוּת היוונית-קתולית, שזה הפלג הכי גדול, נפגשתי גם עם המוטרן, עם ג'ורג', ברחוב הגפן.

משה כחלון: נפגשתי עם כולם.

משה כחלון: בסוף-בסוף הגוף המבצע הוא משרד החינוך בראשות השר בנט, לא אנחנו.

משה כחלון: אנחנו יכולים לתת כסף, כן או לא.

משה כחלון: הכול מתואם אתו ועם מיכל כהן.

משה כחלון: הדברים לא צלחו.

משה כחלון: אני יודע לפתור משברים ואני איש שיודע להגיע לפשרות ואני מבין את המשמעות של ילדים.

משה כחלון: אני לא יודע מה קורה שם ואני חושב שגם אתה לא יודע מה קורה שם.

משה כחלון: אני מקווה מאוד שבימים הקרובים יגיעו לפתרון.

משה כחלון: לכן כשאתה מדבר על 10 מיליון שקל לכאן, 10 מיליון שקל לשם – אני באמת לא רוצה, מפאת כבודם, להתחיל להקריא פה אס-אם-אסים ומכתבים שאני מקבל מההורים על דברים כמו שקיפות.

משה כחלון: אני לא רוצה, זה לא ענייני.

משה כחלון: אינשאללה שיחזרו, שיקבלו מה שמגיע להם.

משה כחלון: אנחנו רוצים אותם בבתי-הספר.

משה כחלון: אני ממש מבקש למחוק את הטענה הזאת, שבגלל שהם לא יהודים הם לא מקבלים יחס הוגן.

משה כחלון: זה לא נכון.

משה כחלון: אני לא חושב ששר אחר נפגש איתם כל-כך הרבה פעמים בניסיון לפתור את הבעיה, וכל פעם הוספנו.

משה כחלון: אני לא יודע אם ה-10 מיליון שקל שאתה מדבר עליהם זה מה שיפתור את הבעיה.

עיסאווי פריג': אתה מוכן לתת אותם?

משה כחלון: אם אתה רוצה שאענה לך ברצינות אתה חייב להיות רציני.

משה כחלון: אתה לא יכול לשאול אותי שאלות מן הסוג הזה.

עיסאווי פריג': עכשיו באתי מן המליאה ושם דיברנו על זה.

משה כחלון: אני לא יודע אם אתה נפגשת אם מי שאני נפגשתי אתו.

עיסאווי פריג': לא.

משה כחלון: אתה לא הגעת אליהם.

משה כחלון: אני נפגשתי איתם ואני אומר לך שהם לא יודעים "לסגור".

משה כחלון: אתה יודע "לסגור"?

משה כחלון: הם לא יודעים "לסגור".

משה כחלון: האב פייר בטיסטה, שומר ארץ הקודש, הנציג הבכיר של הוותיקן, שזאת העיר החשובה לו, הוא לא יודע "לסגור", כשהוא בקו ישיר עם האפיפיור.

משה כחלון: אתה יודע "לסגור" את זה?

משה כחלון: אני אומר לך, יש פה בעיה.

משה כחלון: אנחנו באים לקראת – האוצר, החינוך, כולנו באים לקראת העניין הזה.

משה כחלון: תוציא לך מהראש שמישהו שם את זה בצד.

משה כחלון: כואב לנו על הילדים האלה בדיוק כפי שכואב לנו על הילדים שלנו.

משה כחלון: אנחנו רוצים שכל הילדים האלה יחזרו לבית-הספר.

משה כחלון: אני רואה אותם בחיפה בבתי-הספר של הנזירות ובבתי-ספר אחרים, באמת האליטה התרבותית והחינוכית של מדינת ישראל, אני אומר את זה.

מנחם אליעזר מוזס: מה התשובה של השר בעניין קצבאות הילדים, ה"פרה על הגג" בעוד 18 שנים?

מיקי רוזנטל: יש המון שאלות מקצועיות שאנחנו רוצים לשאול.

משה כחלון: לגבי קצבאות ילדים, אני חושב שילד עד גיל 18 הוא לא ילד אחרי גיל 18 אבל זאת היתה הצעה שמקובלת על כל הצדדים.

משה כחלון: אתם רוצים לנסות לשנות אותה, תשנו אותה, אני לא מאוהב בכלום.

משה כחלון: מבחינתי זו הצעה טובה ונכונה.

מיקי לוי: חייל יקבל בגיל 21?

<אמיר לוי: בגיל 18.

<אמיר לוי: כולם בגיל 18.

משה כחלון: אי אפשר להגיד שילד בגיל 17 או 18 הוא כמו חייל בן 21 שצריך את הכסף לשתייה, לסיגריות או אני לא יודע לשם מה, כדי לבלות ולחיות בדמי קיום שלו.

משה כחלון: הדברים לא דומים.

משה כחלון: עלתה הצעה שתמכתי בה, אני חושב שהיא טובה.

משה כחלון: תשכנעו שאתם רוצים לקבל החלטה אחרת – תנסו.

משה כחלון: אני מודה לך מאוד אדוני היושב-ראש.

<חנה שטרום כהן: אדוני היושב-ראש, אנשים מן הציבור לא קיבלו שום אפשרות לדבר.

<חנה שטרום כהן: זו הזדמנות לדבר בפני השר.

<חנה שטרום כהן: אנחנו ביקשנו.

משה גפני: קודם כול, אני מודה לך, אדוני שר האוצר.

משה גפני: אני חושב שהדיון הזה הוא חסר תקדים, הכול באווירה טובה.

משה גפני: אנחנו צריכים להמשיך את הדיון, כולל הצגת המצגת וכל מה שנלווה לעניין.

משה גפני: אני חושב שלא נמשיך את הדיון כעת.

משה גפני: כל העניין הזה היה מרתק.

משה גפני: לגבי המשך הישיבה, גם אלה שביקשו רשות דיבור – השר לא יחכה.

משה גפני: הוא היה צריך ללכת כבר לפני שעה.

משה גפני: אני מתנצל ומצטער ומבקש סליחה מכולם, אבל מי שנרשם לדיון, ההמשך יהיה בישיבה הקרובה של ועדת הכספים, בכ"ג תשרי, 6 באוקטובר, שאז יהיה דיון גם על בתי-הספר של הנוצרים.

משה גפני: אני מקווה שהישיבה הזאת תתבטל מכיוון שאני מקווה שכפי ששר האוצר אמר, השביתה תסתיים וזהו.

משה גפני: נקיים דיון שבו תוצג המצגת וכל מה שנלווה.

משה גפני: תינתן רשות דיבור לחברים לגבי הנושא המקצועי בכ"ג בתשרי בעזרת-השם.

משה גפני: אני מאחל לכולם שנה טובה, גמר חתימה טובה.

משה גפני: תכלה שנה וקללותיה, תחל שנה וברכותיה.

משה גפני: תודה רבה, הישיבה נעולה.